ഖുര്‍ആന് വെളിച്ചം: നിങ്ങള്‍ക്ക് വഴികാണിക്കുന്നതാരാകുന്നു?\n9:44 AM CKLatheef\nവിശുദ്ധ ഖുര്‍ആനിലെ അധ്യായം 27 (അന്നംല്) 63 മുതല് 65 വരെ സൂക്തങ്ങള് വ്യാഖ്യാനത്തോടെ ഇവിടെ നല്‍കുകയാണ്. തഫ്ഹീമുല് ഖുര്‍ആനെയാണ് അവലംബിച്ചിരിക്കുന്നത്. ദൈവനിഷേധികള്‍ക്കും ബഹുദൈവാരാധകരോടും ചില ചോദ്യങ്ങളാണ് പ്രധാനമായും ഇതിലെ പരാമര്‍ശങ്ങള്. ദൈവവിശ്വാസം മനുഷ്യമനസ്സില് അന്തര്‍ലീനമാണ് എന്നാണ് ഖുര്‍ആന് സൂക്തങ്ങളില് നിന്ന് വ്യക്തമാകുന്ന കാര്യം. ദൈവനിഷേധം സ്വീകരിക്കാന് മനുഷ്യന് തന്റെ മനസ്സിനോട് വല്ലാതെ കലഹിക്കേണ്ടിവരും. ദൈവനിഷേധികള് അത് പുറമെ അംഗീകരിച്ചില്ലെങ്കിലും. അറിയുക ദൈവസ്മരണ കൊണ്ടേ മനഃശാന്തി കൈവരൂ എന്ന് ഖുര്‍ആന് പ്രഖ്യാപനത്തില് അതുകൂടി ഉദ്ദേശിച്ചിട്ടുണ്ടാകാം. സൂക്തങ്ങളും അവയുടെ വിശദീകരണവും വായിക്കുക. അല്‍പം ദീര്‍ഘിച്ചതാണെങ്കിലും ഇത്തരം വായനയെ ഗൗരവത്തിലെടുത്തവര്‍ക്ക് അത് അധികമാകില്ലെന്ന് കരുതുന്നു.\n(63) കരയിലെയും കടലിലെയും കൂരിരുട്ടുകളില് നിങ്ങള്‍ക്ക് വഴികാണിക്കുന്നതാരാകുന്നു? തന്റെ കാരുണ്യത്തിനു മുന്നാലെ, കാറ്റുകളെ സുവാര്‍ത്തയുമായി അയക്കുന്നത് ആരാകുന്നു? അല്ലാഹുവിനോടൊപ്പം മറ്റേതെങ്കിലും ദൈവം അത് ചെയ്യുന്നുണ്ടോ? ഈ ജനം ആരോപിക്കുന്ന പങ്കാളിത്തങ്ങള്‍ക്കെല്ലാം അതീതനും അത്യുന്നതനുമത്രെ അല്ലാഹു.\n(64) സൃഷ്ടി ആരംഭിക്കുന്നതും പിന്നീടത് ആവര്‍ത്തിക്കുന്നതും ആരാകുന്നു? വിണ്ണില് നിന്നും മണ്ണില്‍നിന്നും നിങ്ങള്‍ക്ക് അന്നം തരുന്നതാരാകുന്നു? അല്ലാഹുവിനോടൊപ്പം മറ്റേതെങ്കിലും ദൈവത്തിന് (ഈ സംഗതികളില്) പങ്കുണ്ടോ? പറയുക: 'നിങ്ങള് സത്യവാന്മാരെങ്കില് തെളിവ് ഹാജരാക്കുവിന്.'\n(65) അവരോട് പറയുക: 'അല്ലാഹുവല്ലാതെ ആരുംതന്നെ വാനലോകങ്ങളിലും ഭൂമിയിലും അതിഭൗതിക കാര്യങ്ങള് അറിയുന്നില്ല. (നിങ്ങളുടെ ആരാധ്യരാണെങ്കില്) എപ്പോഴാണ് തങ്ങള് ഉയിര്‍ത്തെഴുന്നേല്‍പിക്കപ്പെടുക എന്നുപോലും അറിയാത്തവരാകുന്നു.'\nകരയിലെയും കടലിലെയും കൂരിരുട്ടുകളില് നിങ്ങള്‍ക്ക് വഴികാണിക്കുന്നതാരാകുന്നു?\n(അന്ധകാരങ്ങളില് താരകങ്ങള് മുഖേന നിങ്ങള്‍ക്ക് വഴി കണ്ടെത്തുന്നതിന് ഏര്‍പ്പാട് ചെയ്തവന് അല്ലാഹുവാണ് എന്നര്‍ഥം. കരയിലും കടലിലും സഞ്ചരിക്കുവാന്, ദിശയും മാര്‍ഗവും അറിയാനുള്ള മാധ്യമങ്ങളുണ്ടാക്കി എന്നതും അല്ലാഹുവിന്റെ യുക്തിസമ്പൂര്‍ണമായ ആസൂത്രണങ്ങളില്‍പെട്ടതാണ്. പകല്‍വേളയില് ഭൂമിയുടെ വൈവിധ്യമാര്‍ന്ന അടയാളങ്ങളും ഉദയാസ്തമയദിശകളും അതിന് സഹായിക്കുന്നു. ഇരുണ്ട രാത്രികളില് നക്ഷത്രങ്ങള് അവന് വഴി കാട്ടുന്നു. സൂറ അന്നഹ്‌ലില് ഇതെല്ലാം അല്ലാഹുവിന്റെ ഔദാര്യങ്ങളായി എണ്ണിയിട്ടുണ്ട്. )\nസൃഷ്ടി ആരംഭിക്കുന്നതും പിന്നീടത് ആവര്‍ത്തിക്കുന്നതും ആരാകുന്നു?\n(ഈ സരളമായവാക്യം അഗാധമായ ഒരാശയപ്രപഞ്ചം ഉള്‍ക്കൊള്ളുന്നുണ്ട്. അതിന്റെ അഗാധതയിലേക്ക് മനുഷ്യന് എത്രത്തോളം ഇറങ്ങിച്ചെല്ലുന്നുവോ, അത്രത്തോളംതന്നെ അവന് ദൈവത്തിന്റെ ആസ്തിക്യത്തിന്റെയും ഏകത്വത്തിന്റെയും സാക്ഷ്യങ്ങള് കണ്ടെത്താനാകും. ഒന്നാമതായി സ്വന്തം സൃഷ്ടി തന്നെ നോക്കുക. ജീവന് എവിടെനിന്ന് എങ്ങനെ വന്നെത്തുന്നു എന്ന് കണ്ടെത്താന് ഇന്നും മനുഷ്യന്റെ ജ്ഞാനത്തിന് സാധിച്ചിട്ടില്ല. നിര്‍ജീവ പദാര്‍ഥങ്ങളുടെ സംഘാതംകൊണ്ടുമാത്രം ജീവന് ഉല്‍ഭവിക്കുക സാധ്യമല്ല എന്നാണ് ഇന്നുവരെയുള്ള അംഗീകൃത ശാസ്ത്രസത്യം. ജീവോല്‍പത്തിക്കാവശ്യമായ ഘടകങ്ങളെല്ലാം കൃത്യമായ അനുപാതത്തില് കണിശമായ ചേര്‍ച്ചയോടെ തികച്ചും യാദൃഛികമായി ഒത്തുകൂടി ജീവന് നിലവില്‍വന്നു എന്ന നാസ്തികരുടെ വാദം ഒരു അശാസ്ത്രീയ സങ്കല്‍പം മാത്രമാണ്. യാദൃഛിക സംഭവ്യതയുടെ നിയമമനുസരിച്ചു ഗണിച്ചുനോക്കിയാല് അങ്ങനെ സംഭവിക്കാനുള്ള സാധ്യത കേവലം പൂജ്യമാണ്. നിര്‍ജീവ പദാര്‍ഥങ്ങളില്‍നിന്ന് ജീവികളെ ഉല്‍പാദിപ്പിക്കാന് ശാസ്ത്ര ഗവേഷണാലയങ്ങളില് ഇന്നുവരെ നടന്നിട്ടുള്ള പ്രവര്‍ത്തനങ്ങളെല്ലാം സാധ്യമായ സൂത്രങ്ങളൊക്കെ പ്രയോഗിച്ചിട്ടും പരാജയപ്പെട്ടിട്ടേ ഉള്ളൂ. ആകെക്കൂടി ഉണ്ടാക്കാന് കഴിഞ്ഞിട്ടുള്ള വസ്തു സാങ്കേതികമായി ഡി.എന്.എ എന്നു വിളിക്കപ്പെടുന്ന ഒരു ഘടകം മാത്രമാണ്. ജീവകോശങ്ങളില് കണ്ടുവരുന്ന ഒരു പദാര്‍ഥമാണത്. ഇതു തീര്‍ച്ചയായും ജീവന്റെ അടിസ്ഥാന ഘടകം തന്നെ. പക്ഷേ, ഇതിനും സ്വയം ജീവനില്ല. ജീവന് ഇന്നും ഒരു അദ്ഭുത ദൃഷ്ടാന്തമാണ്. ഭൗതികശാസ്ത്രത്തിന് അതു വ്യാഖ്യാനിക്കാന് കഴിഞ്ഞിട്ടില്ല. ഒരു സ്രഷ്ടാവിന്റെ ഉദ്ദേശ്യത്തിന്റെയും കല്‍പനയുടെയും പരിപാടിയുടെയും ഫലമാണ് അതെന്നു മാത്രമേ പറയാനാകൂ.\nഇനിയും നോക്കുക: ജീവന് ഒരൊറ്റ രൂപത്തിലും ഘടനയിലും മാത്രമല്ല ഉള്ളത്. അത് കണക്കറ്റ വിജാതീയ രൂപങ്ങളില് കാണപ്പെടുന്നു. ഇന്നേവരെ ഭൂമുഖത്ത് പത്തുലക്ഷത്തോളം ജീവിവര്‍ഗങ്ങളും രണ്ടുലക്ഷത്തോളം സസ്യവര്‍ഗങ്ങളും കണ്ടെത്തപ്പെട്ടിട്ടുണ്ട്. ഈ ലക്ഷോപലക്ഷം വര്‍ഗങ്ങള് ഓരോന്നും അവയുടെ ആകാരത്തിലും വര്‍ഗസവിശേഷതകളിലും തികച്ചും സ്പഷ്ടമായ പരസ്പര വ്യതിരിക്തത പുലര്‍ത്തുന്നു. അതിപുരാതന കാലംമുതലേ അവ തങ്ങളുടെ വര്‍ഗരൂപം ഇതേ വിധം തുടര്‍ന്നുവരികയാണ്. ഒരു സ്രഷ്ടാവിന്റെ നിര്‍മാണ കൗശലം എന്നംഗീകരിക്കുകയല്ലാതെ ജീവന്റെ ഈ അതിവിപുലമായ വര്‍ഗീകരണത്തെ വ്യാഖ്യാനിക്കുക ഒരു ഡാര്‍വിന്റെയൊന്നും കഴിവില്‍പെട്ടതല്ല. രണ്ടുവര്‍ഗങ്ങളില് ഒരുവര്‍ഗം സ്വന്തം ഘടനയും സവിശേഷതകളും ഉപേക്ഷിച്ച് മറ്റേവര്‍ഗത്തിന്റെ ഘടനാവിശേഷങ്ങളിലേക്ക് പ്രയാണം ചെയ്യുന്നതിനിടയ്ക്കുള്ള ഒരു കണ്ണിയും കാണാന് കഴിയുന്നില്ല. ഫോസില് രേഖകളും അതിനുള്ള തെളിവുകളില്‍നിന്ന് മുക്തമാണ്. നിലവിലുള്ള ജന്തുക്കളില് ഇത്തരം നപുംസകങ്ങള് തീരെയുമില്ല. ഇന്നുവരെ കാണപ്പെട്ടിട്ടുള്ള ഏതു ജന്തുവര്‍ഗവും അതിന്റെ സമ്പൂര്‍ണമായ വര്‍ഗഘടനയോടുകൂടിത്തന്നെയാണ് കാണപ്പെട്ടിട്ടുള്ളത്. ഏതെല്ലാം ജന്തുക്കളെക്കുറിച്ച് അവ പരിണാമപ്രയാണത്തിലെ നഷ്ടപ്പെട്ട കണ്ണിയാണെന്ന് അപ്പപ്പോള് വാദിക്കപ്പെട്ടുവോ, ആ വാദങ്ങളെയെല്ലാം അല്‍പകാലത്തിനു ശേഷം യാഥാര്‍ഥ്യങ്ങള് ഊതിപറത്തിക്കളഞ്ഞിരിക്കുന്നു. ജീവന് ഈ ലക്ഷക്കണക്കിലുള്ള വിജാതീയ രൂപങ്ങള് പ്രദാനം ചെയ്തവന്, യുക്തിമാനും ഈ അണ്ഡകടാഹത്തെയാസകലം നിര്‍മിച്ചു പരിപാലിക്കുന്നവനും അജയ്യനുമായ ഒരു സ്രഷ്ടാവ് തന്നെയാണെന്ന യാഥാര്‍ഥ്യത്തിന് ഇളക്കം തട്ടിക്കാന് ഇന്നുവരെ ആര്‍ക്കും കഴിഞ്ഞിട്ടില്ല.\nഇതാണ് സൃഷ്ട്യുല്‍പത്തിയുടെ സ്ഥിതി. ഇനി സൃഷ്ടിയുടെ ആവര്‍ത്തനത്തെകുറിച്ചാലോചിക്കുക: ഓരോ ജീവിയുടെയും സസ്യത്തിന്റെയും ആകാരത്തിലും ഘടനയിലും അദ്ഭുതാവഹമായ യന്ത്രവ്യവസ്ഥയാണ് ദൈവം നിക്ഷേപിച്ചിട്ടുള്ളത്. ഓരോ വര്‍ഗത്തിലെയും എണ്ണമറ്റ അംഗങ്ങള് അതേ രൂപവും ഘടനയും കണിശമായി പിന്തുടരുന്നു. കീടങ്ങളുടെപോലും കോടിക്കണക്കിലുള്ള ആ നിര്‍മാണ ശാലകളില് ഒരു വിസ്മൃതിയും ഉണ്ടാകുന്നില്ല. ഒരു വര്‍ഗത്തിന്റെ വംശോല്‍പാദനശാലയില് ഒരിക്കലും മറ്റൊരു വര്‍ഗത്തിന്റെ സന്തതി ഉല്‍പാദിപ്പിക്കപ്പെടുന്നില്ല. ആധുനിക പ്രജനനശാസ്ത്രത്തിന്റെ കണ്ടുപിടിത്തങ്ങള് ഇവ്വിഷയകമായി അമ്പരപ്പിക്കുന്ന വസ്തുതകളാണ് വെളിപ്പെടുത്തുന്നത്. ഓരോ ധാന്യമുളയിലും അതിന്റെ വര്‍ഗശൃംഖല ഭാവിതലമുറകളിലേക്കു വ്യാപിപ്പിക്കുന്നതിനാവശ്യമായ സമ്പൂര്‍ണമായ ഏര്‍പ്പാടുകളുണ്ട്. അതുമൂലം വരുംതലമുറ അതിന്റെ വര്‍ഗപരമായ സവിശേഷതകള് മുഴുവനായും വഹിക്കുന്നു. അതിലെ ഓരോ അംഗവും മറ്റംഗങ്ങളില്‍നിന്ന് തന്റേതായ രൂപത്തിലും സ്വഭാവത്തിലും വ്യതിരിക്തവുമായിരിക്കും. ഈ വര്‍ഗസ്ഥിരതയുടെയും പ്രജനനത്തിന്റെയും മാധ്യമങ്ങള് ഓരോ മുളയിലും ഒരു കോശത്തിന്റെ ഒരു ഭാഗത്ത് സ്ഥിതി ചെയ്യുന്നു. ശക്തിയേറിയ ഭൂതക്കണ്ണാടിയിലൂടെ മാത്രമേ അത് കാണാന് കഴിയൂ. ഈ ചെറിയ എഞ്ചിനീയര് തികഞ്ഞ കൃത്യതയോടെ മുളയുടെ ചലനങ്ങളെ സ്വന്തം വര്‍ഗഗുണങ്ങളുടെ മാര്‍ഗത്തിലൂടെ നയിച്ചുകൊണ്ടിരിക്കുകയാണ്. അതുകൊണ്ടാണ് ഒരു ഗോതമ്പു വിത്തില്‍നിന്ന് ഇന്നുവരെയുണ്ടായ ഓരോ മുളയും ഗോതമ്പുചെടിതന്നെയായത്. ഏത് കാലാവസ്ഥയിലും ഭൂപ്രകൃതിയിലും അത് അങ്ങനെതന്നെ തുടരുന്നു. ഇത് തന്നെയാണ് മനുഷ്യന്റെയും മറ്റു ജന്തുക്കളുടെയും അവസ്ഥയും. അവയിലൊരു വര്‍ഗവും മുഴുവനായി ഒറ്റയടിക്ക് സൃഷ്ടിക്കപ്പെട്ടതല്ല. പ്രത്യുത, സങ്കല്‍പാതീതമാംവണ്ണം വിപുലമായ തോതില് നാനാവശത്തും സൃഷ്ടിയുടെ ആവര്‍ത്തനപ്രക്രിയ അതിഗംഭീരമായ തോതില് അനുസ്യൂതം തുടരുകയാണ്. ഓരോ വര്‍ഗവും സ്വവര്‍ഗത്തില് എണ്ണമറ്റ അംഗങ്ങളെ ഉല്‍പാദിപ്പിച്ചുകൊണ്ടിരിക്കുന്നു. ഒരാള് പ്രജനനത്തിന്റെയും വംശവര്‍ധനയുടെയും അതിസൂക്ഷ്മ ബീജത്തെ നിരീക്ഷിക്കുന്നുവെന്നു വെക്കുക. അതു തന്റെ നിസ്സാരമായ ഉണ്‍മയുടെ തന്നെ ഒരു ഭാഗത്ത് സ്വന്തം വര്‍ഗത്തിന്റെ വ്യതിരിക്തതകളും പൈതൃകഗുണങ്ങളുമഖിലം സൂക്ഷിച്ചുവെച്ചിരിക്കുന്നു. അതിസൂക്ഷ്മവും ലഘുവുമാണ് അതുള്‍ക്കൊള്ളുന്ന അവയവ വ്യവസ്ഥ. അതിസമര്‍ഥമാണ് അതിന്റെ പ്രക്രിയ. ഈ വ്യവസ്ഥയും പ്രക്രിയയും വഴിയാണ് ഓരോ വംശബീജവും അതിന്റെ വര്‍ഗാംഗങ്ങള്‍ക്ക് അസ്തിത്വം നല്‍കുന്നത്. ഇതെല്ലാം കാണുന്ന ഒരാള്‍ക്ക് അതിസൂക്ഷ്മവും സങ്കീര്‍ണവുമായ ഈ പ്രക്രിയകളൊക്കെ സ്വയം നിലവില് വരികയും അതിനുപുറമെ വിജാതീയ വര്‍ഗങ്ങളിലെ കോടാനുകോടി അംഗങ്ങളോരോന്നും സ്വയം ശരിയായി പ്രവര്‍ത്തിക്കുക കൂടി ചെയ്യുക സാധ്യമാണെന്ന് ഒരു നിമിഷം പോലും സങ്കല്‍പിക്കാനാവുകയില്ല. ഇതിന്റെ ആരംഭത്തിന് അഭിജ്ഞനായ ഒരു നിര്‍മാതാവുണ്ടാവുകതന്നെ വേണം. അനുനിമിഷം ഇവ ശരിയായ രീതിയില് ചരിച്ചുകൊണ്ടിരിക്കുന്നതിന് യുക്തിമാനും ശക്തനും അജയ്യനുമായ ഒരു നിയന്താവും വേണം; ഒരു നിമിഷംപോലും ഈ പ്രവര്‍ത്തനശാലയുടെ മേല്‍നോട്ടം വിസ്മരിക്കാത്ത ഒരു മേലധികാരി.\nഈ യാഥാര്‍ഥ്യങ്ങള് ബഹുദൈവവിശ്വാസിയുടെ ശിര്‍ക്കിനെയെന്ന പോലെ നാസ്തികന്റെ ദൈവനിഷേധത്തെയും കടപുഴക്കുന്നു. ഇത്തരം ദൈവികകാര്യങ്ങളില് ഏതെങ്കിലും മലക്കിനോ ജിന്നിനോ പുണ്യവാളനോ പങ്കുണ്ടെന്ന് ഏതൊരു വിഡ്ഢിക്കാണ് കരുതാനാവുക? അതുപോലെ യുക്തിപൂര്‍ണവും വ്യവസ്ഥാപിതവുമായ ഈ തൊഴില്‍ശാലയഖിലം യാദൃഛികമായി നിലവില്‍വരികയും സ്വയം ചലിച്ചുകൊണ്ടിരിക്കുകയുമാണെന്ന് പറയാന് പക്ഷപാതമുക്തനായ ഏതൊരു സാമാന്യബുദ്ധിക്കാണ് സാധിക്കുക?)\nവിണ്ണില് നിന്നും മണ്ണില്‍നിന്നും നിങ്ങള്‍ക്ക് അന്നം തരുന്നതാരാകുന്നു?\n(അന്നം നല്‍കുക എന്നതും ഈ സംക്ഷിപ്ത വാക്യത്തിന്റെ ഒറ്റവായനയിലൂടെ ഒരാള്‍ക്ക് പെട്ടെന്ന് ഗ്രാഹ്യമാകുന്നത്ര ലളിതമായ കാര്യമല്ല. ഈ ഭൂമിയില് ലക്ഷക്കണക്കിന് ജീവികളും സസ്യങ്ങളുമുണ്ട്. ഓരോ വര്‍ഗത്തിലും കോടാനുകോടി അംഗങ്ങളുമുണ്ട്. ഓരോന്നിന്റെയും ഭക്ഷണാവശ്യം വ്യത്യസ്തമാണ്. സ്രഷ്ടാവ് ഓരോന്നിന്റെയും അന്നം ഓരോന്നിനും കൈയെത്തുംവണ്ണം സുലഭമായി സജ്ജീകരിച്ചുവെച്ചിരിക്കുന്നു. ഒരു വര്‍ഗത്തിലേയും അംഗങ്ങള്‍ക്ക് ഇവിടെ അന്നം തടയപ്പെട്ടിട്ടില്ല. ഈ സംവിധാനത്തിനായി ആകാശത്തിലെയും ഭൂമിയിലെയും വിവിധ ശക്തികള് കൂടിച്ചേര്‍ന്ന് പ്രവര്‍ത്തിച്ചുകൊണ്ടിരിക്കുന്നു. താപം, പ്രകാശം, വായു, വെള്ളം, ഭൂമിയിലെ വിവിധ ധാതുക്കള് എന്നിവ തികച്ചും ഉചിതമായ അനുപാതത്തില് പരസ്പരം സഹകരിക്കുന്നില്ലെങ്കില് അണുഅളവ് അന്നംപോലും ഉണ്ടായിത്തീരുക സാധ്യമല്ല.\nയുക്തിബന്ധുരമായ ഈ സംവിധാനം ബോധപൂര്‍വമായ ഒരാസൂത്രണമോ പ്ലാനോ ഇല്ലാതെ യാദൃഛികമായി ഉണ്ടായതാണെന്ന് ആര്‍ക്കാണ് സങ്കല്‍പിക്കാനാവുക? ഈ സംവിധാനത്തില് ഏതെങ്കിലും മലക്കിനോ ജിന്നിനോ പുണ്യാത്മാവിനോ കൈയുണ്ടെന്ന് ബുദ്ധിയും ബോധവുമുള്ള ആര്‍ക്കാണ് വിചാരിക്കാനാവുക?)\nഅല്ലാഹുവിനോടൊപ്പം മറ്റേതെങ്കിലും ദൈവത്തിന് (ഈ സംഗതികളില്) പങ്കുണ്ടോ? പറയുക: 'നിങ്ങള് സത്യവാന്മാരെങ്കില് തെളിവ് ഹാജരാക്കുവിന്.'\n( ഈ സംഗതികളില് മറ്റു വല്ലവര്‍ക്കും പങ്കുണ്ടെന്നതിന് തെളിവു കാണിക്കുവിന്. ഇല്ലെങ്കില് പിന്നെ, ഇതൊക്കെ അല്ലാഹുവിന്റേത് മാത്രമാണെങ്കില് ആരാധനയും വിധേയത്വവുമര്‍ഹിക്കുന്നത് അവനല്ലാത്തവരാണെന്നതിനു, അല്ലെങ്കില് അവനോടൊപ്പം മറ്റു ചിലരും കൂടി ഇത് അര്‍ഹിക്കുന്നുണ്ട് എന്നതിന് തെളിവ് കാണിച്ചുതരുവിന് എന്നു സാരം.)\nഅവരോട് പറയുക: 'അല്ലാഹുവല്ലാതെ ആരുംതന്നെ വാനലോകങ്ങളിലും ഭൂമിയിലും അതിഭൗതിക കാര്യങ്ങള് അറിയുന്നില്ല.\n(സ്രഷ്ടാവ്, പരിപാലകന്, അന്നദാതാവ് എന്നീ നിലകളില് അല്ലാഹു മാത്രമാണ് ഏകദൈവം (ഒരേയൊരു ദൈവവും ആരാധനാര്‍ഹനുമായിട്ടുള്ളവന്) എന്നതിന്റെ തെളിവുകളാണല്ലോ മുകളില് പറഞ്ഞത്. ദിവ്യത്വത്തിന്റെ മറ്റൊരു ഗുണമായ ജ്ഞാനത്തിലും അല്ലാഹു പങ്കാളികളില്ലാത്തവനാണ് എന്നാണിവിടെ പറയുന്നത്. പ്രപഞ്ചത്തിലുള്ള സകല സൃഷ്ടികളുടെയും- അത് മലക്കുകളാവട്ടെ, ജിന്നുകളാവട്ടെ, പ്രവാചകന്‍മാരാകട്ടെ, പുണ്യവാളന്‍മാരാകട്ടെ- ജ്ഞാനം പരിമിതമാണ്. എല്ലാവര്‍ക്കും ചിലതൊക്കെ അജ്ഞാതമായിട്ടുണ്ട്. എല്ലാം അറിയുന്നവന് അല്ലാഹു മാത്രമാണ്. അവന്നറിയാത്തതായി യാതൊന്നുമില്ല. അവന് ത്രികാലജ്ഞനാണ്.\nഇന്ദ്രിയഗോചരമല്ലാത്ത അജ്ഞേയമായ കാര്യങ്ങള് എന്നാണ് അതിന്റെ സാങ്കേതികമായ ആശയം. ചില ആളുകള്‍ക്ക് അറിയാവുന്നതും മറ്റുചില ആളുകള്‍ക്ക് അജ്ഞാതവുമായ ഒരുപാട് കാര്യങ്ങള് ഈ ലോകത്തുണ്ട്. മനുഷ്യവര്‍ഗത്തിന് തീരെ അജ്ഞാതമായ കുറേ സംഗതികളും ഈ ലോകത്തുണ്ട്. അവ ഇന്നുവരെ ആരും അറിഞ്ഞിട്ടില്ല. നാളെ ആരും അറിയുകയുമില്ല. ഇതുതന്നെയാണ് മലക്കുകളുടെയും ജിന്നുകളുടെയും മറ്റു സൃഷ്ടികളുടെയും അവസ്ഥയും. അവര്‍ക്കും അറിയുന്നതും അറിയാത്തതുമായ നിരവധി കാര്യങ്ങളുണ്ട്. നിരവധി കാര്യങ്ങള് അജ്ഞേയമായതും ഉണ്ട്. ഇങ്ങനെയുള്ള എല്ലാവിധ അദൃശ്യകാര്യങ്ങളും കേവലം ഒരു സത്ത മാത്രം അറിയുന്നു. അത് അല്ലാഹുവാണ്. അവന് യാതൊന്നും അറിയാതെയില്ല. എല്ലാറ്റിനും സാക്ഷ്യം വഹിച്ചുകൊണ്ടിരിക്കുന്നവനാണവന്.\nസ്രഷ്ടാവ്, പരിപാലകന്, അന്നദാതാവ് എന്നീ നിലപാടുകള് സമര്‍ഥിക്കാന് സ്വീകരിച്ച ചോദ്യരീതിയല്ല ഈ യാഥാര്‍ഥ്യം സമര്‍ഥിക്കാന് സ്വീകരിച്ചിട്ടുള്ളത്. ആ ഗുണങ്ങളുടെ ലക്ഷണങ്ങള് ഓരോ മനുഷ്യനും കാണത്തക്കവിധം പ്രകടമായതുകൊണ്ടാണത്. എല്ലാ പ്രവര്‍ത്തനങ്ങളും നടത്തിക്കൊണ്ടിരിക്കുന്നവന് അല്ലാഹു മാത്രമാണെന്ന കാര്യം മക്കയിലെ ബഹുദൈവവിശ്വാസികള് വരെ പണ്ടേ വിശ്വസിച്ചിരുന്നതും ഇപ്പോഴും വിശ്വസിച്ചുവരുന്നതുമാണ്. അതിനാല് അവിടത്തെ സമര്‍ഥനശൈലി ഇങ്ങനെയായിരുന്നു: ഈ കാര്യങ്ങളെല്ലാം അല്ലാഹു തനിച്ചു നടത്തിക്കൊണ്ടിരിക്കുന്നു, അതിലൊന്നും അവന്നു പങ്കുകാരാരുമില്ല എന്നാണെങ്കില് പിന്നെ ഇതരന്‍മാരെ അവന്റെ പങ്കാളികളാക്കുന്നതും ഇബാദത്തിനര്‍ഹരാക്കുന്നതും എന്തടിസ്ഥാനത്തിലാണ്? എന്നാല് ജ്ഞാനം എന്ന ഗുണം അങ്ങനെ അടയാളങ്ങളിലൂടെ ചൂണ്ടിക്കാണിച്ചു സമര്‍ഥിക്കാവുന്ന ഒന്നല്ല. അഗാധമായ ചിന്തയിലൂടെ മാത്രമേ ഇക്കാര്യം ഗ്രഹിക്കാനാകൂ. അതുകൊണ്ടാണ് ഇവിടെ സംവാദശൈലി ഉപേക്ഷിച്ച് പ്രബോധനശൈലി സ്വീകരിച്ചത്. ചിന്തിക്കുന്ന ബുദ്ധിശാലികള് ആര്‍ക്കെങ്കിലും, സര്‍വജ്ഞനായി അല്ലാഹുവല്ലാതെ മറ്റാരെങ്കിലും ഉണ്ടെന്ന് കരുതാനാവുമോ? പ്രപഞ്ചത്തെ സംബന്ധിച്ച് ത്രികാല ജ്ഞാനം ഉള്ളവരെന്ന് മറ്റാരെയെങ്കിലും വിശേഷിപ്പിക്കാനാകുമോ? സര്‍വജ്ഞനായി അല്ലാഹു മാത്രമേയുള്ളൂ. മറ്റാരും ഉണ്ടാവുക സാധ്യമല്ല. എങ്കില് പിന്നെ, യാഥാര്‍ഥ്യങ്ങള് പൂര്‍ണമായി അറിവില്ലാത്തവര്‍ക്ക് മറ്റു സൃഷ്ടികളുടെ ആര്‍ത്തത്രാണരാകാനും കാര്യങ്ങള് സാധിച്ചുകൊടുക്കാനും ക്ലേശങ്ങളകറ്റാനും സാധ്യമാകുമെന്ന് കരുതുന്നത് ബുദ്ധിപൂര്‍വകമാണോ?\nദിവ്യത്വവും അതിഭൗതികജ്ഞാനവും തമ്മില് അഭേദ്യമായ ബന്ധമുണ്ട്. ദിവ്യത്വം ആരോപിക്കപ്പെട്ടവരെക്കുറിച്ചെല്ലാം, അവര് സര്‍വജ്ഞരാണെന്നും അവര്‍ക്കജ്ഞാതമായി യാതൊന്നുമില്ലെന്നും ഉള്ള ഒരു വിശ്വാസം പണ്ടുമുതലേ മനുഷ്യര് പുലര്‍ത്തിപ്പോന്നിട്ടുണ്ട്. ഭാഗധേയങ്ങള് നന്നാക്കുകയും ചീത്തയാക്കുകയും ചെയ്യുക, പ്രാര്‍ഥനകള് കേള്‍ക്കുക, ആവശ്യങ്ങള് പൂര്‍ത്തീകരിക്കുക, ആര്‍ത്തന്‍മാര്‍ക്കു തുണയേകുക തുടങ്ങിയ കാര്യങ്ങള് സര്‍വജ്ഞനായ ഒരസ്തിത്വത്തിനു മാത്രമേ ചെയ്യാന് കഴിയൂ എന്ന യാഥാര്‍ഥ്യം മനുഷ്യമനസ്സിനു ബോധ്യപ്പെട്ടിരിക്കുന്നു. ഈയടിസ്ഥാനത്തില് മനുഷ്യന് ആരില് ദൈവിക ഗുണങ്ങള് ആരോപിക്കുന്നുവോ അവനെ അനിവാര്യമായും സര്‍വജ്ഞനായി സങ്കല്‍പിക്കുന്നു. കാരണം, ദിവ്യത്വവും സര്‍വജ്ഞതയും അഭേദ്യമായി ബന്ധപ്പെട്ടു കിടക്കുന്നുവെന്ന് അവന്റെ ബുദ്ധി നിസ്സംശയം സാക്ഷ്യം വഹിക്കുന്നു. ഇപ്പോള് മുകളില് പറഞ്ഞ പ്രകാരം സ്രഷ്ടാവും പരിപാലകനും അന്നദാതാവും ആര്‍ത്തത്രാണനും അല്ലാഹു മാത്രമാണെങ്കില്, അവനെ കൂടാതെ മറ്റാര്‍ക്കും അധികാരങ്ങളൊന്നുമില്ലെങ്കില് അവന് സര്‍വജ്ഞന് കൂടിയാണെന്ന യാഥാര്‍ഥ്യം സ്വയം വ്യക്തമാകുന്നു. ഏതെങ്കിലും ജിന്നിനോ മലക്കിനോ പ്രവാചകനോ പുണ്യവാളനോ വായുവിലും വെള്ളത്തിലും ഭൂഗര്‍ഭത്തിലും ഉപരിതലത്തിലും ഏതേതു ജീവികള് എവിടെവിടെ ജീവിക്കുന്നു എന്ന് അറിവുണ്ടെന്ന് സങ്കല്‍പിക്കുവാന് ബുദ്ധിയും ബോധവുമുള്ള ആര്‍ക്കെങ്കിലും സാധിക്കുമോ? ഉപരിലോകത്തിലെ കണക്കറ്റ ഗോളങ്ങളുടെ കൃത്യമായ എണ്ണം എത്രയാണെന്നറിയുന്നവര് ആരാണുള്ളത്? ഓരോ ഗോളത്തിലും ഏതെല്ലാം തരം ജീവികളുണ്ടെന്ന് ആര്‍ക്കറിയാം? ആ ജീവികളോരോന്നും എവിടെയെല്ലാം കഴിയുന്നുവെന്നും അവയുടെ ആവശ്യങ്ങളെന്തൊക്കെയെന്നും വല്ലവര്‍ക്കും അറിയാമോ? എന്നാല് അല്ലാഹു ഇതെല്ലാം അനിവാര്യമായി അറിഞ്ഞിരിക്കേണ്ടതുണ്ട്. എന്തുകൊണ്ടെന്നാല് അവനാണവയെ സൃഷ്ടിച്ചത്. അവയുടെ കാര്യങ്ങള് നിയന്ത്രിച്ചുകൊണ്ടിരിക്കുന്നതും അവന് തന്നെ. അവയുടെ ആഹാരത്തിനുവേണ്ട ഏര്‍പ്പാടുകള് ചെയ്തവനും അവനാണ്. എന്നാല് അവനല്ലാത്ത മറ്റാര്‍ക്കെങ്കിലും ഈ അപാരമായ ജ്ഞാനം ആര്‍ജിക്കാനാകുന്നതെങ്ങനെയാണ്? ഈ വസ്തുക്കളുടെ നിലനില്‍പ്പിന്നാധാരമായ സ്രഷ്ടാവിനോടും അന്നദാതാവിനോടും മാത്രം ബന്ധപ്പെട്ട കാര്യമാണത്.\nകൂടാതെ ഏതെങ്കിലും ഒരു സൃഷ്ടി ഭൂമിയെക്കുറിച്ചു മാത്രമെങ്കിലും; ഭൂമിയില് തന്നെ കേവലം മനുഷ്യനെക്കുറിച്ചെങ്കിലും അതിഭൗതികജ്ഞാനിയായിരിക്കുക എന്നത് പരിശോധനാര്‍ഹമായ കാര്യംപോലുമല്ല. സൃഷ്ടി-സ്ഥിതി-സംഹാരാദി കാര്യങ്ങളില് ദൈവത്തിന്റെ അവസ്ഥയെന്തോ, ആ അവസ്ഥയുമായി സമന്വയിപ്പിക്കുമ്പോള് പരിഗണനാര്‍ഹമല്ല എന്നാണ് പറയുന്നത്. ഈ ലോകത്ത് ഇന്നോളം ഉണ്ടായിട്ടുള്ളവരും ഇനി ഉണ്ടാകാനിരിക്കുന്നവരുമായ മനുഷ്യരില് ഓരോരുത്തരും മാതാക്കളുടെ ഗര്‍ഭാശയത്തില് രൂപപ്പെടാന് തുടങ്ങിയതു മുതല് അന്ത്യനിമിഷം വരെ ഏതെല്ലാം അവസ്ഥകളെയും രൂപങ്ങളെയും പിന്നിട്ടു എന്ന് അറിയാന് കഴിയുന്നവര് ആരാണുള്ളത്? അതൊക്കെ ഏതെങ്കിലും ഒരാള്‍ക്ക് അറിയാനാകുന്നതെങ്ങനെയാണ്? അയാള് ഈ എണ്ണമറ്റ സൃഷ്ടികളുടെ സ്രഷ്ടാവാണോ? പിതാക്കളുടെ ശുക്ലത്തില് അവരുടെ ബീജങ്ങള്‍ക്ക് ഉണ്‍മയേകിയതയാളാണോ? ഗര്‍ഭാശയങ്ങളില് അവരെ രൂപപ്പെടുത്തിയതയാളാണോ? അവര് ജീവനോടെ പ്രസവിക്കപ്പെടാന് ഏര്‍പ്പാടുകള് ചെയ്തതയാളാണോ? അവരില് ആരുടെയെങ്കിലും ഭാഗധേയം നിര്‍ണയിച്ചതയാളാണോ? അവരുടെ ജനിമൃതികളുടെയും രോഗാരോഗ്യങ്ങളുടെയും സന്തോഷസന്താപങ്ങളുടെയും ഉത്ഥാനപതനങ്ങളുടെയും വിധി നിര്‍ണയത്തിനുത്തരവാദി അയാളായിരുന്നുവോ? എപ്പോള്, എങ്ങനെയാണയാള് അതിനൊക്കെ ഉത്തരവാദിയായത്? തന്റെ ജനനത്തിനു മുമ്പോ പിമ്പോ? തന്റെ ഈ ഉത്തരവാദിത്വം മനുഷ്യരില് മാത്രം പരിമിതമായതെങ്ങനെ? ഈ വക സംഗതികളാണെങ്കില്, ആകാശഭൂമികളുള്‍പ്പെടെയുള്ള പ്രപഞ്ചസംവിധാനത്തിന്റെ അഭേദ്യമായ ഭാഗമാണല്ലോ. അതുകൊണ്ട് മുഴുവന് പ്രപഞ്ചത്തെയും സൃഷ്ടിച്ചു പരിപാലിക്കുന്നവനാരോ, അവന്നു മാത്രമേ മനുഷ്യന്റെയും ജനിമൃതികളുടെയും ക്ഷേമക്ഷാമങ്ങളുടെയും മറ്റു ഭാഗധേയങ്ങളുടെയും ഉത്തരവാദിത്വമേറ്റെടുക്കാന് കഴിയൂ.\nഈ അടിസ്ഥാനത്തില്, അതിഭൗതികജ്ഞാനം അല്ലാഹുവിന്നല്ലാതെ മറ്റാര്‍ക്കുമില്ല എന്നത് ഇസ്‌ലാമിന്റെ അടിസ്ഥാന പ്രമാണങ്ങളില് ഒന്നാകുന്നു. അല്ലാഹു താനിഛിക്കുന്ന ചില വ്യക്തികള്‍ക്ക് തന്റെ വിജ്ഞാനത്തിന്റെ ചില വശങ്ങള് തുറന്നുകൊടുത്തേക്കാം. ചില അതിഭൗതിക കാര്യങ്ങള് അറിയിച്ചുകൊടുത്തേക്കാം. പക്ഷേ, അതിഭൗതിക ജ്ഞാനത്തില് സാകല്യേന മറ്റാര്‍ക്കും പങ്കില്ല. 'ആലിമുല്‍ഗൈബ്' -അതിഭൗതികജ്ഞന്- എന്ന ഗുണം അല്ലാഹുവിന്റേതു മാത്രമാണ്.\n(അതിഭൗതിക യാഥാര്‍ഥ്യങ്ങളുടെ താക്കോലുകള് അവന്റെ പക്കലാകുന്നു. അവനല്ലാതാരും അതറിയുന്നില്ല. -ഖുര്‍ആന് )\n(പുനരുത്ഥാനനിമിഷം സംബന്ധിച്ച ജ്ഞാനം അല്ലാഹുവിങ്കല് മാത്രമാകുന്നു. അവനത്രെ മഴ പെയ്യിക്കുന്നത്. ഗര്‍ഭാശയങ്ങളിലുള്ളത് അറിയുന്നു. നാളെ താന് എന്തു നേടാന് പോകുന്നു എന്ന് യാതൊരാളും അറിയുന്നില്ല. താന് ഏതു മണ്ണില് മരിക്കുമെന്നും യാതൊരുവനും അറിയുന്നില്ല-ഖുര്‍ആന് ).\n(സൃഷ്ടികളുടെ മുന്നിലുള്ളതും പിന്നിലുള്ളതും അവന് അറിയുന്നു. അവന്റെ ജ്ഞാനത്തില്‍നിന്ന് യാതൊന്നും തന്നെ അവര്‍ക്ക് അറിയാവതല്ല- അവന് അവരെ അറിയിക്കണമെന്നുദ്ദേശിച്ചതല്ലാതെ-ഖുര്‍ആന്).\n(നിങ്ങളുടെ ആരാധ്യരാണെങ്കില്) എപ്പോഴാണ് തങ്ങള് ഉയിര്‍ത്തെഴുന്നേല്‍പിക്കപ്പെടുക എന്നുപോലും അറിയാത്തവരാകുന്നു.'\n(നിങ്ങള് അതിഭൗതിക ജ്ഞാനമുള്ളവരാണെന്നു കരുതുകയും തദടിസ്ഥാനത്തില് ദിവ്യത്വത്തില് പങ്കാളിത്തം കല്‍പിക്കുകയും ചെയ്യുന്ന ദൈവേതരന്‍മാരുണ്ടല്ലോ, കേവലം നിസ്സഹായരായ അവരൊന്നും സ്വന്തം ഭാവിയെക്കുറിച്ചുപോലും അറിവുള്ളവരല്ല. അല്ലാഹു തങ്ങളെ വീണ്ടും ഉയിര്‍ത്തെഴുന്നേല്‍പിക്കുന്ന പുനരുത്ഥാനവേള എപ്പോഴാണെന്ന് അവര്‍ക്കജ്ഞാതമാണ്.)\nPosted in , ആത്മീയം, ഖുര്‍ആന്, ലേഖനം\n2 Response to "നിങ്ങള്‍ക്ക് വഴികാണിക്കുന്നതാരാകുന്നു?"\nദൈവത്തെ നിഷേധിക്കുന്നവര് ലോകചരിത്രത്തില് തുലോം വിരളമത്രെ. ഇപ്പോഴും അങ്ങിനെത്തന്നെ സ്രഷ്ടാവായ ദൈവത്തിന് പുറമെ നൂറായിരം ദൈവങ്ങളെ സങ്കല്‍പിക്കുന്ന ബഹുദൈവത്വമാണ് എന്നും എണ്ണത്തില് മുന്നില് നില്‍ക്കുന്നത്. പ്രവാചകന് മൂസായെ എതിര്‍ത്ത ഫിര്‍ഔനും ഇബ്‌റാഹീം പ്രവാചകനെ എതിര്‍ത്ത നംറൂദും ദൈവനിഷേധികളായിരുന്നില്ല എന്ന വ്യാഖ്യാനമാണ് എനിക്ക് കൂടുതല് നന്നായി തോന്നുന്നത്. ഏകദൈവത്വം എന്ന സങ്കല്‍പം പലപ്പോഴും ബഹുദൈവത്വത്തിലേക്ക് വഴിമാറുന്ന കാഴ്ച നാം കാണുന്നു. വേദഗ്രന്ഥങ്ങളിലൊന്നും അടിസ്ഥാനപരമായി ബഹുദൈവത്വം കാണാന് കഴിയില്ല. അതുകൊണ്ടായിരിക്കുമോ നിങ്ങള് തെളിവ് കൊണ്ടുവരൂ എന്ന് ഖുര്‍ആന് ബഹുദൈവത്വം വാദിക്കുന്നവരോട് ചോദിക്കാന് കാരണം.\nee velicham munnottulla yaathra sugamamaakkatte....


എലൺ മസ്ക് പരസ്യമായി ജോയിന്റ് വലിച്ചു; ടെസ്‌ലയുടെ ഓഹരിമൂല്യം 6% ഇടിഞ്ഞു\nഎലൺ മസ്ക് പരസ്യമായി...\nഒരു ലൈവ് വെബ് ഷോയിൽ പങ്കെടുക്കവെ ടെസ്‌ല സിഇഒ കഞ്ചാവ് വലിച്ചത് വിവാദത്തിൽ. ഈ സംഭവത്തിനു പിന്നാലെ ഇലക്ട്രിക് കാർ നിർമാണ കമ്പനിയായ ടെസ്‌ലയുടെ ഓഹരിവിലകളിൽ വൻ ഇടിവുണ്ടായി.6ശതമാനത്തോളം മൂല്യശോഷണമുണ്ടായതായാണ് റിപ്പോർട്ടുകൾ.\nഎലൺ മസ്ക് വിവാദത്തിലകപ്പെട്ടതോടെ കടുത്ത നിലപാടുകളുമായി കമ്പനിക്കകത്തു നിന്നു തന്നെ നിരവധി പേർ രംഗത്തു വന്നിട്ടുണ്ട്. കമ്പനിയുടെ അക്കൗണ്ടിങ് വിഭാഗത്തിന്റെ തലവൻ ദവെ മോർടോണും, എച്ച്ആർ തലവൻ ഗാബി ടോളെഡാനോയും രാജിവെക്കുകയാണെന്ന് പ്രഖ്യാപിച്ചു കഴിഞ്ഞു. വെറും ഒരു മാസം മുമ്പു മാത്രമാണ് മോർടോൺ ടെസ്‌ലയിൽ ചേർന്നത്. കമ്പനിക്ക് ഇപ്പോൾ കിട്ടുന്ന പൊതുജനശ്രദ്ധ തന്റെ പ്രതീക്ഷകൾക്കപ്പുറത്തായെന്ന് അദ്ദേഹം പ്രതികരിച്ചു.\nയുഎസ് കൊമേഡിയൻ ജോ റോഗനുമൊത്തുള്ള ഒരു പ്രോഗ്രാമിലാണ് എലൺ മസ്ക് കഞ്ചാവ് വലിച്ചത്. രണ്ടര മണിക്കൂറോളം നീണ്ടു നിന്ന പ്രോഗ്രാമിൽ കൃത്രിമബുദ്ധി മനുഷ്യരാശിയെ എങ്ങനെ ബാധിക്കുമെന്നതു സംബന്ധിച്ച ചർച്ചകളും നടക്കുകയുണ്ടായി. പക്ഷെ ഇടയിൽ എലൺ മസ്ക് കഞ്ചാവ് വലിച്ചതോടെ പൊതുജനത്തിന്റെ ചർച്ച അതു മാത്രമായി.\nപുകയിലയും കഞ്ചാവും ചേർന്ന മിശ്രിതം യുഎസ്സിൽ നിയമവിധേയമാണെന്ന് റോഗൻ പറഞ്ഞു. റോഗൻ നൽകിയ ജോയിന്റിൽ നിന്ന് പഫെടുക്കും മുമ്പ് താൻ കഞ്ചാവ് മുമ്പ് അത്ര ഗൗരവമായി ഉപയോഗിച്ചിട്ടില്ലെന്ന് വിശദീകരിച്ചു. തനിക്ക് കാര്യമായൊന്നും കഞ്ചാവടിച്ചപ്പോൾ കിട്ടുകയുണ്ടായില്ലെന്നും അദ്ദേഹം പറഞ്ഞു. കൂടാതെ കഞ്ചാവ് സർഗാത്മകത കൂട്ടുമെന്ന് തനിക്ക് തോന്നിയിട്ടില്ലെന്നും മസ്ക് വീഡിയോയിൽ പറയുന്നുണ്ട്.\nElon Musk Marijuana tesla weed


ഗോഡ് സീസ് ദ് ട്രൂത്ത്, ബട്ട് വെയ്റ്റ്സ് | Short Story | Literature | Leo Tolstoy\nചെയ്യാത്ത കുറ്റത്തിന് 26 വർഷമായി ശിക്ഷ അനുഭവിക്കുന്ന ഇവാൻ\nജസ്റ്റിൻ മ‌ാത്യു December 24, 2019 08:48 PM IST\nവിശ്വസാഹിത്യകാരനായ ലിയോ ടോൾസ്റ്റോയ് എഴുതിയ കഥയാണ് ‘ഗോ‍ഡ് സീസ് ദ് ട്രൂത്ത്, ബട്ട് വെയ്റ്റ്സ്’. 1872ലാണ് കഥ പുറത്തിറങ്ങുന്നത്. വ്ളാദ്മിർ പട്ടണത്തിലെ ഒരു വ്യാപാരിയാണ് ഇവാൻ ദിമിട്രിച്ച് അക്സിയോനവ്. സാധനങ്ങൾ വാങ്ങാനായി കുതിരവണ്ടിയിൽ നഗരത്തിലേക്കു പോകുകയാണ് അയാൾ. വഴിയിൽ പഴയൊരു സ്നേഹിതനെ കണ്ടുമുട്ടുന്നു. അയാളോടൊപ്പം ആ രാത്രി സത്രത്തിൽ തങ്ങി പിറ്റേന്നു പുലർച്ചെ യാത്ര തുടരുന്നു. പിന്തുടർന്നെത്തുന്നു നിയമ പാലകർ അദ്ദേഹത്തെ തടഞ്ഞു. ഇവാന്റെ സുഹൃത്ത് സത്രത്തിൽ കൊല്ലപ്പെട്ടിരിക്കുന്നു. നിയമപാലകർ അദ്ദേഹത്തിന്റെ സഞ്ചിയിൽ നിന്നു രക്തം പുരണ്ട കത്തി കണ്ടെടുക്കുന്നു. കൂടുതൽ തെളിവുകൾ പിന്നീട് ആവശ്യമില്ലാതെ വരുന്നു.\nഇവാൻ തടവറയിൽ ഭീകരമായ ശിക്ഷകൾ ഏറ്റുവാങ്ങി. വർഷം 26 കടന്നുപോയി. ഇപ്പോൾ അയാൾ വൃദ്ധനാണ്. ശാന്തനായ അദ്ദേഹത്തെ ജയിൽ അധികൃതർക്കും സഹതടവുകാർക്കും വലിയ ഇഷ്ടമാണ്. ഒരു ദിവസം വ്ളാദ്മിറിൽ നിന്ന് മക്കാർ എന്ന ഒരാൾ ജയിലിൽ എത്തുന്നു. 60 വയസ്സ് പ്രായം തോന്നുന്ന അയാൾ പറഞ്ഞു, ചെയ്യാത്ത തെറ്റിനാണു താൻ തടവിൽ ആയതെന്ന്. വർഷങ്ങൾക്കു മുൻപ് ചെയ്ത ഒരു കൊലപാതകത്തിൽ ശിക്ഷിക്കപ്പെടാത്ത താൻ ഇത്തവണ ചെയ്യാത്ത കുറ്റത്തിന് ശിക്ഷ അനുഭവിക്കുന്നതിലെ വിരോധാഭാസം അയാൾ ഇവാനുമായി പങ്കുവയ്ക്കുന്നു. കൂടുതൽ സംസാരിക്കുന്നതോടെ മക്കാർ ചെയ്ത തെറ്റിനാണ് താൻ 26 വർഷമായി ശിക്ഷ അനുഭവിക്കുന്നതെന്ന് ഇവാന് മനസ്സിലാകുന്നു. എങ്കിലും അയാൾ പ്രതികരിച്ചില്ല. ദിവസങ്ങൾ കടന്നു പോയി.\nമക്കാർ ജയിൽ ചാടാൻ പദ്ധതി ഇട്ടു. തടവറയ്ക്കുള്ളിൽ വലിയ തുരങ്കം സൃഷ്ടിക്കുകയാണ്. യാദൃശ്ചികമായി ഇവാൻ അത് കാണുന്നു. പുറത്തു പറഞ്ഞാൽ കൊന്നുകളയുമെന്ന് മക്കാർ അയാളെ ഭീഷണിപ്പെടുത്തി. ഒരു ദിവസം ജയിൽ അധികൃതർ തുരങ്കം കണ്ടുപിടിച്ചു. പക്ഷേ, ആരാണിതു ചെയ്തതെന്നു കണ്ടെത്താനായില്ല. മുഴുവൻ തടവുപുള്ളികളെയും മാറിമാറി ചോദ്യം ചെയ്തു. പിടിക്കപ്പെടുന്നവന് മരണം വരെ ചാട്ടയടിയാണ് ശിക്ഷ. ഇവാൻ വിവരം പുറത്തു പറയുമെന്നും തനിക്ക് വധശിക്ഷ ലഭിക്കുമെന്നും മക്കാറിന് ഉറപ്പായി. എന്നാൽ ഇവാൻ മക്കാറിനെതിരെ ഒന്നും പറഞ്ഞില്ല. കുറ്റബോധം വിഴുങ്ങിത്തുടങ്ങിയ മക്കാർ ആ രാത്രി ഇവാനു മുന്നിൽ മുട്ടുകുത്തി മാപ്പു ചോദിച്ചു. ഇവാൻ ജയിലിലായതിനു കാരണക്കാരൻ താനാണെന്നു മക്കാർ ഏറ്റുപറഞ്ഞു. മക്കാർ ചെയ്ത തെറ്റുകളെല്ലാം ഇവാൻ ക്ഷമിച്ചു. കുറ്റബോധം കീഴടക്കിയ മക്കാർ 26 വർഷം മുൻപു കൊലപാതകം നടത്തിയത് താനാണെന്ന് നിയമത്തിനു മുന്നിൽ ഏറ്റുപറയുന്നു. ഇവാനെ വിട്ടയച്ചുകൊണ്ടുള്ള സന്ദേശം ജയിലിൽ എത്തുമ്പോഴേക്കും അദ്ദേഹം മരിച്ചു കഴിഞ്ഞിരുന്നു.\nEnglish Summary: Kathalokam Column - God sees the truth but waits - Short story by Leo Tolstoy


ഷാവേസ് പൂര്‍ണ്ണ ആരോഗ്യവാന്\nSunday4September 2011 11:37 am IST\nകരാക്കസ് : ക്യാന്‍സര് ബാധിതനായ വെനസ്വലെ പ്രസിഡന്‍റ് ഹ്യൂഗോ ഷാവേസിന്റെ ആരോഗ്യനില മെച്ചപ്പെട്ടതായി റിപ്പോര്‍ട്ട്. മൂന്നാമത്തെ കിമോതെറാപ്പി നടത്തിയ ശേഷം പ്രസിഡന്റ് താന് ആരോഗ്യവാനാണെന്ന് അറിയിച്ചു. ഞാന് കൂടുതല് ആരോഗ്യവാനായി തിരിച്ചുവരും. നിരന്തരമായ വ്യായാമത്തിലൂടെ ശരീരഭാഗങ്ങള് വളരെയധികം ചലനാത്മകമായിട്ടുണ്ട്. എന്‍റെ മനസും ശരീരവും പ്രകാശിതമാണ്. ഇതു ശരീരത്തിലേക്കും വ്യാപിക്കുന്നു- ഷാവേസ് പറഞ്ഞു. ഷാവെസിന്റെ മനക്കരുത്തും ആത്മവിശ്വാസവും അദ്ദേഹത്തിന്റെ ആരോഗ്യനിലയെ മെച്ചപ്പെടുത്തിയെന്ന് ഡോക്ടര്‍മാര് അറിയിച്ചു. അദ്ദേഹത്തിന് ഇപ്പോള് 87.2 കിലോഗ്രാം തൂക്കമുണ്ട്. രോഗത്തെ ധൈര്യത്തോടെ നേരിടുന്നതാണ് അദ്ദേഹത്തിന്റെ വിജയമെന്നും ഡോക്ടര്‍മാര് കൂട്ടിച്ചേര്‍ത്തു. കഴിഞ്ഞ ശനിയാഴ്ചയാണ് ഷാവേസിനെ ക്യൂബയിലെ മിലിട്ടറി ആശുപത്രിയില് പ്രവേശിപ്പിച്ചത്.\nഹ്യൂഗോ ഷാവേസ് അപകടനില തരണം ചെയ്തതായി വെനിസ്വലന് മന്ത്രി


അറിവിന്റെ തണൽനൽകി പ്ലാക്കീഴ് സോമശേഖരൻനായർ സ്മാരക വായനശാല | Plakkeezhu| Thiruvananthapuram\nഅറിവിന്റെ തണൽനൽകി പ്ലാക്കീഴ് സോമശേഖരൻനായർ സ്മാരക വായനശാല\nവെഞ്ഞാറമ്മൂട്: പ്ലാക്കീഴ് ഗ്രാമത്തിനു അറിവിന്റെ തണൽ നൽകി സോമശേഖരൻനായർ സ്മാരക വായനശാല കൂടുതൽ സജീവമാകുകയാണ്.\nപ്ലാക്കീഴിൽ ജനത എന്നപേരിൽ ചെറിയ വായന ശാലപ്രവർത്തിച്ചിരുന്നു. ഈ വായനശാലയുടെ സജീവപ്രവർത്തകനും ദീർഘകാലം മാണിക്കൽ പഞ്ചായത്തു പ്രസിഡന്റുമായിരുന്ന എം.സോമശേഖരൻനായർ 39-ാം വയസ്സിൽ മരിച്ചു. അദ്ദേഹത്തിന്റെ സ്മരണയ്ക്കായി 1973-ലാണ് വായനശാല ആരംഭിച്ച‌ത്. വി.സുധാകരൻ പ്രസിഡന്റും പി.മോഹനൻനായർ സെക്രട്ടറിയുമായ കമ്മിറ്റിയാണ് വായനശാലയെ നയിച്ചത്. എഴുപതുപേരാണ് വായനശാലയ്ക്ക് തുടക്കക്കാരായുണ്ടായിരുന്നത്. ഓരോവീടുകളിലും കയറിയിറങ്ങി നൂറിലധികം പുസ്തകങ്ങൾ സമാഹരിച്ചു. പിന്നെ അംഗബലം കൂടിക്കൊണ്ടിരുന്നു. ഇന്ന് 871 അംഗങ്ങളാണുള്ളത്. പുസ്തകങ്ങളുടെ എണ്ണവും എണ്ണായിരം കഴിഞ്ഞു.\nബാലവേദി, വനിതാ വേദി, പി.എസ്.സി. പരിശീലന കേന്ദ്രം..തുടങ്ങിയ പോഷക ഘടകങ്ങളും വായനശാലയ്ക്കുണ്ട്. പ്രതിമാസ സാഹിത്യസദസ്സ്, സെമിനാർ ചർച്ചാക്ലാസുകൾ, സംവാദങ്ങൾ,ബോധവത്കരണ സദസ്സുകൾ തുടങ്ങിയവയും മുടങ്ങാതെ നടത്തുന്നുണ്ട്. പ്രതിഭകളായ കുട്ടികളെ അനുമോദിക്കുന്നതിനായി പ്രതിഭാസംഗമം നടത്തുന്നു.\nവായനശാല വിശാലമായതോടെ മാണിക്കൽ പഞ്ചായത്ത് വായനശാല പുതുക്കിപ്പണിതു. ജില്ലാപ്പഞ്ചായത്തംഗമായ എം.എസ്.രാജുവിന്റെ ശ്രമഫലമായി മിനിഹാൾ അനുവദിച്ചു.\nകൂട്ടികൾക്കായി അവധിക്കാല സഹവാസക്യാമ്പുകൾ, അറിവുത്സവങ്ങൾ എന്നിവയും നടത്തുന്നുണ്ട്. പ്രശ്‌നോത്തരി ക്ലബ്ബും പ്രവർത്തിക്കുന്നുണ്ട്.നാട്ടിലെ സാഹിത്യപ്രതിഭകളുടെ പുസ്തകങ്ങൾ വായനശാലതന്നെ പ്രസിദ്ധീകരിക്കുന്നുണ്ട്. മാണിക്കലിലെ എഴുത്തുകാരുടെ കൃതികൾ ചേർത്ത് തയ്യാറാക്കിയ മാണിക്യമുത്തുകൾ എന്ന പുസ്തകം പ്രസിദ്ധീകരിച്ചിട്ടുണ്ട്. ശ്രീജിത്ത് വി.നായരാണ് ലൈേബ്രറിയൻ.\nContent Highlights: Plakkeezhu, Thiruvananthapuram


വിളപ്പില് ശാല, ലാലൂര്, ഞെളിയന് പറമ്പ്... ഇനി ചോലോറ പറയട്ടെ\nവിളപ്പില് ശാല, ലാലൂര്, ഞെളിയന് പറമ്പ്… ഇനി ചേലോറ പറയട്ടെ\nAdministrator Wednesday, February 8th, 2012 4:23 pm 8 February, 2012\nമാലിന്യ സംസ്‌കരണത്തിന്റെ പേരില് ഒരു ദേശത്തിന്റെ മണ്ണ്, വായു, ജലം തുടങ്ങി മുഴുവന് ജീവിത സാഹചര്യങ്ങളെയും തകര്‍ത്തെറിയുകയാണ് ഭരണകൂടം ചെയ്യുന്നത്. സമൂഹത്തിലെ അശരണരും പിന്നാക്ക വിഭാഗക്കാരും താമസിക്കുന്ന പ്രദേശങ്ങളാണ് ഇത്തരം മാലിന്യ കേന്ദ്രങ്ങള്‍ക്കായി സര്‍ക്കാര് തിരഞ്ഞെടുത്തതെന്നത് ശ്രദ്ധേയമാണ്.\nനഗരം ഉപഭോഗം ചെയ്ത് വലിച്ചെറിയുന്ന മാലിന്യങ്ങള് ഇനി ഞങ്ങളുടെ തലയില് കൊണ്ടിടേണ്ടെന്ന് അവര് ഉറക്കെ പറയുകയാണിപ്പോള്. വര്‍ഷങ്ങളായി ഇവിടത്തെ ജനങ്ങളുടെ പ്രതിഷേധത്തെ അധികാരത്തിന്റെ മേധാവിത്വം ഉപയോഗിച്ച് സര്‍ക്കാര് അവഗണിക്കുകയായിരുന്നു.എന്നാല് അവര് വിളപ്പില് ശാലയില് അധികാരികളെ വിറപ്പിച്ചു. ഇപ്പോള് കണ്ണൂരിലെ ചേലോറയിലും മാലിന്യപ്ലാന്റിനെതിരെ ഐതിഹാസിക സമരം നടക്കുകയാണ്. ചേലോറയില് സമരസമിതി നേതാക്കളെ വാഹനം ഇടിപ്പിച്ച് അപായപ്പെടുത്താന് വരെ ശ്രമമുണ്ടായി. ചേലോറയിലെ മാലിന്യപ്രശ്‌നത്തെക്കുറിച്ചും സമരത്തെക്കുറിച്ചും സമര സമിതി കണ്‍വീനര് ചോലോടന് രാജീവ് ഡൂള്‍ന്യൂസ് പ്രതിനിധി ആര്യ ആര് രാജനുമായി സംസാരിക്കുന്നു.\nചേലോറയില് മാലിന്യ നിക്ഷേപം തുടങ്ങുന്നതെങ്ങനെയാണ്?\n1952 ലാണ് മുനിസിപ്പാലിറ്റി ഈ സ്ഥലം ഏറ്റെടുക്കുന്നത്. അന്ന് സ്ഥലമേറ്റെടുക്കുമ്പോള് പറഞ്ഞിരുന്നത് അവിടെ വലിയൊരു ഫാക്ടറി വരാന് പോകുന്നുണ്ടെന്നും ആ ഫാക്ടറി വരുന്നതിലൂടെ നിരവധി തൊഴിലവസരങ്ങള് ഉണ്ടാകുമെന്നുമാണ്. അങ്ങനെയാണ് സ്ഥലം ഏറ്റെടുക്കാനായി മുനിസിപ്പാലിറ്റി എല്ലാവരുടെ കയ്യില് നിന്നും സമ്മതപത്രം ഒപ്പിട്ടു വാങ്ങുന്നത്. അന്നത്തെ രണ്ടു രൂപയാണ് എല്ലാവര്‍ക്കും കൊടുത്തിരുന്നത്.\nരണ്ടു വര്‍ഷത്തിനു ശേഷമാണ് കണ്ണൂരില് നിന്നും എന്തോ ഒരു സാധനം ചേലോറയിലേക്ക് വരുന്നെന്ന് അറിഞ്ഞത്. അത് കാണാനായി ആകാംഷയോടെ നിന്ന ജനങ്ങള്‍ക്ക് മുന്നിലേക്ക് മലവിസര്‍ജ്ജ്യം അടങ്ങിയ കണ്ണൂര് മുനിസിപ്പാലിറ്റിയുടെ വണ്ടിയാണ് വന്നത്. ജനങ്ങളെ ഫാക്ടറി വരുന്നെന്ന് തെറ്റിദ്ധരിപ്പിച്ച് ചേലോറയെ മാലിന്യ നിക്ഷേപ കേന്ദ്രമാക്കി മാറ്റുകയായിരുന്നു. പിന്നീട് 1882 ല് തോട്ടി സമ്പ്രദായം നിര്‍ത്തലാക്കിയതിനുശേഷമാണ് അതിന് അറുതി വന്നത്.\nഅന്നൊക്കെ ട്രഞ്ചിംഗ് കേന്ദ്രത്തില് ചത്ത മൃഗങ്ങളെയൊക്കെ അതേ പടി കൊണ്ടുവന്നു തള്ളാറായിരുന്നു. പിന്നീട് ജനങ്ങളുടെ ഭാഗത്തുനിന്നും ഉണ്ടായ സമ്മര്‍ദ്ദത്തെ തുടര്‍ന്ന് മൃഗങ്ങളുടെ ശവശരീരം കൊണ്ടുവരുന്നത് നിര്‍ത്തലാക്കി.\nചേലോറ സമരപ്പന്തല് പോലീസ് പൊളിച്ചു നീക്കുന്നു\nഇപ്പോഴത്തെ ചേലോറ പഞ്ചായത്തിന്റെ അവസ്ഥ എങ്ങിനെയാണ്?\n1947 ല് ഇന്ത്യയ്ക്ക് സ്വാതന്ത്ര്യം കിട്ടിയതിനുശേഷം വെറും അഞ്ച് വര്‍ഷം മാത്രമാണ് ചേലോറക്കാര് ശുദ്ധവായു ശ്വസിച്ചതും ശുദ്ധജലം കുടിച്ചതും പിന്നീടങ്ങോട്ട് മലിനമായ വായുവും മലിന ജലവും ആണ് ചേലോറക്കാര്‍ക്ക് ലഭിച്ചത്. ചേലോറയിലെ 500 വീടുകള് പരിശോധിച്ചതില്‍നിന്നും അവിടുത്തെ കിണറുകളിലെ വെള്ളമെല്ലാം പൂര്‍ണ്ണമായും മലിനമായി കഴിഞ്ഞെന്നാണ് കണ്ടെത്താന് കഴിഞ്ഞത്. ഇന്നിപ്പോള് 50 അടി ഉയരത്തിലാണ് മാലിന്യങ്ങള് കെട്ടിക്കിടക്കുന്നത്.\nഎന്നുമുതലാണ് ചേലോറ നിവാസികള് മാലിന്യ നിക്ഷേപത്തിനെതിരെ പ്രതിഷേധിക്കുന്നത്?\nമാലിന്യം ചേലോറയില് നിക്ഷേപിക്കാന് തുടങ്ങിയ അന്നുമുതല് തന്നെ ഭരണാധികാരികളുടെ മുന്നില് നിവേദനവുമായി ചെല്ലാന് തുടങ്ങിയതാണ്. അധികാരത്തില് വരുന്ന ഓരോ രാഷ്ട്രീയപാര്‍ട്ടികളും പ്രശ്‌നം ഉടനടി പരിഹരിക്കുമെന്ന് വാഗ്ദാനവും നല്‍കും. എന്നാല് ഇതുവരെ ഇതിനൊരു പരിഹാരം കാണാന് ഒരു ഭരണാധികാരികള്‍ക്കും കഴിഞ്ഞിട്ടില്ല.\n1985 ല് മുനിസിപ്പാലിറ്റിയും ജില്ലാപഞ്ചായത്തും ഒരു വര്‍ഷം കൊണ്ട് പ്രശ്‌നം പരിഹരിച്ചുതരാം എന്നു പറഞ്ഞിരുന്നു. എന്നാല് അതും വെറും വാക്കില് മാത്രം ഒതുങ്ങി. 1999ലാണ് ചേലോറയില് മാലിന്യ വിരുദ്ധകമ്മിറ്റിയ്ക്ക് രൂപം കൊടുക്കുന്നത്. അന്നത്തെ കളക്ടറായ ജ്യോതിലാല് കൂത്തുപറമ്പ് പ്ലാന്റ് കൊണ്ടുവരുമെന്നും ആറു മാസം കൊണ്ട് എല്ലാവര്‍ക്കും ശുദ്ധജലം എത്തിക്കുമെന്നും പറഞ്ഞു. കളക്ടറുടെ വാക്കില് വിശ്വസിച്ച് ഒരു വര്‍ഷം ഞങ്ങള് കാത്തിരുന്നു.\nഎന്നാല് നീണ്ട പതിമൂന്ന് വര്‍ഷമായിട്ടും പ്രശ്‌നം അങ്ങനെ തന്നെ തുടരുകയാണ്. അതിനിടെ നിരവധി സമരങ്ങളും പ്രക്ഷോഭങ്ങളും നടന്നെങ്കിലും അതൊന്നും എവിടെയുമെത്തിയില്ല.\nഇപ്പോള് നിങ്ങള് സമരം തുടങ്ങിയല്ലോ, അതിനോടുള്ള അധികാരികളുടെ പ്രതികരണം എങ്ങനെയാണ്?\nഡിസംബര് 26 നാണ് ഞങ്ങള് സമരം തുടങ്ങുന്നത്. അന്നുമുതല് തന്നെ അത് അടിച്ചമര്‍ത്താനുള്ള ശ്രമങ്ങള് നടക്കുന്നുണ്ട്. ചേലോറയിലെ മാലിന്യ നിക്ഷേപം ഇന്നും തുടരുന്നത് പിന്നില് കണ്ണൂരിലെ ജില്ലാപഞ്ചായത്തും നഗരസഭയും മുനിസിപ്പാലിറ്റിയും തന്നെയാണ്. ഇവര് പോലീസിനെ ഉപയോഗിച്ച് ഞങ്ങളുടെ സമരത്തെ അടിച്ചമര്‍ത്തുകയാണ്.\nജനകീയ സമരത്തെ ഒരിക്കലും അടിച്ചമര്‍ത്താന് പാടില്ലെന്ന് നമ്മുടെ മുഖ്യമന്ത്രി ഉത്തരവിട്ടതാണ്. എന്നാല് സ്ത്രീകളെയും പുരുഷന്‍മാരെയും ഒരുപോലെ അക്രമിക്കുകയാണ് പോലീസ്.\nസംസ്ഥാന സര്‍ക്കാര് വിളിച്ചു ചേര്‍ത്ത ചര്‍ച്ചയും പരാജയമായിരുന്നു.അവര് മുന്നോട്ട് വെച്ചതെന്താണ്?\nകഴിഞ്ഞ 28ന് തിരുവനന്തപുരത്ത മുഖ്യമന്ത്രിയുടെ സാന്നിധ്യത്തില് നടത്തിയ ചര്‍ച്ചയുള്‍പ്പെടെ നിരവധി തവണ അധികൃതരുമായി ചര്‍ച്ച നടത്തിയെങ്കിലും അതെല്ലാം ഫലംകാണാതെ പിരിയുകയായിരുന്നു. പ്രശ്‌നപരിഹാരത്തിന് മുഖ്യമന്ത്രി ആറുമാസം സാവകാശം ചോദിച്ചിരുന്നു. എന്നാല്, സമരം പരിഹരിക്കുന്നതിനു പകരം നഗരസഭയും പോലീസും സമരക്കാരെ പ്രകോപനപരമായി നേരിടുന്നതിനാല് മേലില് ചര്‍ച്ചക്കില്ലെന്നും മാലിന്യം നിക്ഷേപം നിര്‍ത്തിവെക്കുന്നതൊഴിച്ചുള്ള ഒരു ചര്‍ച്ചയ്ക്കും തയ്യാറല്ലെന്നും ഞങ്ങള് പറഞ്ഞു.\nമാലിന്യ സംസ്‌ക്കരണത്തിന് ജര്‍മ്മന് സാങ്കേതിക വിദ്യ കൊണ്ടുവരുമെന്ന് ഗ്രാമവികസനമന്ത്രി കെ.സി ജോസഫ് പറഞ്ഞിരുന്നല്ലോ, അതിനോട് യോജിക്കുന്നുണ്ടോ?\nജര്‍മ്മന് മാതൃകയിലുള്ള മാലിന്യ സംസ്‌ക്കരണ പ്ലാന്റിന് വെറും ഒരു ഏക്കര് സ്ഥലം മതിയെന്നാണ് പറയുന്നത്. കണ്ണൂര് മുനിസിപ്പാലിറ്റിയുടെ കയ്യില് ഏക്കര് കണക്കിന് സ്ഥലം ഉപയോഗശൂന്യമായി കിടക്കുന്നുണ്ട്. ആ സ്ഥലം അത്തരമൊരു പ്ലാന്റിനായി തിരഞ്ഞെടുത്താല് മതി. അതല്ലാതെ കണ്ണൂര് മുനിസിപ്പാലിറ്റിയില് നിന്നു പതിനഞ്ച് കിലോമീറ്ററോളം ദൂരത്തുള്ള ചേലോറ ട്രഞ്ചിംഗ് ഗ്രൗണ്ടിലേക്ക് മാലിന്യം കൊണ്ടുവരേണ്ട ഒരു ആവശ്യവുമില്ല. പക്ഷേ ആ സംരഭമൊന്നും വിജയിക്കുമെന്ന ഒരു പ്രതീക്ഷയും ഞങ്ങള്‍ക്കില്ല.\nഇടക്ക് സമരപ്പന്തലിലേക്ക് മാലിന്യവണ്ടി ഇടിച്ചുകയറ്റി സമരക്കാരെ അപായപ്പെടുത്താന് ശ്രമിച്ചിരുന്നല്ലോ. അതേ കുറിച്ച് എന്താണ് പറാനുള്ളത്?\nഅത്തരമൊരു ക്രൂരകൃത്യത്തിന് പിന്നില് മുനിസിപ്പാലിറ്റി അധികൃതര് തന്നെയാണ്. അത് അവര്‍തന്നെ സമ്മതിച്ചു തന്നിട്ടുമുണ്ട്. ചേലോറയിലേക്ക് അന്ന് മാലിന്യ വണ്ടി പറഞ്ഞയച്ച് സമര സമിതി നേതാവ് മധുവിനെ അപായപ്പെടുത്തിയതും അവരുടെ അറിവോടെയാണ്. എന്നിട്ട് ആ വിഷയത്തില് നടപടിയെടുക്കാന് ഇതുവരെ പോലീസ് തയ്യാറായിട്ടില്ല. ക്വട്ടേഷന് സംഘത്തെ വിട്ട് സമരക്കാരെ അപായപ്പെടുത്താന് ശ്രമിച്ചതിന്റെ പേരില് ഇതുവരെ ആരെയും അറസ്റ്റ് ചെയ്തിട്ടില്ല. ലോറി ഡ്രൈവര് പേരിന് അറ്‌സറ്റ് ചെയ്‌തെങ്കിലും ഇയാള്‍ക്കെതിരെ നടപടിയൊന്നും എടുത്തിട്ടില്ല.\nകണ്ണൂരിലെ ചില രാഷ്ട്രീയ നേതാക്കളുടെ ഇടപെടല് വിഷയത്തില് ഉണ്ടായെന്നു കേട്ടിട്ടുണ്ട്. എന്താണ് അതെ കുറിച്ച് പറയാനുള്ളത്?\nഅതെ തീര്‍ച്ചയായും ഈ വിഷയത്തില് ചേലോറ നിവാസികള്‍ക്കെതിരായി ഉന്നതരില് നിന്നും പലരുടെയും ഇടപെടലുകള് ഉണ്ടായിട്ടുണ്ട്. കണ്ണൂരിലെ തന്നെ ഒരു എം.പിയുടേയും എം.എല്.എയുടേയും ഒത്താശയോടെയാണ് ഇതെല്ലാം നടന്നത്. രാഷ്ട്രീയക്കാരുടെ ഒത്താശയോടെ നടക്കുന്ന ഈ അടിച്ചമര്‍ത്തിലിന് അറുതി വരേണ്ടതായുണ്ട്.\nകണ്ണൂരിലെ പല രാഷ്ട്രീയക്കാരുമാണ് ഇതിനു പിന്നില്. പോലീസ് ഇവരുടെ വരുതിയിലാണ്. കഴിഞ്ഞ ദിവസത്തെ സമരത്തില് 40ഓളം പേരെയാണ് പോലീസ് അറസ്റ്റ് ചെയ്തത്. സമരം എങ്ങനെയെങ്കിലും അടിച്ചമര്‍ത്തുകയെന്ന ലക്ഷ്യമേ അവര്‍ക്കുള്ളൂ. ഞങ്ങളെ അറസ്റ്റ് ചെയ്ത് പോലീസ് സ്‌റ്റേഷനില് കൊണ്ടുപോയപ്പോള് ഞങ്ങള് അവിടുന്ന് ജാമ്യമെടുക്കാന് തയ്യാറായില്ല. മജിസ്‌ട്രേറ്റിന്റെ അടുത്തു ചെന്നാണ് പിന്നീട് ജാമ്യം എടുത്തത്. സമരക്കാരെ അടിച്ചമര്‍ത്താനുള്ള അധികാരം പോലീസിനില്ലെന്ന് അന്ന് മജിസ്‌ട്രേറ്റ് തന്നെ പറഞ്ഞിരുന്നു.\nഈ സമരം എന്നവസാനിക്കുമെന്നാണ് കരുതുന്നത്?\nഞങ്ങള്‍ക്ക് ഇനിയും സമരം ചെയ്യാതെ വയ്യ. ഈ സമരം ഞങ്ങള് മരണം വരെ തുടരും. ഇതില് നിന്നും ഒരടി ഇനി പിന്നോട്ടില്ല. കണ്ണൂര് നഗരസഭയിലെ മാലിന്യം ഇനി ചേലോറയില് നിക്ഷേപിക്കാന് ഞങ്ങള് അനുവദിക്കില്ല. ഞങ്ങളുടെ സമരം ജനാധിപത്യമാണ്. ഇനി വരുന്ന തലമുറയ്‌ക്കെങ്കിലും ഈ ദുരിതത്തില് നിന്നും മോക്ഷം വരണം.


Emalayalee.com - എന്തിന് മുസ്ലീങ്ങളെ മാറ്റി നിര്‍ത്തുന്നു. തങ്ങളുടെ മണ്ണ് നഷ്ടപ്പെടാന് ആരാണ് ഇഷ്ടപ്പെടുക ? പനച്ചൂരാന്\nറിയാദ്: സിനിമാ മേഖലയിലെ ഭൂരിഭാഗം പേരും പൗരത്വ നിയമത്തിന് എതിര് എന്തിന് മുസ്ലീങ്ങളെ മാറ്റി നിര്‍ത്തുന്നു… ചോദ്യം ഉന്നയിച്ച് കവിയും ഗാനരചയിതാവുമായ അനില് പനച്ചൂരാന്.\nമുസ്‌ലിങ്ങളെ മാറ്റിനിര്‍ത്തുന്ന പൗരത്വ നിയമം മനുഷ്യത്വ വിരുദ്ധമാണെന്ന് കവിയും ഗാനരചയിതാവുമായ അനില് പനച്ചൂരാന് പറയുന്നു.. കുടിയിറക്കലുകളെല്ലാം പ്രശ്‌നമാണ്. നമ്മള് നില്‍ക്കുന്ന മണ്ണ് നഷ്ടപ്പെടാന് ആരാണിഷ്ടപ്പെടുക. മുസ്‌ലിംകള്‍ക്ക് ഒന്നും വരില്ല, ഒരു പ്രശ്‌നവുമുണ്ടാവില്ല എന്നാണ് ബി.ജെ.പിക്കാരും സര്‍ക്കാരും പറയുന്നത്. എന്നാല് തങ്ങള് നില്‍ക്കുന്ന മണ്ണ് നഷ്ടപ്പെടാന് പോവുകയാണ് എന്ന് ഒരു കൂട്ടര്‍ക്ക് തോന്നലുണ്ടാവുകയാണെങ്കില് അത് പ്രശ്‌നം തന്നെയാണ്.\nമണ്ണ് നഷ്ടപ്പെടില്ലായിരിക്കാം. എന്നാല് അങ്ങനെയൊരു തോന്നലില് ഒരു സമൂഹം വേദനിച്ച് കഴിയേണ്ടിവരുന്ന സാഹചര്യം ഒട്ടും ഭൂഷണമല്ല. ആ ഭയമാണ് ആദ്യം ഇല്ലാതാക്കേണ്ടത്. മതപരമായ വേര്‍തിരിവ് ഒട്ടും ശരിയല്ല. മതം മാത്രമല്ല, രാഷ്ട്രീയവും പ്രാദേശികവുമായ വേര്‍തിരിവുകളെല്ലാം മനുഷ്യത്വ വിരുദ്ധമാണെന്നും അദ്ദേഹം പറഞ്ഞു. നവോദയ സാംസ്‌കാരിക വേദിയുടെ 'ദശോത്സവം സീസണ് രണ്ടി'ല് പങ്കെടുക്കാന് റിയാദിലെത്തിയ അദ്ദേഹം വാര്‍ത്താസമ്മേളനത്തില് സംസാരിക്കുകയായിരുന്നു.\nപ്രതിപക്ഷത്തെ കേള്‍ക്കുന്ന ഒരു ഭരണപക്ഷമുണ്ടെങ്കിലേ ജനാധിപത്യം ശരിയായ ദിശയില് പോകൂ. അതുകൊണ്ടാണ് നെഹ്‌റു എ.കെ.ജിയെ ബഹുമാനിച്ചത്. എന്നാല് ഇന്ന് പ്രതിപക്ഷത്തെ അവഗണിക്കുന്ന ഭരണപക്ഷമാണുള്ളത്. സ്വേഛാധിപത്യത്തിലേക്കുള്ള ലക്ഷണമാണത്- അദ്ദേഹം പറഞ്ഞു.


meppadi Archives - BIGNEWSLIVE | Latest Malayalam News\nHome Tag meppadi\nകല്‍പ്പറ്റ: കൊവിഡ് വ്യാപനം ശക്തമായതിനെ തുടര്‍ന്ന് മേപ്പാടി പഞ്ചായത്ത് അടച്ചു. മുണ്ടക്കൈ ഉരുള്‍പൊട്ടലില് രക്ഷാപ്രവര്‍ത്തനം നടത്തിയവരടക്കം 25 പേര്‍ക്ക് കൊവിഡ് പോസറ്റീവായതോടെയാണ് മേപ്പാടി പഞ്ചായത്ത് ആകെ നിയന്ത്രണമേഖലയായി ...\nകൽപറ്റ: കനത്ത മഴ വയനാട്ടിൽ നശം വിതയ്ക്കുന്നു. മേപ്പാടി മുണ്ടക്കൈയിൽ പുഞ്ചിരി മട്ടത്ത് ഉരുൾപൊട്ടി.2വീടുകൾ തകർന്നു. ആളപായമില്ല. മേപ്പാടി പഞ്ചായത്തിലെ പതിനൊന്നാം വാർഡായ പുഞ്ചിരി ...\nവയനാട്ടില് ആദിവാസി ബാലികയെ പീഡിപ്പിച്ചു; മദ്യം നല്‍കി പീഡിപ്പിച്ചത് അച്ഛനടക്കം നിരവധി പേര്!\nകല്‍പ്പറ്റ: വയനാട് ജില്ലയിലെ മേപ്പാടിയില് പതിനൊന്ന് വയസ്സുകാരിയായ ആദിവാസി ബാലികയെ മദ്യം നല്‍കി പീഡിപ്പിച്ചു. കുട്ടിയുടെ അച്ഛനടക്കം നിരവധി പേരാണ് മദ്യം നല്‍കി ക്രൂരമായി പീഡിപ്പിച്ചത്. സംഭവത്തില് ...


ജസ്നയുടെ തിരോധാനം: കേസ് സിബിഐ അന്വേഷിക്കും | Sutharya Keralam\nജസ്നയുടെ തിരോധാനം: കേസ് സിബിഐ അന്വേഷിക്കും\nകൊച്ചി: ജെസ്‌ന തിരോധാനക്കേസ് അന്വേഷണം സി.ബി.ഐക്ക് വിട്ടു. കേസ് ഏറ്റെടുക്കാന് തയാറാണെന്ന് സി.ബി.ഐ ഹൈകോടതിയെ അറിയിച്ചു. ഇതിന് പിന്നാലെയാണ് ഹൈകോടതി സിഗിള് ബെഞ്ച് ഉത്തരവിട്ടത്. ജെസ്‌നയുടെ സഹോദരന് ജയ്‌സ് ജോണ്, കെ.എസ്.യു സംസ്ഥാന പ്രസിഡന്റ് കെ.എം. അഭിജിത് എന്നിവര് നല്‍കിയ ഹര്‍ജിയിലാണ് ഹൈകോടതിയുടെ ഉത്തരവ്.\nസി.ബി.ഐ തിരുവനന്തപുരം യൂണിറ്റിനാണ് അന്വേഷണ ചുമതല. ക്രൈംബ്രാഞ്ച് കേസ് ഡയറി എത്രയും വേഗം സി.ബി.ഐക്ക് കൈമാറണമെന്ന് ഹൈകോടതി ഉത്തരവിട്ടു. സാധ്യമായ രീതിയില് അന്വേഷണം നടത്തിയെങ്കിലും ജെസ്‌നയെ കണ്ടെത്താന് കഴിഞ്ഞില്ലെന്ന് നേരത്തെ സംസ്ഥാന സര്‍ക്കാര് കോടതിയെ അറിയിച്ചിരുന്നു.\nക്രൈംബ്രാഞ്ച് അന്വേഷണത്തിലുള്ള പ്രതീക്ഷ അവസാനിച്ചുവെന്നും കേസ് ഏറ്റെടുക്കാന് സി.ബി.ഐക്ക് നിര്‍ദ്ദേശം നല്‍കണമെന്നുമായിരുന്നു ഹര്‍ജിക്കാരുടെ ആവശ്യം. 2018 മാര്‍ച്ച് 22 നാണ് കാഞ്ഞിരപ്പള്ളി എസ്.ഡി കോളജില് രണ്ടാം വര്‍ഷ ഡിഗ്രി വിദ്യാര്‍ത്ഥിനിയായിരുന്ന ജെസ്‌ന മരിയ ജെയിംസിനെ കാണാതാകുന്നത്.\nജെസ്‌ന കാണാതായ ദിവസം എരുമേലിയില് നിന്ന് ബസില് മുണ്ടക്കയത്തേക്ക് പോയതു കണ്ടവരുണ്ട്. ജെസ്നയുടെ സി.സി.ടി.വി ദൃശ്യങ്ങള് ലഭിച്ചിരുന്നു. ഇതിനുശേഷം വിവരം ലഭിച്ചിട്ടില്ലെന്നാണ് അന്വേഷണ സംഘത്തിന്റെ വിശദീകരണം.\nPrevious articleകളമശ്ശേരിയില് ഇബ്രാഹിം കുഞ്ഞിന് വിജയം ഉറപ്പാണെന്ന് മുസ്‍ലിം ലീഗ് പ്രാദേശിക നേതൃത്വം\nNext articleസ്വര്‍ണവില വീണ്ടും താഴോട്ട്


രണ്ടു പ്രളയത്തിലും വെള്ളം കയറിയില്ല; ഇത് വാട്സാപ് വഴി പണിത വീട്! രണ്ടു പ്രളയത്തിലും വെള്ളം കയറിയില്ല; ഇത് വാട്സാപ് വഴി പണിത വീട്! | Whatsapp House | Flood Resistant House\nഭാഗ്യത്തിന് രണ്ടു പ്രളയത്തിലും വെള്ളം കയറിയില്ല; ഇത് വാട്സാപ് വഴി പണിത വീട്!\nരശ്മി അജേഷ് August 19, 2019 01:04 PM IST\nദുബായില് താമസിക്കുന്ന ശ്രീകുമാറും കുടുംബവും വർഷത്തിൽ ഒരിക്കൽ ആണ് നാട്ടിലേക്ക് വരുന്നത്. പണി ഏതാണ്ട് അവസാനഘട്ടം എത്തിയപ്പോഴാണ് വീട്ടുടമസ്ഥൻ വീട് കാണുന്നത്. ആശയവിനിമയമെല്ലാം വാട്സാപ് വഴി ആയിരുന്നു. ശ്രീകുമാറിന്റെ അച്ഛനാണ് സൈറ്റിൽ വന്നിരുന്നതെന്ന് വീടിന്റെ ശിൽപി കൂടിയായ ലിൻസൺ ജോളി പറയുന്നു.\nആർഭാടത്തിനു വേണ്ടിയുള്ള അലങ്കാര പണികളൊന്നും തന്നെ വേണ്ട എന്ന നിലപാടായിരുന്നു വീട്ടുടമസ്ഥന്. അതു കൊണ്ടുതന്നെ വളരെ ലളിതമായ ഡിസൈൻ നയങ്ങളാണ് എക്സ്റ്റീരിയറിൽ നൽകിയത്. പുറമെ നോക്കുമ്പോൾ ബാൽക്കണിയിൽ ഗ്ലാസ് റൂഫിങ്ങും സിഎൻ സി വർക്കും നൽകിയിട്ടുള്ള ഒരു സ്പേസ് കാണാം. ഇവിടമാണ് ഈ വീടിന്റെ ഹൈലൈറ്റ് ഏരിയ. ഇവിടെ നിന്നും കാഴ്ച ചെന്നെത്തുന്നത് മനോഹരമായ പാടവരമ്പത്തേക്കാണ്. ഈ ഭാഗത്ത് റൂഫിൽ ജിഐ പൈപ്പിൽ ടഫന്റ് ഗ്ലാസാണ് ഇട്ടിരിക്കുന്നത്. കിട്ടുന്ന സമയങ്ങളിലൊക്കെ ഇവിടെ ചിലവഴിക്കാനാണ് വീട്ടുകാർക്ക് ഇഷ്ടം.\nഇന്റീരിയറിലേക്ക് കടന്നാൽ സിറ്റൗട്ട് കയറി നേരെ ചെല്ലുന്നത് ഫോയർ സ്പേസിലേക്കാണ്. ഇടതുവശത്തായി ലിവിങ് ഏരിയ.6പേർക്ക് ഇരിക്കാവുന്ന വിധമാണ് സിറ്റിങ് സൗകര്യം ഒരുക്കിയിട്ടുള്ളത്. ഇവിടെ നിറങ്ങളുടെ സാന്നിധ്യം കൊണ്ടു വരാനായി നൽകിയ സോഫയും, വാൾപേപ്പറും, പെയിന്റിങ്ങും എല്ലാം പരസ്പരം ചേർന്നു പോകുന്നുണ്ട്.\nലളിതമായ ഒരുക്കങ്ങളാണ് അകത്തളങ്ങളിലും സ്വീകരിച്ചിട്ടുള്ളത്. കിച്ചനിൽ നിന്നും ഡൈനിങ്ങിലേക്ക് ആഹാരം വിളമ്പുന്നതിനായി ചെറിയൊരു കൗണ്ടർ നൽകിയിട്ടുണ്ട്. ഡൈനിങ് സ്പേസിനും ഉപയുക്തമായ ഡിസൈൻ രീതികൾ മാത്രമാണ് നൽകിയത്.\nസ്റ്റെയർകേസിന് താഴെയായി വാഷ്കൗണ്ടറും കൊടുത്തു. മുകൾ നിലയിൽ ഫാമിലി ലിവിങ് സ്പേസും രണ്ട് കിടപ്പുമുറികളും ഉണ്ട്. ആകെ4കിടപ്പുമുറികളാണ് ഉള്ളത്. പുറത്തെ ബാൽക്കണിയിലേക്കുള്ള വാതിലും ഇവിടെ നിന്നുതന്നെയാണ്.\nക്ലീൻ ഫീൽ തോന്നും വിധമാണ് കിടപ്പുമുറികൾ ഒരുക്കിയിട്ടുള്ളത്. ഹെഡ്റെസ്റ്റ് ഹൈലൈറ്റ് ചെയ്തിരിക്കുന്നതാണ് കിടപ്പുമുറികളുടെ പ്രത്യേകത. വാഡ്രോബ് യൂണിറ്റുകളും മറ്റെല്ലാ സജ്ജീകരണങ്ങളും എല്ലാ മുറികളിലും നൽകിയിട്ടുണ്ട്. ആർഭാടത്തിനു വേണ്ടിയുള്ള അലങ്കാരപണികളെല്ലാം പാടേ ഒഴിവാക്കിയാണ് ഒരുക്കങ്ങൾ.\nചുറ്റിലും പാടമുള്ളതിനാൽ വെള്ളം കയറാനുള്ള സാധ്യത ഉണ്ട്. എന്നിട്ടും കഴിഞ്ഞ പ്രളയത്തിലും ഇത്തവണയും വെള്ളം കയറിയില്ല എന്നതും ശ്രദ്ധേയമാണ്. പ്രദേശത്തെ മറ്റു ഏരിയകളിൽ നിന്നും അല്പം ഉയർന്നു നിൽക്കുന്ന സ്ഥലമായതിനാലാവാം താഴത്തെ റോഡ് വരെ മാത്രമേ വെള്ളം കയറിയുള്ളൂ.\nDelArch Architects & Interiors, Aluva


120 മിനുട്ട് നീണ്ട പോരിന് ഒടുവിൽ ബെംഗളൂരുവിന് ഐ എസ് എൽ കിരീടം | Fanport | Featured News Malayalam\nHome Indian Super League Report 120 മിനുട്ട് നീണ്ട പോരിന് ഒടുവിൽ ബെംഗളൂരുവിന് ഐ എസ് എൽ കിരീടം\nMarch 17, 2019 - 10:23 PM\nഐ എസ് എൽ കിരീടം അവസാനം ബെംഗളൂരു എഫ് സിക്ക് സ്വന്തം. കഴിഞ്ഞ ഐ എസ് എൽ ഫൈനലിൽ സംഭവിച്ച ദുരന്തം ആവർത്തിക്കാതെ ബെംഗളൂരുവിന്റെ നീലപ്പട ഇത്തവണ ഐ എസ് എൽ കിരീടത്തിൽ മുത്തമിട്ടു. എഫ് സി ഗോവയെ നേരിട്ട ബെംഗളൂരു എഫ് സി 120 മിനുട്ട് പോരിന് ഒടുവിൽ എതിരില്ലാത്ത ഒരു ഗോളിനാണ് ഫൈനലിൽ വിജയം സ്വന്തമാക്കിയത്.\nഇരു ടീമുകളും കരുതലോടെ മാത്രം കളിച്ച മത്സരം ഇരുടീമുകളുടെയും മറ്റു മത്സരങ്ങളെ പോലെ അത്ര ആവേശകരമായിരുന്നില്ല. ഒരു ഫൈനലിൽ പതിവില്ലാത്ത വിരസമായ രീതിയിലാണ് മത്സരം മുന്നോട്ട് പോയത്. കളിയുടെ നിശ്ചിത സമയത്ത് ഇരു ടീമുകളും ഗോളൊന്നും നേടിയില്ല. മികുവിന് കിട്ടിയ രണ്ട് അവസരങ്ങൾ മാത്രമായിരുന്നു നിശ്ചിത സമയത്തെ പ്രധാന അവസരങ്ങൾ. മികുവിന്റെ ഒരു ഷോട്ട് പോസ്റ്റിൽ തട്ടി മടങ്ങുകയും ചെയ്തു.\nഎക്സ്ട്രാ ടൈമിൽ കളി എത്തിയപ്പോൾ എഫ് സി ഗോവ ഒരു അബദ്ധം ചെയ്തു. അഹ്മദ് ജാഹു നടത്തിയ ഒരു ഫൗൾ രണ്ടാം മഞ്ഞക്കാർഡ് ക്ഷണിച്ചു വരുത്തി. അതോടെ ചുവപ്പ് കാർഡ് കിട്ടി ജാഹു പുറത്ത്. അവസാന മിനുട്ടിൽ ഗോവ 10 പേരായി ചുരുങ്ങി. അത് മുതലാക്കിയ ബെംഗളൂരു എഫ് സി കളി അവസാനിക്കാൻ3മിനുട്ട് മാത്രം ബാക്കിയുള്ളപ്പോൾ വിജയ ഗോൾ നേടി. രാഹുൽ ബെഹ്കെയുടെ ഹെഡറാണ് ബെംഗളൂരുവിന് കിരീടം നേടിക്കൊടുത്തത്.\nഈ കിരീടത്തോടെ ഐ ലീഗിലും ഐ എസ് എല്ലിലും കിരീടം നേടുന്ന ആദ്യ ടീമായി ബെംഗളൂരു എഫ് സി മാറി.\nPrevious articleലങ്കാ ദഹനവും കഴിഞ്ഞു, സാഫ് കപ്പിൽ ഇന്ത്യ ഗ്രൂപ്പ് ചാമ്പ്യന്മാരായി മുന്നോട്\nNext articleമാര്‍ക്രത്തിനു ടി20യില് ആദ്യാവസരം, നവാഗതരായ മറ്റ് രണ്ട് താരങ്ങളും ടീമില്


കുറി തൊടുന്നത് എന്തിന് ? എങ്ങനെ ? | ഹൈന്ദവം\nHome » കുറി തൊടുന്നത് എന്തിന് ? എങ്ങനെ ?\nലലാടം (നെറ്റിത്തടം), കഴുത്ത്, രണ്ടു തോള്, രണ്ടു കൈമുട്ടുകള്, നെഞ്ച്, വയര് ഭാഗം, രണ്ടു കണങ്കാലുകള് എന്നീ ഭാഗങ്ങളില് ഭസ്മം, ചന്ദനം, കുങ്കുമം ഈ മൂന്നു ദ്രവ്യങ്ങള് കൊണ്ട് അങ്കനം ചെയ്യുന്ന രീതിയെ ' തിലകമണിയല് ' അഥവാ ' കുറിതൊടല് ' എന്നു പറയുന്നു. നെറ്റിത്തടം ആന്തരിക വിദ്യയെ കുറിക്കുന്ന സ്ഥാനമാണ്. വിശാലമായ നെറ്റിത്തടം ഉത്തമ ലക്ഷണമാണ്. ശിരസ്സു പരമാത്മാവിന്‍റെയും, നെറ്റിത്തടം ആകാശത്തേയും, പുരികം വായുവിനെയും, കണ്ണ് അഗ്നിയേയും, നാക്ക് ജലത്തേയും, മൂക്ക് ഭൂമിയേയും സൂചിപ്പിക്കുന്നു. തിലകം ജ്ഞാനത്തിന്‍റെ പ്രതീകമാണ്. സ്നാനത്തിനു ശേഷമാണ് തിലകവിധി. മഹാവിഷ്ണു, പരമശിവന്, പരാശക്തി എന്നിങ്ങനെ മൂന്നു ആദ്ധ്യാത്മിക ശക്തികളാണല്ലൊ നമ്മുടെ സങ്കല്‍പ്പത്തില്. പരാശക്തി (ദേവിശക്തി) സൃഷ്ടിരൂപവും, മഹാവിഷ്ണു\nപരിപാലകനും, പരമശിവന് സംഹാരകനുമാണ്. അരൂപിയും, നിര്‍ഗുണനും, സര്‍വ്വവ്യാപിയുമായ ആത്മദര്‍ശനമാണ് ശിവതത്വം. എല്ലാ ഭൌതിക വസ്തുക്കളും കത്തിയമര്‍ന്നതിനു ശേഷമുള്ളതാണ് ഭസ്മം. അതുപോലെ പ്രപഞ്ചമെല്ലാം സംഹരിക്കപ്പെട്ടാലും അവശേഷിക്കുന്നതാണ് ആത്മതത്വം. ശിവന് ഈ പരമാത്മതത്വമാണ്. അതുകൊണ്ട് ഭസ്മം ശിവനെ പ്രതിനിധീകരിക്കുന്നു.\nഭസ്മകുറി ലലാടത്തിനു കുറുകെ ഒരറ്റം മുതല് മറ്റേ അറ്റം വരെ ഇടണമെന്നാണു ശാസ്ത്രം വിധിച്ചിട്ടുള്ളത്. മൂന്നു കുറികള് സന്യാസിമാര്‍ക്കെ വിധിച്ചിട്ടുള്ളൂ. കാരണം ഓരോ കുറിയും കഴിഞ്ഞുപോയ ബ്രഹ്മചര്യം, ഗാര്‍ഹസ്ഥ്യം, വാനപ്രസ്ഥം ഇവയെയാണ് സൂചിപ്പിക്കുന്നത്. ഭസ്മം നെറ്റിക്ക് മുകളിലേയ്ക്ക് നീളത്തില് (ഗോപിക്കുറി) ധരിക്കാന് പാടില്ല. നെറ്റിയുടെ ഇടതുവശത്തു ആരംഭിച്ച് മറ്റേ അറ്റം വരെ കുറിയിട്ടശേഷം തലയ്ക്കുചുറ്റുമായി പ്രദക്ഷിണംവെയ്ച്ച്, പെരുവിരല് കൊണ്ട് ഭൂമദ്ധ്യത്തില് (മൂക്കില്) സ്പര്ശിച്ച് നിറുത്തണം. ചൂണ്ടുവിരല് ഉപയോഗിക്കരുത്. ചന്ദനം വിഷ്ണുതത്വത്തെ സൂചിപ്പിക്കുന്നു. വിഷ്ണു സര്‍വ്വവ്യാപിയാണല്ലൊ. അതുപോലെ ചന്ദന സുഗന്ധവും പെട്ടെന്ന് സര്‍വ്വത്ര പരക്കുന്നതാണ്. ചന്ദനം മോതിരവിരല് കൊണ്ട് തൊടണം. നെറ്റിയ്ക്കു മദ്ധ്യഭാഗത്ത് മുകളിലോട്ട് നീളത്തില് തൊടണം (ഗോപിക്കുറി). വൈഷ്ണവര് ഇതിനെ 'ഊര്‍ദ്ധ്വപൂണ്ഡ്രം' (സുഷുമ്ന നാഡിയുമായി ബന്ധിച്ച്) എന്ന് വിളിക്കുന്നു. വിഷ്ണുഭഗവാന്‍റെ നടുനായകത്വം സൂചിപ്പിക്കുകയാണ് ചന്ദനക്കുറി. കുങ്കുമം ദേവിസ്വരൂപമാണ്. ലലാടത്തിനു നടുവിലോ, ഭൂമദ്ധ്യത്തിലോ (മൂക്കിനും നെറ്റിക്കും ഇടയ്ക്ക്) വൃത്താകൃതിയില് തൊടാം. വിശാലമായ പ്രപഞ്ചത്തില് സര്‍വ്വതിനേയും നയിക്കുന്ന മഹാശക്തിയായ ഒരു ബിന്ദുവായിട്ടാണ് ഇതിനെ സൂചിപ്പിക്കുന്നത്. ഇത് ആത്മാവും പ്രപഞ്ചവും തമ്മിലുള്ള ഐക്യത്തെ തെളിയിക്കുന്നു. നടുവിരല് കൊണ്ടാണ് കുങ്കുമം തൊടേണ്ടത്. നെറ്റിക്ക് കുറുകയോ, നെടുകയോ തൊട്ടുകൂടാ. കുങ്കുമം ഭസ്മത്തിനോട് ചേര്‍ത്തു തൊടുന്നത് ശിവശക്ത്യാത്മകവും, ചന്ദനക്കുറിയോടു ചേര്‍ത്തു തൊടുന്നത് വിഷ്ണുമായ പ്രതീകവും, മൂന്നുംകൂടി തൊടുന്നത് ത്രിപുരസുന്ദരി പ്രതീകവും ആകുന്നു. പ്രഭാതത്തില് (ബ്രാഹ്മമുഹൂര്‍ത്തം) ചന്ദനവും, പുലര്‍ച്ചെ കുങ്കുമവും, സായാഹ്നത്തില് ഭസ്മവും കുറിതൊടുന്നത് ഉത്തമമാകുന്നു. ശീലമാക്കിയാല് നാഡിശോധനത്തിനും രോഗനിവാരണത്തിനും ഉതകുന്ന കുറികള് ഭക്തി വര്‍ദ്ധിപ്പിക്കാനും ജ്ഞാനശക്തിയുടെ കേന്ദ്രമായ ആജ്ഞാചക്രം ഉണരുവാനും വളരെ ഉപയുക്തമാവുന്നു.\nBy : Rajasekharan Nair


വൈറ്റ്‌നര് ഉപയോഗം: 14 കുട്ടികളെ സ്‌കൂളില് നിന്നും പുറത്താക്കി\n22 കോടി രൂപയുടെ പദ്ധതികളുമായി മാര്‍ക്കറ്റ്‌ഫെഡ്\nWednesday 1st February 2012 11:00am\nകോഴിക്കോട്: ജില്ലയിലെ വിദ്യാര്‍ത്ഥികളില് വൈറ്റ്‌നര് ഉപയോഗം വ്യാപകമായി മാറുന്നതായി റിപ്പോര്‍ട്ട്. ലഹരിക്കായി വൈറ്റ്‌നര് ഉപയോഗിച്ചതിന് കസബ പോലീസ് സ്‌റ്റേഷന് പരിസരത്തുള്ള ഒരു സ്‌കൂളില് നിന്ന് 14 വിദ്യാര്‍ത്ഥികളെ കഴിഞ്ഞദിവസം പുറത്താക്കി. സ്‌കൂളിലെ എസ്.എസ്.എല്.സി, പ്ലസ് വണ്, പ്ലസ് ടു വിദ്യാര്‍ത്ഥികളെയാണ് സ്‌കൂള് അധികൃതര് പുറത്താക്കിയത്.\nവൈറ്റ്‌നര്, പശ, പെയിന്റിംഗ് അനുബന്ധ വസ്തുവായ ടിന്നര്, അക്രിലിക് പെയിന്റ്, കളര് പേസ്റ്റ് എന്നിവയുടെ ഉപയോഗം വിദ്യാര്‍ത്ഥികളില് വ്യാപകമായിരിക്കുകയാണ്. സ്‌കൂളുകള്‍ക്ക് സമീപമുള്ള കടകളില് നിന്നാണ് വിദ്യാര്‍ത്ഥികള് വൈറ്റ്‌നര് വാങ്ങുന്നത്. നേരിയ തോതില് ലഹരി ലഭിക്കുന്നതിനാല് വിദ്യാര്‍ത്ഥികള് സ്ഥിരമായി ഇത്തരത്തിലുള്ള വസ്തുക്കള്‍ക്കു അടിമപ്പെട്ടിട്ടുണ്ടെന്നാണ് പോലീസ് പറയുന്നത്. ഇവ ഉപയോഗിക്കുന്നത് തടയാന് നിയമില്ലാത്തതിനാല് ഇവയുടെ വില്പന തടയാനും കഴിയില്ലെന്ന് പോലീസ് പറയുന്നു.\nകഴിഞ്ഞദിവസം വൈറ്റ്‌നര് ഉപയോഗിച്ച ചില വിദ്യാര്‍ത്ഥികളെ ഫോക്കസ് മാളില് നിന്നും പോലീസ് പിടികൂടിയിരുന്നു. ഇവരെ പിന്നീട് വിട്ടയക്കുകയും ചെയ്തു. ഉപയോഗം തടയാന് നിയമമില്ലാത്തതിനാല് വിദ്യാര്‍ത്ഥികളെ ബോധവത്കരിക്കുകയാണ് തങ്ങള് ചെയ്യുന്നതെന്നാണ് പോലീസ് പറയുന്നത്.


Kozhikode | ഈവനിംഗ് കേരള | Page 18\nYou Are Here: Home » Kozhikode (Page 18)\nകോഴിക്കോട് ജില്ലയില് സ്‌കൂള് തുറക്കുന്നത് ജൂണ് 12 വരെ നീട്ടി\nകോഴിക്കോട്: കോഴിക്കോട് ജില്ലയില് സ്‌കൂള് തുറക്കുന്നത് ജൂണ് 12 വരെ നീട്ടി. നിപ വൈറസ് ബാധ രണ്ടാം ഘട്ടത്തിലേക്ക് എത്തിയതിന്റെ പശ്ചാത്തലത്തിലാണ് സ്‌കൂള് തുറക്കുന്നത് നീട്ടിയത്. നേരത്തെ കോഴിക്കോട്, വയനാട്, മലപ്പുറം ജില്ലകളില് ജൂണ് അഞ്ചിന് സ്‌കൂള് തുറക്കുമെന്നായിരുന്നു വദ്യാഭ്യാസ വകുപ്പ് അറിയിച്ചിരുന്നത്. നിലവില് വയനാട്, മലപ്പുറം ജില്ലകളില് അഞ്ചിനു തന്നെ തുറക്കും.\nജില്ലയിലെ പൊതു പരിപാടികള്‍ക്കും 12വരെ നിയന്ത്രണം ഏര്‍പ്പെടുത്തിയിട്ടുണ്ട്.\nഞായറാഴ്ച്ച റേഷന് കടകള് തുറന്ന് പ്രവര്‍ത്തിക്കില്ല\nകോഴിക്കോട്: മേയ് മാസത്തെ റേഷന് സാധനങ്ങള് വിതരണം ചെയ്യാനുള്ള കാലാവധി അഞ്ച് വരെ നീട്ടിയ സാഹചര്യത്തില് ഞായറാഴ്ച തുറന്ന് പ്രവര്‍ത്തിക്കില്ലെന്നും ജൂണ് മാസത്തെ വിതരണത്തിനുള്ള മണ്ണെണ്ണ പ്രഖ്യാപിച്ച വേതന വ്യവസ്ഥ നടപ്പിലാക്കുന്നത് വരെ വിതരണം നിര്‍ത്തിവയ്ക്കാന് തീരുമാനിച്ചിട്ടുണ്ടെന്നും കേരള സ്റ്റേറ്റ് റീട്ടെയില് റേഷന് ഡീലേഴ്‌സ് അസോസിയേഷന് ഭാരവാഹികള് പ്രസ്താവനയില് പറഞ്ഞു.\nകൂടാതെ സെര്‍വറില് അടിയ്ക്കടിയുണ്ടാകുന്ന സാങ്കേതിക തകരാറുകള് ഉടന് പരിഹരിക്കണമെന്നും നേതാക്കളായ കാടാമ്പുഴ മൂസ്സ, എസ്.സുരേന്ദ്രന്, എം.എം.സൈനുദ്ദീന് എന്നിവര് ആവശ്യപ്പെട്ടു.\nനിപ വൈറസിനുള്ള പുതിയ മുരുന്ന് ആസ്‌ട്രേലിയയില് നിന്ന് എത്തി\nകോഴിക്കോട്: നിപ വൈറസിനെ പ്രതിരോധിക്കുമെന്ന് കരുതുന്ന പുതിയ മുരുന്ന് ആസ്‌ട്രേലിയയില് നിന്ന് കോഴിക്കോട്ടെത്തിച്ചു. ഹ്യൂമന് മോണോക്‌ളോണല് ആന്റിബോഡി എന്ന മരുന്നാണ് കോഴിക്കോട് മെഡിക്കല് കോളജിലെത്തിച്ചത്. ഇന്ത്യന് കൗണ്‍സില് ഓഫ് മെഡിക്കല് റിസര്‍ച്ചില് നിന്ന് വിദഗ്ധരെത്തി പരിശോധിച്ച ശേഷം മാത്രമേ മരുന്ന് രോഗികള്‍ക്ക് നല്‍കൂ.\nഅതേസമയം, നിപ ചികിത്സയില് പ്രത്യാശ നല്‍കിക്കൊണ്ട് നേരത്തെ രോഗം സ്ഥിരീകരിച്ചിരുന്ന നഴ്‌സിങ് വിദ്യാര്‍ഥിനിക്ക് അസുഖം ഭേദമായി. പതുതായി നടത്തിയ പരിശോധനയില് നിപ ബാധയില്ലെന്നാണ് ഫലം. മെഡിക്കല് കോളജ് നെഞ്ചുരോഗാശുപത്രിയിലെ ഐ.സി.യുവില് പത്ത് ദിവസമായി ചികിത്സയില് കഴിയുകയായിരുന്ന വിദ്യാര്‍ഥിനിയെ പ്രധാനാശുപത്രിയിലെ (എന്.എം.സി.എച്ച്) ഐസോലേഷന് വാര്‍ഡിലേക്ക് മാറ്റി. ഇനി കുറച്ചു നാള് കൂടി നിരീക്ഷണത്തില് നിര്‍ത്തും. സംസ്ഥാനത്ത് ആദ്യമായാണ് നിപ ബാധിച്ച് ചികിത്സയില് കഴിയുന്ന ഒരാള്‍ക്ക് രോഗം മാറിയത്.\nഗുരുതരാവസ്ഥയില്‍നിന്ന് ഇവരുടെ തലച്ചോറും ഹൃദയവും സാധാരണ നിലയിലേക്ക് വന്നതായി ചികിത്സക്ക് നേതൃത്വം നല്‍കിയ ഡോക്ടര്‍മാര് അറിയിച്ചു. നിപ രോഗികള്‍ക്ക് നല്‍കാനായി എത്തിച്ച റിബവിറിന് മരുന്നും അനുബന്ധ ചികിത്സയുമാണ് വിദ്യാര്‍ഥിനിക്ക് നല്‍കിയിരുന്നത്. ഇന്റേണ്‍ഷിപ്പിന്റെ ഭാഗമായി മെഡിക്കല് കോളജില് സേവനമനുഷ്ഠിച്ചപ്പോഴാണ് ഇവര്‍ക്ക് രോഗം പിടിപ്പെട്ടത്.\nനിപ്പ:കോടതികളുടെ പ്രവര്‍ത്തനം ജൂണ് ആറുവരെ നിര്‍ത്തിവെക്കും\nകോഴിക്കോട്: നിപ്പ വൈറസ് ബാധയെത്തുടര്‍ന്ന് കോഴിക്കോട് ജില്ലാ കോടതി ജീവനക്കാരന് മരിച്ച സാഹചര്യത്തില് കോടതി സമുച്ചയത്തിലെ തിരക്ക് ഏറെയുള്ള കോടതികളുടെ പ്രവര്‍ത്തനം ജൂണ് ആറുവരെ നിര്‍ത്തി വയ്ക്കാന് ഹൈക്കോടതി രജിസ്ട്രാര് നിര്‍ദേശം നല്‍കി.മജിസ്‌ട്രേറ്റ് കോടതികള്‍ക്കും കുടുംബക്കോടതിക്കുമാണ് നിര്‍ദേശം ബാധകമെന്ന് ഹൈക്കോടതിയിലെ സബോര്‍ഡിനേറ്റ് ജുഡിഷ്യറി രജിസ്ട്രാര് കെ. ഹരിപാല് അറിയിച്ചു.കോഴിക്കോട് ജില്ലാ കോടതിയിലെ സീനിയര് സൂപ്രണ്ട് ടി.പി മധുസൂദനനാണ് നിപ്പ വൈറസ് ബാധയെത്തുടര്‍ന്ന് മരിച്ചത്. ഇതു കണക്കിലെടുത്ത് കോടതികളുടെ പ്രവര്‍ത്തനം നിര്‍ത്തി വയ്ക്കണമെന്ന് ആവശ്യപ്പെട്ട് ജില്ലാ കളക്ടര് റിപ്പോര്‍ട്ട് നല്‍കിയിരുന്നു. ഇതേ തുടര്‍ന്നാണ് നടപടി.\nനിപ വൈറസ് ബാധ സ്ഥിരീകരിച്ച ബീച്ച് ആശുപത്രിയിലെ നഴ്‌സിങ് വിദ്യാര്‍ഥിനിക്ക് രോഗം മാറിയതായി റിപ്പോർട്ട്\nകോഴിക്കോട്: നിപ വൈറസ് ബാധ സ്ഥിരീകരിച്ച ബീച്ച് ആശുപത്രിയിലെ നഴ്‌സിങ് വിദ്യാര്‍ഥിനിക്ക് രോഗം മാറിയതായി റിപ്പോർട്ട് വന്നതായി സൂചന, വിദ്യാര്‍ഥിനിയുടെ സാമ്ബിള് പരിശോധനയില് നെഗറ്റിവ് ആയാണ് റിപ്പോര്‍ട്ട് ലഭിച്ചത്. രോഗം മാറിയതിനെ തുടര്‍ന്ന് വിദ്യാര്‍ഥിനിയെ പ്രധാനആശുപത്രിയിലെ ഐസോലേഷന് വാര്‍ഡിലേക്ക് മാറ്റി. സംസ്ഥാനത്ത് ഇതാദ്യമായാണ് നിപ സ്ഥിരീകരിച്ച ഒരാള്‍ക്ക് രോഗം ഭേദമാവുന്നത്.\nഇനി വരാനുള്ള സാധ്യത വളരെ കുറവാണെങ്കിലും ഈ സാധ്യത മുന്‍നിര്‍ത്തി ഇപ്പോഴും നിരീക്ഷണത്തിലാണ്. നിപ മരണ സംഖ്യ വര്‍ധിക്കുന്നതിനിടക്ക് ആശ്വാസം പകരുന്നതാണ് വിദ്യാര്‍ത്ഥിനിയുടെ വാര്‍ത്ത.\nനിപ്പ ഭീതിയിൽ കോഴിക്കോട് റെയില്‍വേ സ്റ്റേഷനും; കോഴിക്കോട് റെയില്‍വേ സ്‌റ്റേഷന്റെ വരുമാനം കുത്തനെ ഇടിഞ്ഞു\nകോഴിക്കോട് : നിപ ഭീതി വിട്ടൊഴിയാതെ കേരളം . ആളൊഴിഞ്ഞ കോഴിക്കോട് റെയില്‍വേ സ്‌റ്റേഷന്റെ വരുമാനം കുത്തനെ ഇടിഞ്ഞു. രോഗം വരുമെന്ന ഭീതിയില് നിരവധി ആളുകളാണ് ടിക്കറ്റുകള് ക്യാന്‍സല് ചെയ്തത്. ദിവസവും 16 ലക്ഷം രൂപയായിരുന്നു ടിക്കറ്റ് വില്‍പ്പനയില് കോഴിക്കോട് റെയില്‍വേ സ്‌റ്റേഷനു ലഭിച്ചിരുന്നത്. ഇതു പത്തു ലക്ഷത്തില് താഴെയായി ചുരുങ്ങി.കോഴിക്കോട്പേരമ്പരയിൽ . തുടങ്ങിയ നിപ ആശങ്ക കേരളം മുഴുവന് വ്യാപിച്ചിരിക്കുകയാണ്. റയില്‍വേ സ്റ്റേഷനിലെ കയറ്റിറക്ക് തൊഴിലാളികള്, ഹോട്ടല് ജീവനക്കാര് ഓട്ടോ ടാക്‌സി തൊഴിലാളികള് എന്നിവരെല്ലാം ജോലി കുറഞ്ഞ അവസ്ഥയിലാണ്.\nനിപ്പ വൈറസ് ; കോഴിക്കോട് ഒരാള് കൂടി മരിച്ചു\nകോഴിക്കോട്: നിപ്പ വൈറസ് ബാധിച്ച് കോഴിക്കോട് മെഡിക്കല് കോളേജില് ചികിത്സയിലായിരുന്ന ഒരാള് കൂടി വ്യാഴാഴ്ച വൈകുന്നേരം മരിച്ചു. മൂന്ന് ദിവസമായി ചികിത്സയിലായിരുന്ന കോഴിക്കോട് നടുവണ്ണൂര് സ്വദേശി റസിന് (25) ആണ് മരിച്ചത്.ഇതോടെ നിപ്പ ബാധിച്ച് മരിച്ചവരുടെയെണ്ണം 17 ആയി ഉയര്‍ന്നു. രോഗം ബാധിച്ച് കഴിഞ്ഞ ദിവസം രണ്ട് പേര് മരിച്ചിരുന്നു.\nനിപാ ബാധിച്ചു മരിച്ച ലിനിയുടെ കുട്ടികള്‍ക്കും പനി\nകോഴിക്കോട്: പേരാമ്പ്ര താലൂക്ക് ആശുപത്രിയില് നിപാ ബാധിച്ചു മരിച്ച നഴ്‌സ് ലിനിയുടെ രണ്ടു മക്കള്‍ക്കും പനി. കഴിഞ്ഞ ദിവസം കുട്ടികള് മാതൃശിശുസംരക്ഷണ കേന്ദ്രത്തില് ചികിത്സ തേടി. അഞ്ചും രണ്ടും വയസുള്ള റിഫുലും സിദ്ധാര്‍ത്ഥുമാണു പനി ബാധിച്ച് ചികിത്സ തേടിയത്. മാരകമായ നിപാ വൈറസ് ബാധിച്ചു എന്നു തിരിച്ചറിയും മുമ്പ് രോഗിയെ പരിചരിച്ച പേരാമ്പ്ര താലൂക്ക് ആശുപത്രിയിലെ നഴ്‌സായിരുന്നു ലിനി.\nലിനി പരിചരിച്ച് സാബിത്ത് എന്ന രോഗിയില് നിന്നാണ് ഇവര്‍ക്കു നിപ വൈറസ് പകര്‍ന്നത്. ചങ്ങോരത്തെ സൂപ്പികടയിലെ വളച്ചുകെട്ട് മൊയ്തു ഹാജിയുടെ ഭാര്യ കണ്ടോത്ത് മറിയം, മറിയത്തിന്റെ ഭര്‍തൃ സഹോദരന്റെ മക്കളായ സാലീഹ്, സാബിത്ത് എത്തിവര്‍ക്കാണ് ആദ്യം ഈ വൈറസ്ബാധ കണ്ടെത്തിയത്. രോഗം ബാധിച്ചു ദിവസങ്ങള്‍ക്കകം മൂവരും മരിക്കുകയായിരുന്നു. ഇതിനു പിന്നാലെ സാബിത്തിനെ പരിചരിച്ചിരുന്ന ലിനിയും മരണത്തിന് കീഴടങ്ങി.\nനിപാ വൈറസ്: ആസ്‌ട്രേലിയയില് നിന്ന് മരുന്ന് ഉടന് എത്തിക്കും\nകോഴിക്കോട്: നിപാ വൈറസിനെതിരെ ആസ്‌ട്രേലിയയില്‍നിന്നുള്ള മരുന്ന് രണ്ടു ദിവസത്തിനകം എത്തുമെന്ന് അഡിഷണല് ചീഫ് സെക്രട്ടറി രാജീവ് സദാനന്ദന് പറഞ്ഞു. ഈ മരുന്ന് ആദ്യഘട്ടത്തില് പ്രയോഗിച്ച 14 പേരില് വിജയസാധ്യതയാണ് വിവരമെന്നും അദ്ദേഹം പറഞ്ഞു. നിപ്പാവൈറസ് ബാധിക്കുന്നത് പഴം തീനി വവ്വാലുകളില് നിന്നാണ്. ഡിസംബര് മെയ് മാസങ്ങളില് ഈ വവ്വാലുകളില് ചിലതില് നിന്ന് ഉയര്‍ന്ന അളവില് വൈറസ്, ഉല്‍സര്‍ജിക്കപ്പെടുന്നുണ്ട്. ഇപ്പോള് നടത്തിയ പി.സി.ആര് പരിശോധനയില് ഇത് വ്യക്തമാവുകയില്ല. പേരാമ്പ്രയില് ഉണ്ടായ നിപ്പാ വൈറസിന്റെ ഉറവിടം കണ്ടെത്താന് നടപടികള് തുടരുമെന്നും ആരോഗ്യവകുപ്പ് സെക്രട്ടറി പറഞ്ഞു.\nകോഴിക്കോട്, മലപ്പുറം ജില്ലകളില് നിപ്പ് വൈറസ് പനി ബാധിച്ച് രോഗികള് മരിച്ച സാഹചര്യത്തില് ഉന്നതതല അവലോകന യോഗം നടത്തി. കോഴിക്കോട് ജില്ലാകലക്ടറുടെ ചേമ്പറില് ചേര്‍ന്ന യോഗത്തില് മന്ത്രിമാരായ കെ.കെ ശൈലജ ടീച്ചര്, ടി.പി രാമകൃഷ്ണന്, എ.കെ ശശീന്ദ്രന്, അഡീഷണല് ചീഫ് സെക്രട്ടറി രാജീവ് സദാനന്ദന്, കോഴിക്കോട് ജില്ലാ കലക്ടര് യു.വി ജോസ് മലപ്പുറം ജില്ലാ കലക്ടര് അമിത് മീണ, സിറ്റി പോലീസ് കമ്മീഷണര് എസ് കാളിരാജ് മഹേഷ്‌കമാര് ആരോഗ്യ വകുപ്പ് ഡയറക്ടര് ഡോ.ആര്.എല്.സരിത, മെഡിക്കല് വിദ്യാഭ്യാസ ഡയറക്ടര് ഡോ. റംലാബിഗം, കോഴിക്കോട് ഡി.എം.ഒ ഡോ. വി ജയശ്രീ, മലപ്പുറം ഡി എം ഒ ഡോ കെ സക്കീന, കോഴിക്കോട് മെഡിക്കല് കോളേജ് പ്രിന്‍സിപ്പല് ഡോ.രാജേന്ദ്രന്, മെഡിക്കല് കോളേജ് ആശുപത്രി സൂപ്രണ്ട ഡോ സജിത്, ടാസ്‌ക് ഫോഴ്‌സ അംഗങ്ങള്, വിദഗ്ധ സമിതി അംഗങ്ങള് തുടങ്ങിയവര് പങ്കെടുത്തു.\nആരോഗ്യവകുപ്പ് നടത്തിയ പ്രവര്‍ത്തനങ്ങള് ആരോഗ്യ വകുപ്പ് ഡയറക്ടര്‍ക്കും ജില്ലാ ഭരണകൂടം നടത്തിയ പ്രവര്‍ത്തനങ്ങള് ജില്ലാകലക്ടറും വിശദീകരിച്ചു. നിലവിലുളള രോഗികളുടെയും മരിച്ചവരുടെയും കോണ്‍ടാക്ട് പട്ടിക ശക്തമാക്കാനും നിപ്പാ വൈറസ് ബാധയുടെ രണ്ടാംഘട്ടം വരികയാണെങ്കില് മുന്‍കരുതല് നടപടി സ്വീകരിച്ച് സജ്ജമായിരിക്കാനും യോഗം നിര്‍ദ്ദേശിച്ചു. നിപാവൈറസ് ബാധക്കെതിരെ ജനങ്ങളെ ബോധവല്‍ക്കരിക്കുന്നതില് മാധ്യമങ്ങള് നടത്തിയ സേവനങ്ങളെ യോഗത്തില് സംസാരിച്ചവര് പ്രശംസിച്ചു.


സ്വത്തില് വലിയ വര്‍ധനവ്.. 98 എംഎല്‍എമാരും7എംപിമാരും നിരീക്ഷണത്തില്! | Seven Lok Sabha Parliamentarians and 98 state lawmakers are being investigated for "substantial increases" in their assets - Malayalam Oneindia\n» സ്വത്തില് വലിയ വര്‍ധനവ്.. 98 എംഎല്‍എമാരും7എംപിമാരും നിരീക്ഷണത്തില്!\nസ്വത്തില് വലിയ വര്‍ധനവ്.. 98 എംഎല്‍എമാരും7എംപിമാരും നിരീക്ഷണത്തില്!\nPublished: September 11 2017, 18:03 [IST]\nദില്ലി: അധികാരം കയ്യില് കിട്ടിയാല് എങ്ങനെ പണം ഉണ്ടാക്കാം എന്ന് ചിന്തിക്കുന്ന രാഷ്ട്രീയക്കാരാണ് നമ്മുടെ നാട്ടില് കൂടുതലും. ജനപ്രതിനിധികളായി തെരഞ്ഞെടുക്കപ്പെട്ടാല് പിന്നെ പണമുണ്ടാക്കാനുള്ള വഴികളുടെ എണ്ണം കൂടുന്നു. ഇത്തരത്തില് പദവിയുടെ ബലത്തില് പണമുണ്ടാക്കിയവരെ കുരുക്കാനൊരുങ്ങുകയാണ് ആദായ നികുതി വകുപ്പ്. സ്വത്തില് ക്രമാതീതമായി വര്‍ധനവുണ്ടായ ജനപ്രതികള് ആദായ നികുതി വകുപ്പിന്റെ നിരീക്ഷണത്തിലാണ്. 98 എംഎല്‍എമാരും7എംപിമാരുമാണ് നിരീക്ഷണത്തിലുള്ളത്. ഇവരുടെ സ്വത്തില് ഇത്രയും വര്‍ധവ് എങ്ങനെ സംഭവിച്ചു എന്ന കാര്യമാണ് അന്വേഷിക്കുന്നത്.\nആഷിഖ് അബുവിനെതിരെ കട്ടക്കലിപ്പിൽ ദിലീപ് ആരാധകർ.. ആഷിഖ് ദിലീപിനെ എതിർക്കുന്നതിന് പിന്നിൽ!\nആരൊക്കെയാണ് ഈ ജനപ്രതിനിധികള് എന്ന വിവരം പുറത്ത് വിട്ടിട്ടില്ല. സെന്‍ട്രല് ബോര്‍ഡ് ഓഫ് ഡയറക്ട് ടാക്‌സ് ഈ ജനപ്രതിനിധികളുടെ വിവരങ്ങള് മുദ്രവെച്ച കവറില് സുപ്രീം കോടതിക്ക് കൈമാറിയിരിക്കുകയാണ്. ഈ ജനപ്രതിനിധികള് ഏത് പാര്‍ട്ടിയില് പെടുന്നവരാണ് എന്ന വിവരം പോലും പുറത്ത് വിട്ടിട്ടില്ല. എംപിമാരുടെ സ്വത്തിലാണ് ക്രമാതീതമായി വര്‍ധനവ് ഉണ്ടായിരിക്കുന്നത്. ഇവരെ കൂടാതെ 11 രാജ്യസഭാ എംപിമാര്,9ലോക്‌സഭാ എംപിമാര്, 42 എംഎല്‍എമാര് എന്നിവരുടെ സ്വത്ത് വിവരങ്ങളും പരിശോധിക്കുന്നുണ്ട്.\nmp,\tmla,\tincome tax,\tsupreme court,\tഎംപി,\tഎംഎൽഎ,\tസ്വത്ത്,\tആദായ നികുതി,\tസുപ്രീം കോടതി\n'Substantial asset increase of7MPs, 98 MLAs being investigated,' says I-T Department to SC\nStory first published: Monday, September 11, 2017, 18:03 [IST]\nകണ്ണൂര് യൂണിവേഴ്‌സിറ്റിയുടെ അവഗണന; കാസർകോട് ചാല ബിഎഡ് സെന്റർ പ്രതിസന്ധിയിൽ\nഅടിച്ചുകൊന്ന ജുനൈദിന് നീതി കിട്ടുമോ? സുപ്രീംകോടതി ഇടപെടുന്നു, സിബിഐ നിലപാട് മറ്റൊന്ന്\nനിഷ ജോസിന്റെ വെളിപ്പെടുത്തൽ: ഷോൺ ജോർജുമായുള്ള പ്രശ്നങ്ങൾ പരിഹരിക്കാൻ നീക്കം?


ഹരിത മുകുളം - ആലപ്പുഴ റവന്യൂ ജില്ല | Harithamukulam\nഹരിത മുകുളം - ആലപ്പുഴ റവന്യൂ ജില്ല\nMar 6, 2020, 02:48 AM IST\nവെളിയനാട് ഗവ എല്.പി.എസ്.\nവെളിയനാട്: ഒരു വിദ്യാലയം നാടിന് വെളിച്ചമാക്കുക എന്ന ലക്ഷ്യവുമായാണ് വെളിനാട് ഗവ എല്.പി.എസ്സിലെ മാതൃഭൂമി സീഡ് ക്ലബ് പ്രവര്‍ത്തിച്ചത്. കഴിഞ്ഞ വര്‍ഷത്തെ പ്രധാന പ്രവര്‍ത്തനങ്ങളിലൊന്നായിരുന്നു വായനാ കൂടാരം പദ്ധതി. കൂടുതല് കുട്ടികളുള്ള പ്രദേശങ്ങളില് കുട്ടി ലൈബ്രേറിയന്മാരുടെ നേതൃത്വത്തില് സ്‌കൂളിലെ വിദ്യാര്‍ഥികളുടെ ഭവനങ്ങളില് ഇതിനായി ഗ്രന്ഥശാലകള് ക്രമീകരിച്ചു. വെളിയനാട് ഫ്രണ്ടസ് ഗ്രന്ഥശാലയാണ് വേണ്ട സഹായങ്ങള് നല്‍കിയത്.\nഇതിന് പുറമേ ജൈവപച്ചക്കറി കൃഷി, ഭക്ഷ്യദിനത്തില് 124ല് പരം വിഭവങ്ങളുമായി രുചിയുടെ കലവറയും ഒരുക്കിയത്. ബഷീര് ചരമദിനത്തില് അദ്ദേഹത്തിന്റെ കൃതികളും, ഡോക്യുമെന്ററിയും പ്രദര്‍ശിപ്പിച്ചു. വെളിയനാട് പോസ്റ്റ് ഓഫീസ് സന്ദര്‍ശിച്ച കുട്ടികള് കത്തെഴുതി പോസ്റ്റ് ചെയ്തു രീതികള് മനസ്സിലാക്കി. സ്‌കൂള് വളപ്പിലെ മാവുകളുടെ പഠനം, വ്യക്തിവികാസത്തിനായി യോഗ പരിശീലനം തുടങ്ങിയവയും സീഡ് ക്ലബിന്റെ ഭാഗമായി സംഘടിപ്പിച്ചു. പിന്നീട് യോഗ പരിശീലനം സ്‌കൂളില് എല്ലാ ദിവസവും നടത്തുന്നുണ്ട്.\nകഴിഞ്ഞ വര്‍ഷം തന്നെ സ്‌കൂളില് കാര്‍ഷിക തോട്ടത്തിന്റെ പ്രവര്‍ത്തനവും ആരംഭിച്ചിരുന്നു. ഈ വര്‍ഷം വെള്ളപ്പൊക്കം ഉള്‍പ്പടെയുള്ള വെല്ലുവിളികളെ അതിജീവിച്ച് കാര്‍ഷിക പ്രവര്‍ത്തനങ്ങളില് മുന്നേറാനാണ് സ്‌കൂള് ശ്രമിക്കുന്നത്.\nകടക്കരപ്പള്ളി എല്.പി സ്‌കൂള്\nചേര്‍ത്തല: പ്രകൃതിയെ അറിഞ്ഞ് പഠിക്കാന് വിദ്യാര്‍ത്ഥികള്‍ക്ക് നിറഞ്ഞ അവസരമൊരുക്കുകയാണ് കടക്കരപ്പള്ളി എല്.പി.സ്‌കൂള്. ഒപ്പം സമൂഹ നന്മക്കുതകുന്ന പ്രവര്‍ത്തനങ്ങളില് ശക്തമായ ഇടപെടലുകളും. ക്ലാസ് മുറിയില് മാത്രമൊതുങ്ങാതെ കുട്ടികളെ മണ്ണറിഞ്ഞും നാടിന്റെ മനസ്സറിഞ്ഞുമാണ് പഠിപ്പിക്കുന്നത്. തീരദേശ ഗ്രാമത്തിലെ സ്‌കൂളിന്റെ മാതൃകാപരമായ പ്രവര്‍ത്തനങ്ങളില് നിര്‍ണായക പങ്ക് മാതൃഭൂമി സീഡ് ക്ലബിനും. മഴത്തുള്ളിക്കുട്ടം എന്ന പേരിലുള്ള സീഡ് ക്ലബ്ബിനു നേതൃത്വം നല്‍കുന്നത്ത് നാലാം ക്ലാസ്സിലെ 55 കുട്ടികളാണ്.\nസീഡ് ക്ലബിന്റെ നേത്രത്വത്തില് ഈ അദ്ധ്യായന വര്‍ഷം നടപ്പിലാക്കിയ പദ്ധതിയാണ്: എന്റെ മണ്ണ്' എന്റെ മലയാളം:ഈ പദ്ധതി യിലൂടെ മണ്ണറിഞ്ഞ് പ്രകൃതിയുമായി ബന്ധിപ്പിച്ച് പഠിക്കാനും ഭാഷയെ വീണ്ടെടുക്കാന് വിവിധ പ്രവര്‍ത്തനങ്ങള് നടത്തി സ്‌കൂളിലെ കുട്ടികളുടെ വീടുകള് പരിസ്ഥിതി ജലസൗഹൃദങ്ങളാക്കി ഇതിനായി നാട്ടിലിറങ്ങിയും പ്രവര്‍ത്തനങ്ങള് നടത്തി സമൂഹത്തിനു നല്ല സന്ദേശങ്ങള് നല്‍കി വിവിധ കൃഷിരീതികള് നടപ്പിലാക്കി, ഇട്ടി അച്ചുതന്‍കുര്യാല സംരക്ഷിച്ചു, ഹോണ സ്റ്റിലൈബ്രറികള് സ്ഥാപിച്ചു, രക്ഷിതാക്കളെയും മുതിര്‍ന്നവരെയും കമ്പ്യൂട്ടര് സാക്ഷരരാക്കി, വിദ്യാരംഭ ദിനത്തില് സംസ്ഥാനത്ത് ആദ്യമായി കുട്ടികള് തങ്ങളുടെ മാതാപിതാക്കള്‍ക്ക് ഗുരുക്കന്മാരായി 'ഓരോ വീടുകളിലും എന്റെ മരം, ശുചികരണത്തിര് എന്റെ ചൂല് പദ്ധതി തുടങ്ങി '' ''രോഗികള്‍ക്കായി കനിവ് സ ഹാ യ പദ്ധതി തുടങ്ങി 'അങ്ങനെ മാതൃഭൂമി സീഡ് ക്ലബ് നേതൃത്യത്തില് നാടറിഞ്ഞ പ്രവര്‍ത്തനങ്ങളാണ് നടത്തിയത്.സ്‌കൂളിന്റെ പ്രവര്‍ത്തനന്നള്‍ക്കു നാടാകെ പിന്തുണ നല്‍കുന്നു.


Emalayalee.com - ഫോമാ അറ്റ്‌ലാന്റാ റീജിയന് പ്രവര്‍ത്തനോദ്‌ഘാടനം വര്‍ണ്ണാഭമായി\nഫോമാ അറ്റ്‌ലാന്റാ റീജിയന് പ്രവര്‍ത്തനോദ്‌ഘാടനം വര്‍ണ്ണാഭമായി\nfomaa 18-Dec-2012 ജോയിച്ചന് പുതുക്കുളം\nഫിലാഡല്‍ഫിയ: ഫോമാ അറ്റ്‌ലാന്റിക് റീജിയന്റെ പ്രവര്‍ത്തനോദ്‌ഘാടനം വിവിധ പരിപാടികളോടെ ഫിലാഡല്‍ഫിയ നോര്‍ത്ത് ഈസ്റ്റിലുള്ള ഹബാച്ചി റെസ്റ്റോറന്റില് അരങ്ങേറി. റീജിയണല് വൈസ് പ്രസിഡന്റ് സെബാസ്റ്റ്യന് ജോസഫിന്റെ അധ്യക്ഷതയില് കൂടിയ പ്രതിനിധി സമ്മേളനം ഫോമാ പ്രസിഡന്റ് ജോര്‍ജ് മാത്യു ഉദ്‌ഘാടനം ചെയ്‌തു. ഫോമാ ട്രഷറര് വര്‍ഗീസ് ഫിലിപ്പ്, നാഷണല് കമ്മിറ്റി അംഗങ്ങളായ കോര ഏബ്രഹാം, മാത്യു നൈനാന് എന്നിവര് പ്രസംഗിച്ചു. റീജിയണിലെ വിവിധ സംഘടനകളെ പ്രതിനിധീകരിച്ച് സാബു സ്‌കറിയ (മാപ്പ്), സണ്ണി ഏബ്രഹാം (കല), തോമസ് തോമസ് (മലയാളി സമാജം), മുന് റീജിയണല് വൈസ് പ്രസിഡന്റ് രാജന് നായര് എന്നിവര് ആശംസകള് അര്‍പ്പിച്ചു.\nറീജിയണല് ഭാരവാഹികളായി സാബു സ്‌കറിയ (സെക്രട്ടറി), തോമസ് തോമസ് (ട്രഷറര്) എന്നിവരെ തെരഞ്ഞെടുത്തു.\nസമ്മേളനത്തിനുശേഷം പ്രത്യേകം സംഘടിപ്പിച്ച ചടങ്ങില് വെച്ച് ഫോമാ സാന്‍ഡി റിലീഫ് ഫണ്ട് കൂപ്പണ് വിതരണോദ്‌ഘാടനം ട്രഷറര് വര്‍ഗീസ് ഫിലിപ്പില് നിന്നും ആദ്യ കൂപ്പണ് സ്വീകരിച്ചുകൊണ്ട് പ്രസിഡന്റ് ജോര്‍ജ് മാത്യു നിര്‍വഹിച്ചു.\nഫോമയുടെ ചരിത്രത്തിലെ ഏറ്റവും വലിയ ജീവകാരുണ്യ സംരംഭമായ സാന്‍ഡി റിലീഫ് ഫണ്ടിലേക്ക് എല്ലാവരുടേയും നിര്‍ലോഭമായ സഹകരണം ജോര്‍ജ് മാത്യു അഭ്യര്‍ത്ഥിച്ചു. സാന്‍ഡി റിലീഫ് ഫണ്ടായി 25,000 ഡോളര് പിരിക്കുവാനാണ് ലക്ഷ്യമെന്ന് അദ്ദേഹം അറിയിച്ചു. ട്രഷറര് വര്‍ഗീസ് ഫിലിപ്പും, ജോയിന്റ് ട്രഷറര് സജീവ് വേലായുധനും ഫണ്ടുശേഖരണത്തിന്റെ ചുമതല വഹിക്കും.\nഒരു കൂപ്പണ് 25 ഡോളറാണ് സംഭാവനയായി നിശ്ചയിച്ചിരിക്കുന്നത്. നാഷണല് കമ്മിറ്റിയംഗങ്ങളും അംഗസംഘടനകളും സംയുക്തമായി കൂപ്പണ് വിതരണത്തില് പങ്കാളികളാകും. 2013 ജനുവരി 31-നകം കൂപ്പണ് വില്‍പ്പനയിലൂടെ ലഭിക്കുന്ന തുക സാന്‍ഡി ദുരിതാശ്വാസ പ്രവര്‍ത്തനങ്ങള്‍ക്കായി ഔദ്യോഗികമായി ഉത്തരവാദപ്പെട്ടവര്‍ക്ക് കൈമാറുമെന്ന് ട്രഷറര് വര്‍ഗീസ് ഫിലിപ്പ് പറഞ്ഞു. സാബു സ്‌കറിയ എല്ലാവര്‍ക്കും നന്ദി പറഞ്ഞു.


ബ്രിട്ടനില് ആശുപത്രികള്‍ക്ക് നേരെ സൈബര് ആക്രമണം, പ്രശ്‌നം പരിഹരിക്കാന് ശ്രമം തുടരുന്നു | NHS cyber-attack: GPs and hospitals hit by ransomware - Malayalam Oneindia\nബ്രിട്ടനില് ആശുപത്രികള്‍ക്ക് നേരെ സൈബര് ആക്രമണം, പ്രശ്‌നം പരിഹരിക്കാന് ശ്രമം തുടരുന്നു\nPublished: May 12 2017, 23:03 [IST]\nലണ്ടന്: ബ്രിട്ടനില് ആശുപത്രികള്‍ക്ക് നേരെ സൈബര് ആക്രമണം. ഇംഗ്ലണ്ടിലെ നാഷ്ണല് ഹെല്‍ത്ത് സര്‍വ്വീസിന്റെ പ്രവര്‍ത്തനങ്ങളാണ് സൈബര് ആക്രമണത്തെ തുടര്‍ന്ന് താറുമാറയത്. എന്നാല് എന്‍എച്ച്എസിനെ മാത്രം ലക്ഷ്യം വെച്ചുകൊണ്ടായിരുന്നില്ല ആക്രമണം.\nലണ്ടന്, ബ്ലാക്‌സ്റ്റോണ്, നോട്ടിംഗ്ഹാം, ഹെര്‍ട്ട്‌ഷോര്‍ട്ട് ഷെയര് എന്നിവിടങ്ങളിലെ ആശുപത്രികളെയും ട്രസ്റ്റുകളെയും സാങ്കേതിക തകരാര് ബാധിച്ചു. കംബ്യൂട്ടര് നെറ്റ് വര്‍ക്കുകള്, ഫോണ് അടക്കമുള്ള എല്ലാ ആശയവിനിമയ സങ്കേതങ്ങളും തകരാറിലായതായാണ് റിപ്പോര്‍ട്ട്.\nഅത്യാവശ്യമില്ലാത്ത പ്രവര്‍ത്തനങ്ങള് മാറ്റി വയ്ക്കാനും അത്യാഹിത വിഭാഗത്തിന്റെ സേവനം പരമാവധി കുറക്കാനും അധികൃതര് നിര്‍ദ്ദേശം നല്‍കിയതായും റിപ്പോര്‍ട്ടുകളുണ്ട്. തകരാറ് പരിഹരിക്കാനുള്ള ശ്രമത്തിലാണിപ്പോള് അധികൃതര്.\nlondon cyber attack hospital ലണ്ടന് സൈബര് ആക്രമണം ആശുപത്രി\nStory first published: Friday, May 12, 2017, 23:03 [IST]


IPL 2021 |വീണ്ടും മികവ് തെളിയിച്ച് ഡു പ്ലെസിയും ഗെയ്ക്വാദും; ഹൈദരാബാദിനെ തകര്‍ത്ത് ചെന്നൈ പ്ലേ ഓഫില് – News18 Malayalam\nIPL 2021 |വീണ്ടും മികവ് തെളിയിച്ച് ഡു പ്ലെസിയും ഗെയ്ക്വാദും; ഹൈദരാബാദിനെ തകര്‍ത്ത് ചെന്നൈ പ്ലേ ഓഫില്\n19ആം ഓവറിലെ നാലാം പന്തില് സിക്‌സര് നേടി ക്യാപ്റ്റന് മഹേന്ദ്ര സിങ് ധോണിയാണ് ചെന്നൈയുടെ വിജയം രാജകീയമാക്കിയത്.\nഐപിഎല്ലില് സണ്‍റൈസേഴ്‌സ് ഹൈദരാബാദിനെ തകര്‍ത്ത് പ്ലേ ഓഫ് യോഗ്യത നേടി ചെന്നൈ സൂപ്പര് കിങ്സ്. ഓപ്പണര്‍മാരായ റുതുരാജ് ഗെയ്ക്വാദിന്റേയും ഫാഫ് ഡുപ്ലെസിസിന്റേയും പ്രകടനങ്ങളാണ് ചെന്നൈയെ വിജയത്തിലെത്തിച്ചത്. റുതുരാജ് ഗെയ്ക്വാദ് 45 റണ്‍സും ഡുപ്ലെസിസ് 41 റണ്‍സുമെടുത്തു. 19ആം ഓവറിലെ നാലാം പന്തില് സിക്‌സര് നേടി ക്യാപ്റ്റന് മഹേന്ദ്ര സിങ് ധോണിയാണ് ചെന്നൈയുടെ വിജയം രാജകീയമാക്കിയത്.\nഈ സീസണില് പ്ലേയോഫ് ഉറപ്പിക്കുന്ന ആദ്യ ടീമാണ് ചെന്നൈ. മത്സരത്തില് സണ്‍റൈസേഴ്സ് ഉയര്‍ത്തിയ 135 റണ്‍സിന്റെ വിജയലക്ഷ്യം 19.4 ഓവറില്4വിക്കറ്റ് നഷ്ട്ടത്തില് ചെന്നൈ സൂപ്പര് കിങ്സ് മറികടന്നു. മികച്ച തുടക്കമാണ് റുതുരാജ് ഗെയ്ക്വാദും ഫാഫ് ഡുപ്ലെസിസും ചെന്നൈയ്ക്ക് നല്‍കിയത്. ഓപ്പണിങ് കൂട്ടുകെട്ടില് 75 റണ്‍സ് ഇരുവരും കൂട്ടിച്ചേര്‍ത്തു. അമ്പാട്ടി റായുഡു 13 പന്തില് 17 റണ്‍സും ക്യാപ്റ്റന് എം എസ് ധോണി 11 പന്തില് 14 റണ്‍സും നേടി പുറത്താകാതെ നിന്നു.\nREAD: @ChennaiIPL beat #SRH by 6⃣ wickets & sealedaplace into the #VIVOIPL Playoffs. 👏 👏 #SRHvCSK\nHere's the Match Report 👇https://t.co/3SYxanokdN\nനേരത്തെ ടോസ് നേടി ബാറ്റിങ്ങ് തെരഞ്ഞെടുത്ത ഹൈദരാബാദിന് നിശ്ചിത 20 ഓവറില് 134 റണ്‍സെടുക്കാനെ കഴിഞ്ഞുള്ളൂ. രാജസ്ഥാനെതിരെ മികച്ച പ്രകടനം പുറത്തെടുത്ത ജേസണ് റോയ് തുടക്കത്തില് തന്നെ പുറത്തായതാണ് ഹൈദരാബാദിന് തിരിച്ചടിയായത്. ഓപ്പണറായി ഇറങ്ങിയ വൃദ്ധിമാന് സാഹയാണ് ഹൈദരാബാദ് നിരയിലെ ടോപ് സ്‌കോറര്. 46 പന്ത് നേരിട്ട് സാഹ 44 റണ്‍സെടുത്തു.\nFor his super spell of 3/24 👌🏻 Josh Hazelwood is Man of the Match 🌟\nHow brilliant was he with the ball tonight 😎#VIVOIPL #SRHvCSK\nScorecard 👉 https://t.co/QPrhO4XNVr pic.twitter.com/tON9rIWAli\nമികച്ച രീതിയില് പന്തെറിഞ്ഞ ചെന്നൈ ബൗളര്‍മാരുടെ പ്രകടനമാണ് ഹൈദരാബാദിനെ ചെറിയ സ്‌കോറില് ഒതുക്കിയത്. കൃത്യമായ ഇടവേളകളില് വിക്കറ്റുകള് വീണതോടെ മത്സരത്തില് ഒരു ഘട്ടത്തില് പോലും ചെന്നൈ ബൗളര്‍മാരെ പ്രതിരോധത്തിലാക്കാന് ഹൈദരാബാദ് ബാറ്റര്‍മാര്‍ക്ക് കഴിഞ്ഞില്ല. അവസാന ഓവറുകളില് അടിച്ചുകളിച്ച റാഷിദ് ഖാനാണ് ഹൈദരാബാദിനെ 134 റണ്‍സിലേക്ക് എത്തിച്ചത്.\nനാലോവറില് 24 റണ്‍സ് വഴങ്ങി മൂന്ന് വിക്കറ്റ് വീഴ്ത്തിയ ജോഷ് ഹേസല്‍വുഡിന്റെയും നാലോവറില് 17 റണ്‍സ് മാത്രം വഴങ്ങി2വിക്കറ്റ് വീഴ്ത്തിയ ഡ്വെയ്ന് ബ്രാവോയുടെയും മികവിലാണ് സണ്‍റൈസേഴ്സിനെ ചെന്നൈ കുറഞ്ഞ സ്‌കോറില് ഒതുക്കിയത്. രവീന്ദ്ര ജഡേജ, ഷാര്‍ദുല് താക്കൂര് എന്നിവര് ഓരോ വിക്കറ്റ് വീതവും നേടിയിരുന്നു.\nഒക്ടോബര് രണ്ടിന് രാജസ്ഥാന് റോയല്‍സിനെതിരെയാണ് ചെന്നൈ സൂപ്പര് കിങ്സിന്റെ അടുത്ത മത്സരം. ഒക്ടോബര് മൂന്നിന് പ്ലേ ഓഫ് പ്രതീക്ഷയുമായി വരുന്ന കൊല്‍ക്കത്ത നൈറ്റ് റൈഡേഴ്സുമായാണ് സണ്‍റൈസേഴ്സിന്റെ അടുത്ത മത്സരം.\nFirst published: October 01, 2021, 07:08 IST\nCSKIPL 2021Sunrisers Hyderabad


Onam 2019, Mohanlal's trending mundu and shirts in Ittymani Made in China: ഓണം വസ്ത്രവിപണി കീഴടക്കാൻ 'ഇട്ടിമാണി' മുണ്ടും\nOnam 2019: ഓണം വസ്ത്രവിപണി കീഴടക്കാൻ 'ഇട്ടിമാണി' മുണ്ടും\nOnam 2019: ചൈനീസ് ടെക്സ്ച്ചറുകളാണ് മുണ്ടിന്റെ കര ഭാഗത്ത് ഉപയോഗിച്ചിരിക്കുന്നത്\nUpdated: August 27, 2020 11:01:03 am\nസിനിമയോളം സമൂഹത്തെ സ്വാധീനിച്ച മാധ്യമങ്ങൾ കുറവാണ്, അതുകൊണ്ടുതന്നെയാവാം സിനിമയിലെ നായകന്റെയും നായികയുടെയും വേഷവിതാനങ്ങളും ഹെയർ സ്റ്റൈലും ആക്സസറീസുകളുമെല്ലാം പലപ്പോഴും ട്രെൻഡാവുന്നത്. സിനിമയിലെ ഫാഷൻ പലപ്പോഴും സ്ക്രീനിന് അപ്പുറം ആളുകളുടെ ജീവിതത്തെയും സ്വാധീനിക്കുന്ന കാഴ്ചകൾ സാധാരണമാണ്. മോഹൻലാൽ ചിത്രം ‘ഇട്ടിമാണി’ ഓണം റിലീസായി തിയേറ്ററുകളിലെത്താൻ ഒരുങ്ങുമ്പോൾ ചിത്രത്തിനൊപ്പം കോസ്റ്റ്യൂമുകളും ശ്രദ്ധ നേടുകയാണ്.\n‘ലൂസിഫർ’, ‘മരക്കാർ- അറബിക്കടലിന്റെ സിംഹം’ തുടങ്ങിയ ബിഗ് ബജറ്റ് ചിത്രങ്ങളുടെ കോസ്റ്റ്യൂം ഡിസൈൻ ചെയ്ത സുജിത്ത് സുധാകരൻ എന്ന ഫാഷൻ ഡിസൈനറാണ് ‘ഇട്ടിമാണി’യിൽ മോഹൻലാലിനു വേണ്ടി വസ്ത്രമൊരുക്കിയിരിക്കുന്നത്.\n“സിമ്പിളായ ഡിസൈനിൽ ഒരുക്കിയ ഈ ഡ്രസ്സുകളെല്ലാം കാഷ്വൽ വെയറുകളാണ്. അത്ര സാധാരണമല്ലാത്ത പാറ്റേണുകളൊക്കെ ഈ ഷർട്ടുകളിൽ ഉപയോഗിച്ചിട്ടുണ്ട്. ലിനൻ മെറ്റീരിയലാണ് ഷർട്ടുകൾക്ക് വേണ്ടി ഉപയോഗിച്ചിരിക്കുന്നത്. പക്ഷേ ഇവ സ്റ്റിഫ് ആയി നിൽക്കുന്ന തരത്തിലുള്ള ലിനൻ അല്ല. ശരീരത്തിൽ ഒഴുക്കോടെ കിടക്കുന്ന അൽപ്പം സോഫ്റ്റ് ആയ ടൈപ്പ് ലിനൻ ആണ്. എല്ലാ ഷർട്ടുകൾക്കും ചൈനീസ് കോളറാണ് നൽകിയിരിക്കുന്നത്. കഥയിൽ ചൈന കളക്ഷൻ ഉള്ളതുകൊണ്ടാണ് അത്തരമൊരു പരീക്ഷണം. 35 മുതൽ 40 ഷർട്ടുകൾ വരെ ‘ഇട്ടിമാണി’യ്ക്ക് ആയി ഡിസൈൻ ചെയ്തിട്ടുണ്ട്. എല്ലാ ഷർട്ടുകളും സ്റ്റിച്ച് ചെയ്തെടുത്തതാണ്,” സുജിത്ത് സുധാകരൻ ഇന്ത്യൻ എക്സ്പ്രസ് മലയാളത്തോട് പറഞ്ഞു.\n“ലൂസിഫർ’, ‘മരക്കാർ’ എന്നീ ചിത്രങ്ങൾക്ക് കുറച്ചുകൂടി ബുദ്ധിമുട്ടുണ്ടായിരുന്നു. എന്നാൽ ‘ഇട്ടിമാണി’ ഞങ്ങൾ വളരെ റിലാക്സ്ഡ് ആയി ചെയ്ത വർക്കാണ്. എന്നിരുന്നാലും റിസൽറ്റ് നന്നായി വന്നിട്ടുണ്ട്. ലാൽ സാറിന്റെ കഥാപാത്രത്തിന് നല്ല രീതിയിൽ ഇണങ്ങുന്നുണ്ട് ആ കോസ്റ്റ്യൂം,”സുജിത്ത് കൂട്ടിച്ചേർക്കുന്നു.\nമുണ്ട് എങ്ങനെ വ്യത്യസ്തമാക്കാം എന്ന ആശയം ആദ്യം മുന്നോട്ടുവച്ചത് സംവിധായകരായ ജോജുവും ജിബിയുമായിരുന്നുവെന്നും സുജിത്ത് പറയുന്നു. 10-12 മുണ്ടുകളാണ് ‘ഇട്ടിമാണി’യ്ക്കായി പ്രത്യേകം ഡിസൈൻ ചെയ്തത്. വളരെ കുറഞ്ഞ എണ്ണമായതു കൊണ്ട് കര നെയ്തെടുക്കൽ ബുദ്ധിമുട്ടായിരുന്നു. അങ്ങനെയാണ് പ്രിന്റ് ചെയ്യാം എന്നു തീരുമാനിക്കുന്നത്. എന്റെ യൂണിറ്റിലുള്ള ഒരു ആർട്ടിസ്റ്റിനെ കൊണ്ട് ഡിസൈൻ ചെയ്യിപ്പിച്ച് പ്രിന്റ് ചെയ്തെടുക്കുകയായിരുന്നു. ചൈനീസ് ടെക്സ്ച്ചറുകളാണ് കരയുടെ ഭാഗത്ത് ഉപയോഗിച്ചിരിക്കുന്നു. ഡ്രാഗൺ പോലുള്ള ഡിസൈനുകളും കൊണ്ടു വന്നിട്ടുണ്ട്. കുറച്ചു ലൗഡ് ആയ ഡിസൈനാണ് ചെയ്തിരിക്കുന്നത്,” സുജിത്ത് പറയുന്നു.\nRead more: കണ്ണിറുക്കി, കുസൃതിച്ചിരിയുമായി ‘ഇട്ടിമാണി’: ചിത്രം പങ്കുവെച്ച് മോഹന്‍ലാല്\n‘ഇട്ടിമാണി’യിലെ ലൊക്കേഷൻ ചിത്രങ്ങൾ പുറത്തുവന്നു തുടങ്ങിയതോടെ മോഹൻലാലിന്റെ കോസ്റ്റ്യൂം ശ്രദ്ധിക്കപ്പെട്ടു. എം സി ആർ പോലുള്ള കമ്പനികൾ ഓണം വിപണിയെ ലക്ഷ്യമാക്കി ‘ഇട്ടിമാണി’ മുണ്ടുകൾ വിപണിയിലെത്തിക്കാനുള്ള ഒരുക്കത്തിലാണ്. “വലിയൊരു മാർക്കറ്റാണ് മുണ്ടുകളുടേത്. ആളുകൾ ഡിസൈൻ ശ്രദ്ധിക്കുന്നു എന്നുകണ്ട് ചില കമ്പനികളൊക്കെ അതിൽ നിന്നും പ്രചോദനമുൾകൊണ്ട് ഡിസൈനുകളുമായി രംഗത്തുവന്നിട്ടുണ്ട്. ചൈനീസ് അക്ഷരങ്ങളാണ് കരയ്ക്കായി അവർ ഉപയോഗിച്ചിരിക്കുന്നത്,” സുജിത്ത് നിരീക്ഷിക്കുന്നു.\n‘പ്രേമം’ സിനിമയിലെ നിവിൻ പോളിയുടെ വെള്ള മുണ്ട്- ബ്ലാക്ക് ഷർട്ട് കോമ്പിനേഷൻ തരംഗമായതു പോലെ ‘ഇട്ടിമാണി’ ഡിസൈൻ ഷർട്ടുകളും മുണ്ടുകളും പുരുഷന്മാരുടെ വസ്ത്രവിപണിയിൽ ഈ ഓണക്കാലത്ത് അലയൊലികൾ ഉയർത്തുമോ എന്നാണ് ഫാഷൻലോകം പ്രതീക്ഷയോടെ ഉറ്റുനോക്കുന്നത്.\nFashionFashion DesignerFashion trendsLifestyleMohanlalNew ReleaseOnam\nWeb Title: Onam 2019 trends ittymaani made in china film release mohanlal costume


വെളുപ്പുനിറം വേണോ ഇതാ ചില പൊടിക്കൈകള് – Tip of India News\nവെളുപ്പുനിറം വേണോ ഇതാ ചില പൊടിക്കൈകള്\nചര്‍മത്തിന്‍റെ നിറം വലിയ കാര്യമല്ലെന്നു പറയുമ്പോഴും വെളുപ്പു നിറം എല്ലാവരേയും മോഹിപ്പിയ്ക്കുന്ന ഒന്നു തന്നെയാണ്. കറുപ്പിന് ഏഴഴക് എന്നു പറയുമ്ബോഴും വെളുത്ത ചര്‍മത്തിനായി ആളുകള് പല പ്രയോഗങ്ങളും നടത്തും.\nവെളുത്ത നിറത്തിന് ഏറ്റവും നല്ലത് നമുക്കു വീട്ടില് തന്നെ പരീക്ഷിയ്ക്കാന് കഴിയുന്ന കാര്യങ്ങള് തന്നെയാണ്. ഇവ ദോഷമുണ്ടാക്കില്ലെന്നു മാത്രമല്ല, പ്രയോജനം നല്‍കും, ചെലവും ഏറെ കുറവാണ്. ചര്‍മത്തിന് വെളുപ്പു നല്‍കാന് സഹായിക്കുന്ന പല ചേരുവകളും നമ്മുടെ അടുക്കളയില് തന്നെ ഉള്ളവയുമാണ്. തയ്യാറാക്കാനും ഉപയോഗിയ്ക്കാനുമെല്ലാം ഏറ്റവും എളുപ്പവും. ഈ പല കൂട്ടുകളും വെളുക്കാന് മാത്രമല്ല, ചര്‍മത്തിലുണ്ടാകുന്ന പല പ്രശ്നങ്ങള്‍ക്കും നല്ല മരുന്നു കൂടിയാണ്.\nചര്‍മത്തിന് നിറം നല്‍കാന് അടുക്കളയില് നിന്നു തന്നെ ഉപയോഗിയ്ക്കാവുന്ന പല ചേരുവകളുമുണ്ട്. ഇത്തരം ചേരുവകള് ഏതെല്ലാം വിധത്തില് ഉപയോഗിയ്ക്കാമെന്നു നോക്കൂ, ഇതുവഴി ചര്‍മത്തിന് വെളുപ്പു നേടാം.\nചെറുനാരങ്ങാനീര് മുഖത്തു പുരട്ടുക. പതുക്കെ മസാജ് ചെയ്യണം. 10 മിനിറ്റു കഴിഞ്ഞ് കഴുകിക്കളയാം. ഇതിലെ സിട്രിക് ആസിഡ് ബ്ലീച്ചിംഗ് ഗുണം നല്‍കും. മുഖത്തെ കറുത്ത കുത്തുകളും പാടുകളുമെല്ലാം മാറ്റാനും ഇത് ഏറെ നല്ലതാണ്. സെന്‍സിറ്റീവായ ചര്‍മമുള്ളവര് ഇതില് അല്‍പം വെള്ളം ചേര്‍ത്തു നേര്‍പ്പിച്ചു വേണം, ഉപയോഗിയ്ക്കാന്. നാരങ്ങാനീരു പുരട്ടിയ ശേഷം വെയിലില് പോകാതിരിയ്ക്കുക. ഇതുകൊണ്ടുതന്നെ രാത്രി പുരട്ടുന്നതാകും ഏറ്റവും നല്ലത്.\nഒരു ടേബിള് സ്പൂണ് പാല്, ഒരു ടീസ്പൂണ് തേന് എന്നിവ കലര്‍ത്തി മുഖത്തു പുരട്ടാം. ഇത് 15 മിനിറ്റു കഴിഞ്ഞു കഴുകിക്കളയാം. കൊഴുപ്പു കുറഞ്ഞ പാല് എണ്ണമയമുളള ചര്‍മമുള്ളവര്‍ക്കും കൊഴുപ്പുള്ള പാലോ പാല്‍പ്പാടയോ വരണ്ട മുഖമുളളവര്‍ക്കും ഉപയോഗിയ്ക്കാം. പാലില് ചര്‍മത്തിന് നിറം നല്‍കുന്ന സ്വാഭാവിക എന്‍സൈമുകളുണ്ട്. ഇതാണ് സഹായകമാകുന്നത് തേനും നിറം വര്‍ദ്ധിപ്പിയ്ക്കും.\nകുറിഞ്ഞി ഉദ്യാനം: പാര്‍ട്ടി ജില്ല നേതൃത്വത്തിന്‍റെ അഭിപ്രായം തേടി മുഖ്യമന്ത്രി\nഷവോമി റെഡ്മി നോട്ട്5അടുത്തവര്‍ഷം ആദ്യം വിപണിയിലേക്ക്


മഴ കനത്തു; തൃശൂർ പൂരം രാത്രി എഴുന്നെള്ളിപ്പുകൾ താളം തെറ്റി; പുലർച്ചെ വെടിക്കെട്ട് മാറ്റിവെച്ചു • Rounds Time Malayalam\nവെള്ളി, 20 മേയ് 2022 12:56:14 +0530\nHome India Information മഴ കനത്തു; തൃശൂർ പൂരം രാത്രി എഴുന്നെള്ളിപ്പുകൾ താളം തെറ്റി; പുലർച്ചെ വെടിക്കെട്ട് മാറ്റിവെച്ചു\nമഴ കനത്തു; തൃശൂർ പൂരം രാത്രി എഴുന്നെള്ളിപ്പുകൾ താളം തെറ്റി; പുലർച്ചെ വെടിക്കെട്ട് മാറ്റിവെച്ചു\nമഴ ശക്തമായതോടെ തൃശൂർ പൂരം ഘടകപൂരങ്ങളുടെ രാത്രി എഴുന്നെള്ളിപ്പ് താളം തെറ്റി. ഘടകപൂരങ്ങളിൽ പലർക്കും മേളം പൂർത്തിയാക്കാനിയില്ല. നേരത്തെയെത്തി മടങ്ങുന്ന കണിമംഗലത്തിന് മാത്രമാണ് മേളം പൂർത്തിയാക്കാനായത്. എങ്കിലും ഇടവിട്ട് പെയ്ത മഴ എഴുന്നെള്ളിപ്പിനെ ബാധിച്ചിരുന്നു. പകൽ പൂരങ്ങൾ മഴയില്ലാതെ അവസാനിച്ചെങ്കിലും കുടമാറ്റത്തിൻറെ അവസാനം മഴയിലായിരുന്നു. രാത്രി പൂരം ഘടകക്ഷേത്രങ്ങൾ ആരംഭിച്ചെങ്കിലും പാതിവഴിയിൽ മഴയെത്തിയത് ദുരിതത്തിലാക്കി. ലാലൂർ കാർത്യായനി ഭഗവതിയുടെയും അയ്യന്തോൾ ഭഗവതിയുടെയും മേളവും പാതിവഴിയിൽ അവസാനിപ്പിച്ചു. തുടർന്ന് വലംതലകൊട്ടി വടക്കംനാഥനെ പ്രദക്ഷിണം വച്ച് മടങ്ങി. മറ്റ് ഘടക പൂരങ്ങളുടെ പൂരങ്ങളുടെ വരവും മഴമൂലം കുഴഞ്ഞു. ഇതോടെ പുലർച്ചെ നടത്തേണ്ട വെടിക്കെട്ടും അനിശ്ചിതത്വത്തിലായി. കുഴികൾ മൂടിയിട്ടിട്ടുണ്ടെങ്കിലും ഭൂമി നനഞ്ഞതും തോരാത്ത മഴയും പുലർച്ചെ വെടിക്കെട്ട് ദേവസ്വങ്ങൾ ഉപേക്ഷിച്ചു. നാളെ വൈകീട്ട് നടത്താനായി ദേവസ്വങ്ങൾ തീരുമാനിച്ചുവെങ്കിലും ജില്ലാ ഭരണകൂടവും പൊലീസുമായും ചർച്ച ചെയ്ത് സമയത്തിൽ വ്യക്തത വരുത്തും.\nPrevious articleപൂരാവേശത്തിൽ തൃശൂർ: മധുരം പൊഴിച്ച് മഠത്തിൽ വരവ് പഞ്ചവാദ്യം; സമയം വൈകി ഇലഞ്ഞിത്തറമേളം; കുടമാറ്റത്തിനുമായി കാത്തിരുന്ന് പൂരലോകം\nNext articleതൃശൂർ പൂരം തിരക്കിൽപ്പെട്ട് നിരവധിയാളുകൾക്ക് പരിക്ക്; കുടമാറ്റത്തിരക്കിനിടയിൽപ്പെട്ട് ഒരാൾ മരിച്ചു; പരിക്കേറ്റവരിൽ പോലീസുകാർ ഉൾപ്പെടെയുള്ളവർ\nപുതുക്കിയ തീയതിയായി: എസ്എസ്എല്‍സി, പന്ത്രണ്ടാംക്ലാസ് പരീക്ഷ മെയ് 26 മുതല്\nകേരളത്തിൽ രോഗമുക്തരുയർന്നു: ഇന്ന് 50,821 രോഗമുക്തർ; 42,677 പുതിയ രോഗികൾ\nജലനിരപ്പ് ഉയരുന്നു: പെരിങ്ങൽക്കുത്ത് ഡാം തുറന്നു; ചാലക്കുടി പുഴയോര വാസികൾ ജാഗ്രത പാലിക്കണമെന്ന് കളക്ടർ\nപ്രവാസികൾക്ക് ഒരാഴ്ചത്തെ നിർബന്ധിത സർക്കാർ ക്വാറന്റീൻ ഒഴിവാക്കി, വീട്ടിൽ 14 ദിവസം കഴിയണം\nറിലീസിന് പിന്നാലെ ‘മാലിക്’ ചോർന്നു; വ്യാജ പതിപ്പ് ടെലഗ്രാമിൽ\nമാരകായുധങ്ങളുമായി കവർച്ചക്കെത്തിയ ആറംഗ സംഘം നിരോധിത മയക്കുമരുന്നുമായി എരുമപ്പെട്ടിയിൽ പിടിയിൽ\nസഞ്ചാര സ്വാതന്ത്ര്യം തടഞ്ഞുള്ള സമരങ്ങൾക്കെതിരെ പൊലീസിന് നടപടിയെടുക്കാമെന്ന് സുപ്രീംകോടതി; സമരങ്ങൾ നിശ്ചിത സ്ഥലത്ത് മാത്രം...


സ്റ്റാഫ് നേഴ്സ് പി സ് സി പരിശീലനം ഇനി വീട്ടിലിരുന്നും വിദേശത്തിരുന്നും. – Yesnewslive\nസ്റ്റാഫ് നേഴ്സ് പി സ് സി പരിശീലനം ഇനി വീട്ടിലിരുന്നും വിദേശത്തിരുന്നും ആകാം. മികച്ച സാങ്കേതിക വിദ്യ ഉപയോഗിച്ച് തിരുവനന്തപുരം പൾസ് അക്കാഡമി സ്റ്റാഫ് നേഴ്സ് പി സ് സി ഓൺലൈൻ പരിശീലനം ആരംഭിച്ചിരിക്കുന്നു. മൊബൈലിലും കംപ്യൂട്ടറിലും തത്സമയം ക്ലാസുകൾ ലഭിക്കുന്നു. വിദ്യാർത്ഥികൾക്കും തത്സമയം സംവദിക്കാൻ അവസരം ഉണ്ടാകുന്ന രീതിയിൽ ആണ് ക്ലാസുകൾ.\nവിദേശത്തുള്ള നഴ്സുമാര്‍ക്കും തിരുവനന്തപുരം ജില്ലക്ക് പുറത്തുള്ള നഴ്സുമാര്‍ക്കും നല്ല കോച്ചിങ് അപ്രാപ്യം ആണ് കാരണം പി എസ് സി പരിശീലനത്തിന് ഏറ്റവും മികച്ച അധ്യാപകര് തിരുവനന്തപുരം കേന്ദ്രികരിച്ചു ആണ് പ്രവര്‍ത്തിക്കുന്നത്. കഴിഞ്ഞ പരീക്ഷകളില് തിരുവാനന്തപുരത്തു മികച്ച പരീക്ഷ ഫലം ഉണ്ടാകാന് കാരണവും ഇതാണ്. എന്നാല് ഇപ്പോള് പള്‍സ് അക്കാദമി തിരുവനന്തപുരത്തെ മികച്ച അധ്യാപകരുടെ ക്ലാസുകള് ലൈവ് ആയി നിങ്ങളുടെ മൊബൈല് ഫോണിലും ലാപ് ടോപ്പിലും എത്തിക്കുന്നു. സ്റ്റാഫ് നഴ്സ് പി എസ് സി പരിശീലന രംഗത്ത് വിപ്ലവകരമായ ചുവടുവയ്പ്പ് ആയി ആണ് ഇതിനെ കാണാന് കഴിയുക.\nമൊബൈലിലും ലാപ്‌ടോപ്പിലും ഉപയോഗിക്കാവുന്ന സോഫ്റ്റ്വെയര് ആണ് പള്‍സ് അക്കാദമി ഉപയോഗിക്കുന്നത് അതുകൊണ്ട് തന്നെ ഇനി സ്റ്റാഫ് നഴ്സ് പി എസ് സി പരിശീലനത്തിന് ഇനി ദൂരം പ്രശ്‌നം ആകില്ല. പരിചയ സമ്പന്നര് ആയ അധ്യാപകരുടെ ക്ലാസുകള് ഇനി നിങ്ങളുടെ കൈ എത്തും ദൂരത്തു ലഭ്യമാകും. 240 മണിക്കൂര് ഓണ്‍ലൈന് ക്ലാസ്സില് നഴ്‌സിങ്ങും നഴ്‌സിംഗ് ഇതര വിഷയങ്ങളും ഉള്‍പെടും.കഴിഞ്ഞ കുറെ വര്‍ഷങ്ങള് ആയി തിരുവനന്തപുരം കേന്ദ്രികരിച്ചു സ്റ്റാഫ് നഴ്സ് പി എസ് സി പരിശീലനം കൈകാര്യം ചെയ്യുന്ന 12 അധ്യാപകരുടെ കൂട്ടായ്മ ആണ് പള്‍സ്. ഈ അധ്യാപകര് ആണ് ഓണ്‍ലൈന് ക്ലാസ്സുകളും കൈകാര്യം ചെയ്യുന്നത് എന്നതാണ് പള്‍സ് ഓണ്‍ലൈന് ക്ലാസ്സുകളുടെ പ്രതേകത\nരജിസ്ട്രേഷനും ഫ്രീ ഡെമോ ക്ലാസ്സിനും ഈ നമ്പറില് Whatsapp ചെയ്യു +91 7012830610


തെലങ്കാന പ്രതികള് ബലാത്സംഗം ചെയ്ത് കൊന്നുതള്ളിയത് ഒമ്പത് യുവതികളെ\nHomeNationalതെലങ്കാന പ്രതികള് ബലാത്സംഗം ചെയ്ത് കൊന്നുതള്ളിയത് ഒമ്പത് യുവതികളെ\nഹൈദരാബാദ്: വനിതാ ഡോക്ടറെ കൂട്ടബലാത്സംഗം ചെയ്ത് കൊന്നു കത്തിച്ച പ്രതികളെ തെലങ്കാന പോലീസ് വെടിവെച്ചുകൊന്ന സംഭവത്തില് പുതിയ വഴിത്തിരിവ്.\nകൊല്ലപ്പെട്ട പ്രതികള് മുമ്പും ഇത്തരം കൊടും ക്രൂരതകള് നടത്തിയിരുന്നതായി കുറ്റസമ്മതം നടത്തി എന്ന് പോലീസ് വ്യക്തമാക്കുന്നു. ചോദ്യം ചെയ്യലില് തെലങ്കാനയിലും കര്‍ണാടകയിലും സമാനമായി ഒമ്പത് സ്ത്രീകളെ ഇവര് കൊലപ്പെടുത്തിയതായി സമ്മതിച്ചിരുന്നു. മുഹമ്മദ് ആരിഫ്, ചെന്നകേശവലു എന്നീ പ്രതികളാണ് ഇത്തരത്തില് കുറ്റസമ്മതം നടത്തിയതായി പോലീസ് പറയുന്നതെന്ന് ദേശീയമാധ്യമം റിപ്പോര്‍ട്ട് ചെയ്തു.\nപ്രതികള് മൂന്നു കൊലപാതകങ്ങള് തെലങ്കാനയിലും ആറുകൊലപാതകങ്ങള് കര്‍ണാടകയിലും നടത്തി എന്നാണ് റിപ്പോര്‍ട്ട്. പ്രതികളെ പിടികൂടിയ ശേഷം സമാനമായി കൊല്ലപ്പെട്ട മറ്റ് 15 കേസുകളില് ചോദ്യം ചെയ്തപ്പോഴാണ് കൂടുതല് വിവരങ്ങള് പുറത്തുവന്നത്. കര്‍ണാടകയില് നിന്നും ഹൈദരാബാദിലേക്ക് ലോറിയില് പോകുമ്പോഴാണ് ഇത്തരത്തില് സ്ത്രീകളെ ബലാത്സംഗം ചെയ്ത ശേഷം കൊന്നു തള്ളിയിരുന്നതെന്ന് പ്രതികള് വെളിപ്പെടുത്തിയതായി പോലീസ് ഭാഷ്യം. അന്വേഷണത്തിനും കൊല്ലപ്പെട്ട യുവതികളെ തിരിച്ചറിയുന്നതിനുമായി ഹൈദരാബാദ് പോലീസ് കര്‍ണാടകയില് ക്യാമ്പ് ചെയ്യുകയാണ്. ഇത്തരത്തില് പ്രതികളുടെ യാത്രക്കിടയിലാണ് വനിത വെറ്ററിനറി ഡോക്ടറും കൊല്ലപ്പെടുന്നത്.\nനവംബര് 27നാണ് തെലങ്കാനയില് ഡോക്ടര് ബലാത്സംഗത്തിനിരയായി കൊല്ലപ്പെട്ടത്. കൊലപ്പെടുത്തിയ ശേഷം മൃതദേഹം പാലത്തിനു താഴെയിട്ട് കത്തിക്കുകയായിരുന്നു. സംഭവത്തില് നാലു പേരെയാണ് പൊലീസ് പിടികൂടിയത്. രാജ്യത്താകമാനം ഈ കേസ് ചര്‍ച്ചയാവുകയും തെലങ്കാനയില് പൊലീസിനെതിരെ വന്‍വിമര്‍ശനവും ഉയര്‍ന്നിരുന്നു. ഇതിന് പിന്നാലെയാണ് തെളിവെടുപ്പിനിടെ എല്ലാ പ്രതികളെയും പോലീസ് വെടിവെച്ചുകൊന്നത്.


വൈറസ് വ്യാപനം റാപ്പിഡ് ടെസ്റ്റിന് അനുമതി | Kerala One TV\nതിരുവനന്തപുരം: കോവിഡ് 19 പോസിറ്റീവ് കേസുകള് വര്‍ധിക്കുന്ന സാഹചര്യത്തില് സംസ്ഥാനത്ത് സാമൂഹ്യ വ്യാപനം തടയാനായി പരിശോധനാ ഫലങ്ങള് വേഗത്തിലാക്കാന് തീരുമാനിച്ചതായി ആരോഗ്യ വകുപ്പ് മന്ത്രി കെ.കെ. ശൈലജ ടീച്ചര് അറിയിച്ചു.\nമുഖ്യമന്ത്രിയുടെ നിര്‍ദേശ പ്രകാരമാണ് വേഗത്തില് ഫലമറിയുന്ന റാപ്പിഡ് ടെസ്റ്റ് നടത്താന് തീരുമാനിച്ചത്. ഇതിന് ഐ.സി.എം.ആര്. അനുമതി ലഭിച്ചിട്ടുണ്ട്. ഐ.സി.എം.ആര്.-എന്.ഐ.വി. അനുമതിയുള്ള റാപ്പിഡ് ടെസ്റ്റ് കിറ്റുകളുപയോഗിച്ചാണ് പരിശോധന നടത്തുന്നത്. സമൂഹത്തില് സ്‌ക്രീനിംഗ് നടത്തി അവരില് പരിശോധന നടത്തി രോഗ സാധ്യതയുള്ളവരെ കണ്ടെത്താനാകും. അവരെ നിരീക്ഷണത്തിലാക്കി ആവശ്യമുള്ളവരെ പി.സി.ആര്. പരിശോധനയ്ക്ക് വിധേയമാക്കാവുന്നതാണ്. എത്രയും വേഗം ടെസ്റ്റ് കിറ്റെത്തിച്ച് റാപ്പിഡ് ടെസ്റ്റ് തുടങ്ങുന്നതാണെന്നും മന്ത്രി വ്യക്തമാക്കി.\nPrevious Article മദ്യാസക്തി: മദ്യത്തിന് കുറിപ്പടി നൽകാൻ ഡോക്ടർമാർക്ക് കഴിയില്ല: ഐഎംഎ\nNext Article മലപ്പുറത്ത് മൊബൈല് റീചാര്‍ജ് ഷോപ്പുകള് അവശ്യസര്‍വീസായി തുറക്കാം


കെഫോൺ - Factbook\nഎന്താണ് KFON / കെ-ഫോൺ : കേരള ഒപ്റ്റിക്കൽ ഫൈബർ നെറ്റ്‌വർക്ക്? ലളിതമായ ഭാഷയിൽ എഴുതാൻ നോക്കുകയാണിവിടെ. വായിച്ച ലേഖനങ്ങളുടെയും വാർത്തകളുടെയും അടിസ്ഥാനത്തിലാണ് ഈ പോസ്റ്റ്. തെറ്റുണ്ടെങ്കിൽ ചൂണ്ടിക്കാണിക്കാം.\nആദ്യമേ പറയട്ടെ, ഇതിനെ കെ-ഫോൺ എന്ന് വിളിക്കുന്നെങ്കിലും ഇത് ഫോൺ സംബന്ധമായ സർവീസുകൾക്ക് വേണ്ടിയുള്ള ഒരു സംരംഭമല്ല. ഫോൺ സെർവീസിനും ഉപയോഗിക്കാമെങ്കിലും, ഇന്നത്തെ കാലത്ത് ആ സാധ്യത വളരെ ചെറിയ ഒരു സാധ്യത മാത്രമാണ്. ഇത് അതുക്കും ഒത്തിരി മേലെ. ലളിതമായ ഒരു ഉദാഹരണം ഉപയോഗിച്ച് കൂടുതൽ മനസ്സിലാക്കാൻ ശ്രമിക്കാം. എന്നിട്ട് കെ-ഫോണിലേക്കു കടക്കാം.\nനമ്മുടെ നാട്ടിൽ വാഹനങ്ങളും റോഡുകളും ഇല്ലെന്നു കരുതുക. ആൾക്കാർക്ക് യാത്ര ചെയ്യുകയും വേണം. അപ്പോൾ ഒരു കാർ കമ്പനി വരുന്നു. അവർ കേരളത്തിൽ പ്രധാന സ്ഥലങ്ങൾ ബന്ധിപ്പിച്ചു പുതിയ കുറെ റോഡുകൾ ഉണ്ടാക്കുന്നു. എന്നിട്ട് അവർ പറയുന്ന ചാർജിന് ഒരാൾ റെഡി ആണെങ്കിൽ ആ റോഡുകളിൽ കൂടി അവരുടെ കാറുകളിൽ അയാളെ കൊണ്ട് പോകുന്നു. നല്ല പൈസയും മേടിക്കുന്നു. അപ്പോൾ വേറൊരു കമ്പനി രംഗപ്രവേശം ചെയ്യുന്നു. അവരുടെ കാറുകൾ, അവരും അവരുടേതായ റോഡുകൾ ഉണ്ടാക്കുന്നു. അവർക്കും കസ്റ്റമേഴ്സിനെ കിട്ടുന്നു. പക്ഷെ, ഈ കമ്പനികളുടെ കാറിൽ പോകാൻ അവരുടെ റോഡ് നമ്മുടെ വീട്ടിന്റെ മുന്നിൽ വരെ എത്തണം. ഇല്ലെങ്കിൽ, കാർ യാത്ര എന്നത് പൈസ മുടക്കാനുണ്ടെങ്കിലും ഒരു സ്വപ്നം മാത്രം. അപ്പോൾ ഗവണ്മെന്റ് ഒരു തീരുമാനമെടുക്കുന്നു. കേരളം മുഴുവൻ എത്തുന്ന റോഡുകളുടെ ഒരു ശൃംഖല ഉണ്ടാക്കുന്നു. ഏതു കാർ കമ്പനിയ്ക്കും അതുപയോഗിയ്ക്കാം, പക്ഷെ ഒരു ചാർജ് ഗവണ്മെന്റിനു കൊടുക്കണം. റോഡുകൾ ഉണ്ടാക്കേണ്ട ഭീമമായ തുക കമ്പനികൾക്ക് ലാഭിക്കാം. അതിന്റെ ലാഭം ഉപഭോക്താവിനും കൊടുക്കാം, കുറഞ്ഞ ചാർജ് ആയി. ഗവണ്മെന്റ് ഉദ്യോഗസ്ഥർക്ക് പോകേണ്ട കാറുകളും ഈ വഴി പോകാം; എല്ലാ ഉദ്യോഗസ്ഥരുടെ ആവശ്യങ്ങൾക്കും ഒരു കമ്പനി ആയാൽ ആ കമ്പനിയിൽ നിന്നും ചാർജിൽ ഇളവ് മേടിക്കാം. ഇനി കാറിൽ പോണമെന്നു ആഗ്രഹമുള്ള, എന്നാൽ അതിനുള്ള പൈസ കയ്യിലില്ലാത്ത ആൾക്കാർക്ക് വേണ്ടി ഗവൺമെന്റിന് കുറഞ്ഞ ചെലവിൽ കാർ നൽകുന്ന ഒരു കമ്പനിയുമായി കൈകോർക്കാം; എന്നിട്ട്, അവർക്ക് ചെറിയ തുക കൊടുത്തിട്ട്, പാവപ്പെട്ടവർക്ക് കാർ യാത്ര സാധ്യമാക്കാം! ഇവിടെ പറഞ്ഞ കാർ കമ്പനികളാണ് കെഫോണിന്റെ കാര്യത്തിൽ ഇന്റെര്നെറ്റ് സേവനദാതാക്കൾ. കാർ യാത്രക്കാരാണ് ഇന്റർനെറ്റ് ഉപഭോക്താക്കൾ. ഈ ഉദാഹരണത്തിൽ ഗവണ്മെന്റ് ഉണ്ടാക്കിയ റോഡുകളുടെ വൻ ശൃംഖലയാണ് കെ-ഫോൺ!\nകെ-ഫോൺ എന്നത് ലളിതമായി പറഞ്ഞാൽ അതിവേഗ ഇന്റർനെറ്റ് സേവനങ്ങൾ പ്രധാനമായും കേബിൾ ടി വി പോലെയുള്ള സേവനങ്ങൾ അനുബന്ധമായും നൽകാൻ വേണ്ടിയുള്ള കേരളം മുഴുവൻ വ്യാപിച്ചു കിടക്കുന്ന ഒരു ഒപ്റ്റിക്കൽ ഫൈബർ കേബിൾ നെറ്റ്‌വർക്ക് ആണ്. വിശദീകരിക്കാം. അതുണ്ടാക്കുന്നത് ഗവൺമെന്റ് രൂപീകരിച്ച ഒരു സ്ഥാപനമാണ് എന്നതാണ് ഇവിടത്തെ ഹൈലൈറ്റ്.\nഇപ്പോളത്തെ കേരളത്തിൽ ഇന്റർനെറ്റ് സർവീസുകൾ കിട്ടുന്നത് രണ്ട് രീതിയിലാണ്. ഒന്ന് മൊബൈൽ ഇന്റർനെറ്റ്, പിന്നെ കേബിൾ ബേസ്‌ഡ് ഇന്റർനെറ്റ്. മൊബൈൽ ഇന്റർനെറ്റ് നൽകുന്ന കമ്പനികൾ കുറെയുണ്ട്. ജിയോ, എയർടെൽ, VI, BSNL അങ്ങനെ. ഇവയ്ക്കു പലതിനും പലയിടത്തും പല രീതിയിലാണ് റേഞ്ചും സ്പീഡും. പിന്നെയുള്ളത് കേബിൾ വഴി കിട്ടുന്ന ഇന്റർനെറ്റ് ആണ്. BSNL., ഏഷ്യാനെറ്റ്, റയിൽവയർ, ജിയോ തുടങ്ങിയ കമ്പനികളാണ് ഈ സേവനം നൽകുന്നത്. കേബിൾ ഇന്റർനെറ്റ് താരതമ്യേന കൂടുതൽ വിശ്വാസയോഗ്യവും അതുകൊണ്ടുതന്നെ ഓഫീസുകൾ, വീടുകൾ, വ്യാപാര സ്ഥാപനങ്ങൾ തുടങ്ങിയവയ്ക്ക് കൂടുതൽ അനുയോജ്യവുമാണ്. പക്ഷെ, മൊബൈൽ ഇന്റർനെറ്റിന്റെ അതിപ്രസരത്തിൽ കേബിൾ ഇന്റർനെറ്റ് വേണ്ട പോലെ കേരളത്തിൽ വികസിച്ചിട്ടില്ലെന്നു പറയേണ്ടി വരും.\nനല്ല രീതിയിൽ സർവീസ് കിട്ടണമെങ്കിൽ തീർച്ചയായും കൂടുതൽ പൈസ ഉപഭോക്താക്കൾ ചിലവാക്കണം. ഒപ്പം, മൊബൈൽ ഇന്റർനെറ്റ് ആണെങ്കിൽ കമ്പനികൾ ടവറുകളുടെ എണ്ണവും ശക്തിയും കൂട്ടണം. ബ്രോഡ്ബാൻഡ് ആണെങ്കിൽ കമ്പനികൾ കേരളത്തിൽ അങ്ങോളമിങ്ങോളമുള്ള സ്വന്തം കേബിൾ നെറ്റ്‌വർക്ക് വിപുലപ്പെടുത്തണം. അതായത് കമ്പനികൾ പൈസ ഇൻവെസ്റ്റ് ചെയ്യണം, എന്നാലേ ഉപഭോക്താവിന് കിട്ടുന്ന ഇന്റർനെറ്റിന്റെ ശക്തിയും സ്ഥിരതയും കൂടൂ. അങ്ങനെ ഇൻവെസ്റ്റ് ചെയ്യുമ്പോൾ അതിൽ നിന്നും ലാഭവും വേണം.\nഇതൊക്കെക്കൊണ്ടാണ് പ്രൈവറ്റ് കമ്പനികൾക്ക് പോലും ഒരു പരിധിക്കപ്പുറം ഇന്റർനെറ്റ് സേവനങ്ങൾ നൽകാൻ കഴിയാത്ത; പ്രത്യേകിച്ചും കേബിൾ. പ്രധാന നഗരങ്ങൾക്ക് പുറത്ത് കേബിൾ ഇന്റർനെറ്റ് സർവീസ് ഇപ്പോഴും കുറവാണ്, നമ്മുടെ നാട്ടിൽ.\nകേബിളിൽ തന്നെ ബ്രോഡ്ബാൻഡും ഒപ്റ്റിക്കൽ ഫൈബറും ഉണ്ട്. ഇപ്പോൾ കേരളത്തിൽ ഇന്റർനെറ്റ് പ്രൊവൈഡേഴ്സ് കൂടുതലും കൊടുക്കുന്നത് ബ്രോഡ്ബാൻഡ് ആണ്. ജിയോ ഉണ്ടാക്കിയെടുക്കുന്നത് ഒപ്റ്റിക്കൽ ഫൈബർ നെറ്റ്‌വർക്ക് ആണ്. ഒപ്റ്റിക്കൽ ഫൈബറിന് കൂടുതൽ ഇന്റർനെറ്റ് സ്പീഡ് കിട്ടും.\nഇതുവരെ ഒരു കമ്പനിയ്ക്ക് കേബിൾ ഇന്റർനെറ്റ് അവരുടെ വരിക്കാർക് എത്തിക്കണമെങ്കിൽ വലിയ കേബിൾ നെറ്റ്‌വർക്ക് വേണം. അതുണ്ടാക്കാൻ നല്ല പൈസ ചെലവാണ്. തന്നെയുമല്ല, അതിൽ നിന്നും ലാഭം കിട്ടിത്തുടങ്ങാൻ വർഷങ്ങൾ എടുക്കും. വമ്പൻ കമ്പനിയായ ജിയോ യ്ക്ക് പോലും കേരളത്തിൽ കുറച്ചു സ്ഥലങ്ങളിലെ കേബിൾ നെറ്റ്‌വർക്ക് എത്തിക്കാൻ പറ്റിയിട്ടുള്ളൂ. ഇപ്പോൾ കേരളത്തിൽ സ്പീഡ് കൂടിയ, വിശ്വാസയോഗ്യമായ കേബിൾ ഇന്റർനെറ്റ് വേണമെങ്കിൽ നമ്മുടെ സ്ഥലത്ത് എത്തിയിട്ടുള്ള നെറ്റ്‌വർക്ക് ഉള്ള ഏതെങ്കിലും കമ്പനിയിൽ നിന്നും അവർ പറയുന്ന ചാർജിന് നമ്മൾ ഇന്റർനെറ്റ് വരിക്കാറായാലേ പറ്റുകയുള്ളൂ. തന്നെയുമല്ല, കൂടുതൽ പൈസ മുടക്കി വലിയ നെറ്റ്‌വർക്ക് ഉണ്ടാക്കാൻ പറ്റുന്ന കമ്പനികൾക്ക് കൂടുതൽ വരിക്കാരെയും കിട്ടും, ചാർജ്ഉം കൂട്ടാം. കൂടുതൽ പൈസ മുടക്കിയാൽ കുത്തകയാകാം, അതിന്റെ മുകളിൽ മുതലെടുപ്പും നടത്താം.\nഈ അവസരത്തിലാണ് കേരള സർക്കാർ വിപ്ലവകരമായ ഒരു പദ്ധതി കൊണ്ട് വരുന്നത്. കേരളം മുഴുവൻ, ആദ്യ ഘട്ടത്തിൽ24000 കിലോമീറ്റർ വരുന്ന ഒരു അതിവേഗ ഒപ്റ്റിക്കൽ ഫൈബർ നെറ്റ്‌വർക്ക് ആദ്യമേ അങ്ങുണ്ടാക്കുന്നു. അതിന് “കെ-ഫോൺ” എന്ന് പേരും. കെ-ഫോണുമായി കൈകോർക്കുന്ന ഏതു ഇന്റർനെറ്റ് കമ്പനിക്കും കെഫോൺ നെറ്റ്‌വർക്ക് ഉപായിയോഗിച്ച് സേവനങ്ങൾ ജനങ്ങളിൽ എത്തിക്കാം. കെ-ഫോൺ കമ്പനിയ്ക്ക് ഒരു ചാർജ് കൊടുക്കേണ്ടി വരും, പക്ഷെ ഒരു കമ്പനിയ്ക്കും ശതകോടികളുടെ നെറ്റ്‌വർക്ക് തനിയെ ഉണ്ടാക്കേണ്ടി വരില്ല.\nകെ-ഫോണിന്റെ ഉപയോഗങ്ങൾ എന്തൊക്കെ?\nകേരളം, ഇന്റർനെറ്റ് അവകാശമായി പ്രഖ്യാപിച്ച അതിവപുരോഗമന സ്വഭാവമുള്ള സംസ്ഥാനമാണ്. അവിടെ സമൂഹത്തിന്റെ താഴെക്കിടയിലുള്ള ജനങ്ങൾക്ക് ഇന്റർനെറ്റ് കിട്ടാൻ സർക്കാർ ഇടപെടുന്നുണ്ട് ഈ പദ്ധതിയിൽ കൂടി. നെറ്റ്‌വർക്ക് ഉണ്ടാകുന്നതോട് കൂടി കെ-ഫോണിന് ഇന്റർനെറ്റ് കമ്പനികളുമായി കരാർ ഉണ്ടാക്കാൻ പറ്റും – അതായത്, 20 ലക്ഷം കുടുംബങ്ങൾക്ക് ഇന്റർനെറ്റ് കൊടുക്കണം, പക്ഷെ കേബിൾ നെറ്റ്‌വർക്ക് ഞങ്ങളുടേത് ഉപയോഗിക്കാം. അപ്പോൾ ചിലവ് വളരെ കുറയും; സർക്കാരിന് അങ്ങനെ വളരെ കുറഞ്ഞ ചെലവിൽ കിട്ടുന്ന ഇന്റർനെറ്റ് സേവനങ്ങൾ സൗജന്യമായി അർഹതപ്പെട്ടവർക്ക് എത്തിക്കാൻ പറ്റും.\nകേരളം ഗവണ്മെന്റ്(വിവിധ വകുപ്പുകൾ, സ്ഥാപനങ്ങൾ, പഞ്ചായത്തുകൾ, സ്കൂളുകൾ അങ്ങനെയങ്ങനെ എടുക്കുമ്പോൾ) ആയിരിക്കും കേരളത്തിലെ ഏറ്റവും വലിയ ഒറ്റ ഇന്റർനെറ്റ് ഉപഭോക്താവ്. ഇപ്പോൾBSNL പോലെയുള്ള കമ്പനികളുടെ ഇന്റർനെറ്റ് കണക്ഷൻ ആണ് ഓരോ ഓഫിസിലും പ്രത്യേകം പ്രത്യേകം എടുത്തിരിക്കുന്നതും മാസവാടക നൽകുന്നതും. കെഫോൺ പദ്ധതിയിൽ കൂടി കേരളത്തിലെ എല്ലാ ഗവണ്മെന്റ് ഓഫീസുകളെയും ഒരു പുതിയ നെറ്റ്‌വർക്കിൽ കൊണ്ടുവരാം. ഫലം പലതാണ്. 1 – ഏറ്റവും കുറഞ്ഞ തുകയ്ക്ക് ഈ ഓഫീസുകളിലെല്ലാം ഇന്റർനെറ്റ് എത്തിക്കാം.2– കേബിൾ നെറ്റ്‌വർക്ക് ചെലവ് സർക്കാർ വഹിക്കുന്നതിനാൽ ഇന്റർനെറ്റ് ചാർജ് നല്ല രീതിയിൽ കുറയ്ക്കാം.3– ഏറ്റവും കുറഞ്ഞ തുകയ്ക്ക് ഇന്റർനെറ്റ് തരുന്ന കമ്പനിയുമായി കേരളാടിസ്ഥാനത്തിൽ കരാറിലേർപ്പെടാൻ കഴിയും. ചെലവ് കുറയ്ക്കാം.\nഒപ്റ്റിക്കൽ ഫൈബർ കേബിൾ നെറ്റ്‌വർക്കിന്റെ സാദ്ധ്യതകൾ അപാരമാണ്. ആ നെറ്റ്‌വർക്ക് ഭാഗികമായി ഉപയോഗിച്ച് കൊണ്ട് ഏതു കമ്പനിയ്ക്കും കേബിൾ ടി വി സർവീസ് നാട്ടുകാർക്ക് നൽകാം. മൊബൈൽ ടവറുകൾ ലിങ്ക് ചെയ്യാനും പദ്ധതിയുണ്ടെന്ന് തോന്നുന്നു ഇതുമായി; അങ്ങനെ മൊബൈൽ ഇന്റർനെറ്റ് സർവീസിന്റെ ക്വാളിറ്റിയും കൂടും.\nഇതിനെല്ലാമുപരി, പൈസ കൊടുത്ത് ഇന്റർനെറ്റ് ഉപയോഗിക്കാൻ കഴിയുന്ന ഇപ്പോഴത്തെയും ഇനി വരാനിരിക്കുന്നതുമായ കേബിൾ ഇന്റർനെറ്റ് ഉപഭോക്താക്കൾക്ക് മെച്ചപ്പെട്ട സ്പീഡിൽ, കുറഞ്ഞ തുകയിൽ സേവനം ലഭിക്കും. ഈ നെറ്റ്‌വർക്ക് ഉപയോഗിക്കുമ്പോൾ ഇന്റർനെറ്റ് കമ്പനികൾക്ക് സ്വന്തം നെറ്റ്‌വർക്ക് ഉണ്ടാക്കേണ്ടതില്ലാത്തതിനാൽ അതിന്റെ മെച്ചം ഉപഭോക്താവിന് ലഭിക്കും. സാമ്പത്തികശാസ്ത്രത്തിലെ വാക്കുകൾ കടമെടുത്താൽ കമ്പനികൾക്ക്CAPEX നെOPEX ആക്കി മാറ്റാം.\nഅഴിമതി നടക്കാൻ സാധ്യതയുള്ളത് ഈ കേബിൾ നെറ്റ്‌വർക്ക് ഉണ്ടാക്കുന്ന സമയത്താണ്; അത് കഴിഞ്ഞു. ഇതുവരെ അഴിമതി ഇല്ലെങ്കിൽ ആ ഘട്ടത്തിൽ അഴിമതി ഇല്ലെന്ന് ഉറപ്പിക്കാം. ഇനി ഉള്ള ഘട്ടങ്ങളിൽ അഴിമതിയ്ക്ക് ഒരു സ്കോപ്പും ഞാൻ കാണുന്നില്ല.\nനിർത്തുന്നതിന് മുൻപ് ഒരു കാര്യം കൂടി. ഇതിനെ തുരങ്കം വയ്ക്കാനുള്ള ഏതൊരാളുടെയും ശ്രമം തടയപ്പെടുകതന്നെ വേണം. കാരണം ഇനി എങ്ങാനും ഭരണം മാറിയാൽ ഈ കേബിൾ എല്ലാം വലിച്ചൂരിയെടുത്ത് എ കെ ജി സെന്ററിൽ കൊണ്ടുപോയി വയ്ക്കുന്ന രീതിയിലല്ല ഈ പദ്ധതി വിഭാവനം ചെയ്തിരിക്കുന്നത്. മറിച്ച് ഇന്റർനെറ്റ് വിപ്ലവത്തിന്റെ നാളേയ്ക്ക് വേണ്ടിയാണ്. സമാനതകളില്ലാത്തതാണ് ഈ പദ്ധതി. ചിന്തിക്കൂ!


ഡ്രോണ് നിര്‍മിക്കാന് 'തല' അജിത്; ശമ്പളം 1000 രൂപ - Pathram Online\nസിനിമകളില് എന്നും തരംഗമായ ആളാണ് തമിഴകത്തിന്റെ സ്വന്തം ‘തല’ അജിത്. എന്നാല് ഇപ്പോള് സിനിമയല്ലാതെ വേറിട്ടൊരു ലക്ഷ്യത്തിനു പിന്നാലെയായിരുന്നു. സെപ്തംബറില് ആസ്ട്രേലിയയിലെ ക്യൂന്‍സ്ലാന്‍ഡില് നടക്കുന്ന മെഡിക്കല് എക്സ്പ്രസ് 2018 ന്റെ യുഎവി ചലഞ്ചില് പങ്കെടുക്കാന് ഒരുങ്ങുന്ന എംഐടി വിദ്യാര്‍ത്ഥികള്‍ക്ക് ഒരു യുഎവി നിര്‍മ്മിക്കാന് വേണ്ട മാര്‍ഗ്ഗനിര്‍ദ്ദേശം നല്‍കുകയെന്ന ഉദ്യമത്തിലായിരുന്നു കഴിഞ്ഞ മേയ് മുതല് ഈ സൂപ്പര് സ്റ്റാര്.\nറെയ്സ് കാറുകളും ബൈക്കുകളും ഓടിക്കാന് ഇഷ്ടപ്പെടുന്ന അജിത് സ്‌കൂള്‍കാലം മുതല് തന്നെ എയ്റോ മോഡലിംഗിലും തല്‍പ്പരനാണ്. റിമോട്ട് കണ്‍ട്രോള് വെഹിക്കുകളുകളുടെ ഡിസൈനിംഗും ഓപ്പറേഷനും പാഷനായി കൊണ്ടു നടക്കുന്ന അജിതിനെ തന്നെ എം ഐടി ‘ദക്ഷ’ ടീമിന് നിര്‍ദ്ദേശങ്ങള് നല്‍കാനായി മദ്രാസ് ഇന്‍സ്റ്റിറ്റ്യൂട്ട് ഓഫ് ടെക്നോളജി (എംഐടി) അധികൃതര് നിയമിക്കുകയായിരുന്നു. ഹെലികോപ്റ്റര് ടെസ്റ്റ് പൈലറ്റ് , യുഎവി (അന്റമാന്‍ഡ് ഏരിയല് വെഹിക്കിള്) സിസ്റ്റം അഡൈ്വസര് എന്നീ പദവികളാണ് എംഐടി അധികൃതര് നല്‍കിയത്. ഓരോ വിസിറ്റിനും 1000 രൂപ ശമ്പളവും നിശ്ചയിച്ചു. എന്നാല്, ഈ പണവും എംഐടിയിലെ പാവപ്പെട്ട കുട്ടികളുടെ വിദ്യഭ്യാസ ആവശ്യങ്ങള്‍ക്കായി നല്‍കുകയാണ് താരം ചെയ്തത്.\n‘ദക്ഷ’ ടീമും അജിത്തും ചേര്‍ന്നൊരുക്കിയ യുഎവി ലോഞ്ചിംഗിന് തയ്യാറായിരിക്കുന്നു എന്ന വാര്‍ത്തകളാണ് ഇപ്പോള് എംഐടിയില് നിന്നും പുറത്തുവരുന്നത്. കഴിഞ്ഞ മേയ് മാസത്തിലാണ് ദക്ഷ ടീം അവരുടെ പ്രൊജക്റ്റ് ആരംഭിക്കുന്നത്.\nഒരു ലാബില് നിന്നും പുറപ്പെടുന്ന ഡ്രോണ് 30 കിലോമീറ്ററോളം പറന്ന് ഉള്‍പ്രദേശങ്ങളിലോ പ്രളയത്തിലോ അകപ്പെട്ടു പോയ ഒരു രോഗിയുടെ ബ്ലഡ് സാമ്പിള് ശേഖരിച്ച് തിരിച്ചെത്തണം. യുഎവി ചലഞ്ചു പ്രകാരം മത്സരത്തില് പങ്കെടുക്കുന്ന ഡ്രോണുകള്‍ക്ക് മുന്നിലുള്ള ടാസ്‌ക് ഇതാണ്. ആ ചലഞ്ച് ഏറ്റെടുക്കാന് ശേഷിയുള്ള ഡ്രോണുകളാണ് ഇപ്പോള് അജിതിന്റെ നേതൃത്വത്തില് ദക്ഷ ടീം നിര്‍മ്മിച്ചിരിക്കുന്നത്.\n‘തല’യുടെ തലയില് ഉദിച്ച യുഎവി ഐഡിയകള്‍ക്ക് മെഡിക്കല് എക്സ്പ്രസ് 2018 ല് വിജയിക്കാന് സാധിക്കുമോ എന്ന ആകാംക്ഷയിലാണ് എംഐടി.


Emalayalee.com - രജനിയുടെ കൊച്ചടൈയാന്റെ സംപ്രേഷണാവകാശം ജയ ടി.വി.ക്ക്\nരജനിയുടെ കൊച്ചടൈയാന്റെ സംപ്രേഷണാവകാശം ജയ ടി.വി.ക്ക്\nചെന്നൈ: രജനികാന്തിന്റെ പുതിയ സിനിമ കൊച്ചടൈയാന്റെ തമിഴ് പതിപ്പിന്റെ ടെലിവിഷന് സംപ്രേഷണാവകാശം ജയ ടി.വിക്ക്. ഹൈദരാബാദ് ആസ്ഥാനമായുള്ള ലക്ഷ്മി ഗണപതി ഫിലിംസിനാണ് തെലുഗു പതിപ്പിന്റെ സംപ്രേഷണാവകാശം. കൊച്ചടൈയാന്റെ പ്രൊമോട്ടര്‍മാരായ ഈറോസ് ഇന്റര്‍നാഷനലും മീഡയ വണ് ഗ്‌ളോബല് എന്റര്‍ടെയ്ന്‍മെന്റും ചെന്നൈയില് പുറത്തിറക്കിയ പത്രക്കുറിപ്പിലാണ് ഇത് വ്യക്തമാക്കിയത്.\nഈ വര്‍ഷം അവസാനത്തോടെയായിരിക്കും കൊച്ചടൈയാന് തിയേറ്ററിലെത്തുകയെന്നാണ് കരുതപ്പെടുന്നത്. ജെയിംസ് കാമറൂണിന്റെ പ്രശസ്ത സിനിമ അവതാറില് ഉപയോഗിച്ച പെര്‍ഫോമന്‍സ് കാപ്ചറിങ് ടെക്‌നോളജിയുടെ സഹായത്തോടെയാണ് കൊച്ചടൈയാനും ചിത്രികരിച്ചിരിക്കുന്നത്. പ്രമുഖ സംവിധായകന് കെ.എസ്. രവികുമാറിന്റെ മേല്‍നോട്ടത്തില് രജനിയുടെ മകള് സൗന്ദര്യയാണ് കൊച്ചടൈയാന്റെ സംവിധാനം നിര്‍വഹിച്ചിരിക്കുന്നത്.\nഅതിനിടെ കൊച്ചടൈയാന്റെ ഓഡിയൊ റിലീസ് ജപ്പാന്റെ തലസ്ഥാനമായ ടോക്കിയോവില് നടത്താനാണ് നിര്‍മ്മാതാക്കള് പദ്ധതിയിട്ടിരിക്കുന്നതെന്നറിയുന്നു. രജനിക്ക് ജപ്പാനിലുള്ള ജനപ്രീതി പരിഗണിച്ചാണ് ഈ നീക്കമെന്നറിയുന്നു. രജനിയെ കൂടാതെ ദീപിക പാദുക്കോണ്, ജാക്കി ഷ്രോഫ്, ശരത്കുമാര്, ശോഭന എന്നിവരും കൊച്ചടൈയാനിലുണ്ട്.


ഫ്ലാറ്റിലെ പീഡനം: പ്രതിയുടെ അക്കൗണ്ട് വിവരങ്ങൾ അന്വേഷിക്കുന്നു | 12Jun2021\nനാളെ കസ്റ്റഡി അപേക്ഷ നൽകും\nകൊച്ചി: എറണാകുളം മറൈൻഡ്രൈവിൽ യുവതിയെ ഫ്ലാറ്റിൽ തടങ്കലിൽ വെച്ച് ക്രൂരമായി പീഡിപ്പിച്ച കേസിലെ പ്രതി മാർട്ടിൻ ജോസഫിന്റെ ബാങ്ക് അക്കൗണ്ട് വിവരങ്ങൾ പോലീസ് പരിശോധിച്ചുതുടങ്ങി. പ്രതിക്ക് അക്കൗണ്ടുള്ള ബാങ്കുകളിലെല്ലാം എറണാകുളം സെൻട്രൽ പോലീസ് നോട്ടീസ് നൽകി.\nമാർട്ടിൻ അമിതപലിശ ഇടപാടും മണി ചെയിൻ തട്ടിപ്പും നടത്തിയിരുന്നതായി പോലീസിന് വിവരം ലഭിച്ചിട്ടുണ്ട്. പലിശയ്ക്ക് കൊടുക്കാനുള്ള പണം എവിടെനിന്ന് ലഭിച്ചുവെന്നും അന്വേഷിക്കുന്നു.\nലഹരിമാഫിയ സംഘങ്ങളുമായി ബന്ധമുണ്ടായിരുന്നോ എന്ന കാര്യവും പരിശോധിക്കുന്നുണ്ട്. മാർട്ടിൻ ലഹരി ഉപയോഗിക്കുമെന്ന വിവരം ലഭിച്ചതിനെ തുടർന്നാണ് ഇത്. ഇതുവരെ മാർട്ടിന്റെ പേരിൽ മയക്കുമരുന്ന് കേസുകൾ ഒന്നും കണ്ടെത്തിയിട്ടില്ല. എന്നാൽ, മാർട്ടിന്റെ പിടിയിലായ കൂട്ടാളി കഞ്ചാവ് കേസിൽ പ്രതിയാണ്.\nയുവതിയുടെ നഗ്ന വീഡിയോ ചിത്രീകരിച്ചു എന്നതിൽ വിശദാന്വേഷണത്തിന് പ്രതിയെ കസ്റ്റഡിയിൽ വാങ്ങേണ്ടി വരും. പ്രതിയെ കസ്റ്റഡിയിൽ ലഭിക്കുന്നതിന് തിങ്കളാഴ്ച അപേക്ഷ നൽകുമെന്ന് എറണാകുളം സെൻട്രൽ ഇൻസ്പെക്ടർ എ. നിസാർ പറഞ്ഞു.\nമറൈൻഡ്രൈവിലെ ഫ്ലാറ്റിൽ കണ്ണൂർ സ്വദേശിനിയായ 27-കാരിയെ തടങ്കലിൽ വെച്ച് മാർട്ടിൻ ക്രൂരമായി പീഡിപ്പിച്ചു എന്നാണ് കേസ്. എറണാകുളത്ത് ഫാഷൻ ഡിസൈനറായി ജോലി ചെയ്തുവരുമ്പോഴാണ് യുവതി മാർട്ടിനുമായി പരിചയത്തിലാകുന്നത്. ഇവർ ഒരുമിച്ച് താമസിച്ച് വരികയുമായിരുന്നു. വ്യാഴാഴ്ച രാത്രിയാണ് പ്രതിയെ തൃശ്ശൂരിലെ ഒളിസങ്കേതത്തിൽ നിന്ന് പോലീസ് പിടിച്ചത്.


പരിസ്ഥിതി സചേതന മേഖല; സംസ്ഥാനത്തെ മൂന്നരലക്ഷം ഏക്കർ ഭൂമിയിൽ നിയന്ത്രണം - News Malayali - Online Newsportal\nപരിസ്ഥിതി സചേതന മേഖല; സംസ്ഥാനത്തെ മൂന്നരലക്ഷം ഏക്കർ ഭൂമിയിൽ നിയന്ത്രണം\nവന്യജീവി സങ്കേതങ്ങളുടെ ഒരു കിലോമീറ്റർ ചുറ്റളവിൽ പരിസ്ഥിതി സചേതന മേഖല (eco-sensitive zone) വരുന്നതോടെ സംസ്ഥാനത്തെ നാല് ലക്ഷം ഏക്കറോളം ഭൂമിയിൽ നിയന്ത്രണം വരും. വൻകിട നിർമ്മാണ പ്രവർത്തനങ്ങൾക്കും പാറഖനനത്തിനും നിയന്ത്രണം വരുമെങ്കിലും ഭവനനിർമ്മാണങ്ങൾക്ക് തടസ്സമുണ്ടാകില്ല\nJun 6, 2022 - 08:06\nവന്യജീവി സങ്കേതങ്ങളുടെ ഒരു കിലോമീറ്റർ ചുറ്റളവിൽ പരിസ്ഥിതി സചേതന മേഖല (eco-sensitive zone) വരുന്നതോടെ സംസ്ഥാനത്തെ നാല് ലക്ഷം ഏക്കറോളം ഭൂമിയിൽ നിയന്ത്രണം വരും. വൻകിട നിർമ്മാണ പ്രവർത്തനങ്ങൾക്കും പാറഖനനത്തിനും നിയന്ത്രണം വരുമെങ്കിലും ഭവനനിർമ്മാണങ്ങൾക്ക് തടസ്സമുണ്ടാകില്ല. അതേസമയം, കേരളം പോലെ ജനസാന്ദ്രതയേറെയുള്ള പ്രദേശത്തെ ജനങ്ങളെ കാര്യമായി ബാധിക്കുമോയെന്നാണ് കർഷകസംഘടനകളുടെ ആശങ്ക.\nസംസ്ഥാനത്ത് എട്ടുലക്ഷത്തോളം ഏക്കർ സ്ഥലത്താണ് 24 വന്യജീവി സങ്കേതങ്ങൾ സ്ഥിതി ചെയ്യുന്നത്. വന്യജീവിസങ്കേതങ്ങൾക്ക് ചുറ്റും ഒരു കിലോമീറ്റർ വായുദൂരം ചുറ്റളവിൽ പരിസ്ഥിതി സചേതന മേഖല വരുന്നതോടെ മൂന്നര ലക്ഷത്തോളം ഏക്കർ ഭൂമിയിൽ നിയന്ത്രണം വരും. അങ്ങനെ ഒരു ലക്ഷത്തിൽപരം കുടുംബങ്ങൾ പരിസ്ഥിതി സചേതന മേഖലയുടെ പരിധിയിൽ വരും.\nവീട് നിർമ്മാണത്തിനോ മലിനീകരണമില്ലാത്ത വ്യവസായങ്ങൾക്കോ തടസ്സമില്ലെന്ന് കേന്ദ്ര വനം- പരിസ്ഥിതി മന്ത്രാലയത്തിൻറെ റിപ്പോർട്ട് പറയുന്നുണ്ടെങ്കിലും ജനങ്ങളുടെ ആശങ്ക ദുരീകരിക്കാനായിട്ടില്ലന്ന് വീ ഫാം സംസ്ഥാന സെക്രട്ടറി സുമിൻ എസ്. നെടുങ്ങാടൻ പറഞ്ഞു. ബത്തേരി, മാനന്തവാടി, കുമളി, മൂന്നാർ, കട്ടപ്പന, കുട്ടമ്പുഴ പട്ടണങ്ങളും പരിസ്ഥിതി സചേതന മേഖലയ്ക്ക് ചേർന്ന് വരും.\nറിസോർട്ടുകൾ, ഹോട്ടലുകൾ, ക്വാറികൾ തുടങ്ങിയവയ്ക്ക് അനുമതിയില്ല. നിലവിലുള്ളവയ്ക്ക് പ്രവർത്തിക്കാൻ അനുമതി നിഷേധിക്കുകയോ പൊളിച്ചുമാറ്റുകയോ ചെയ്യുമോയെന്ന കാര്യത്തിൽ റിപ്പോർട്ടിൽ പറയുന്നില്ല.\nസംസ്ഥാനത്തെ വന്യജീവി സങ്കേതങ്ങളുടെയും ദേശീയ ഉദ്യോനങ്ങളുടെയും ചേര്‍ന്നുള്ള പരിസ്ഥിതി സചേതന മേഖലയില് മാറ്റമില്ലെന്ന് കേന്ദ്ര സര്‍ക്കാര് വ്യക്തമാക്കിയിരുന്നു.\nപരിസ്ഥിതി സചേതന മേഖല ഒരു കിലോമീറ്റര് വായുദൂരത്തില് അനുവദിക്കണമെന്ന സംസ്ഥാന സര്‍ക്കാറിന്റെ ആവശ്യം കേന്ദ്ര വനം പരിസ്ഥിതി മന്ത്രാലയം നേരത്തെ തള്ളിയിരുന്നു. ഒരു കിലോമീറ്ററാക്കി സംസ്ഥാന സര്‍ക്കാര് വിജ്ഞാപനം ഇറക്കിയിട്ടുണ്ടെങ്കിലും കേന്ദ്ര വനം പരിസ്ഥിതി മന്ത്രാലയം അനുമതി നല്‍കിയിരുന്നില്ല. പത്ത് കിലോമീറ്ററായി തന്നെ നിലനിര്‍ത്തുമെന്ന് കേന്ദ്ര വനം പരിസ്ഥിതി മന്ത്രി പ്രകാശ് ജാവേദേക്കര് അറിയിച്ചതായിരുന്നു.\nദൂരപരിധി നിശ്ചയിക്കാതിരുന്നതിനാല് പത്ത് കിലോമീറ്റര് പരിധി സുപ്രീംകോടതി നിശ്ചയിച്ചിരുന്നു. ഇതനുസരിച്ച് ഈ മേഖലകളില് ഖനനത്തിന് നിയന്ത്രണം ഏര്‍പ്പെടുത്തിയിരുന്നു. സംസ്ഥാനത്ത് വന്യജീവിസങ്കേതങ്ങള്, ദേശീയോദ്യാനങ്ങള് എന്നിവയോട് ചേര്‍ന്നുള്ള പ്രദേശങ്ങളാണ് സചേതന മേഖലയായി പ്രഖ്യാപിക്കുക.\nപരിസ്ഥിതി സംരക്ഷണ നിയമം സെക്ഷന് മൂന്ന് പ്രകാരമാണ് വന്യജീവി സങ്കേതങ്ങളുടെ അതിര്‍ത്തി നിര്‍ണയിക്കുന്നത്. 1986ല് നിയമം വന്നെങ്കിലും പരിസ്ഥിതി സചേതന മേഖല തിരിച്ചില്ല. ഇതോടെയാണ് സുപ്രീംകോടതി ഇടപെട്ട് 10 കിലോമീറ്റര് ദൂരപരിധി നിശ്ചയിച്ചത്. വന്യജീവി സങ്കേതങ്ങളുടെ പത്തുകിലോമീറ്ററിനുള്ളില് ഖനനം നടത്താന് കേന്ദ്ര വന്യജീവി ബോര്‍ഡിന്റെ അനുമതി വേണമെന്ന് കേന്ദ്ര വനം പരിസ്ഥിതി മന്ത്രാലയവും 2009ല് ഉത്തരവിട്ടിരുന്നു.\nഇതോടെ വന്യജീവിസങ്കേതത്തോട് ചേര്‍ന്നുള്ള പാറമടകള്‍ക്ക് അടച്ചുപൂട്ടാനുള്ള വനംവകുപ്പിന്റെ നടപടി വേഗത്തിലാകും. പത്ത് കിലോമീറ്റര് വിസ്തൃതിയില് ക്വാറികള് അടച്ചുപൂട്ടാന് വനംവകുപ്പ് നടപടി തുടങ്ങിയിട്ടുണ്ട്. പരിസ്ഥിതി സചേതന മേഖല ഒരുകിലോമീറ്റര് വായുദൂരത്തില് പരിമിതിപ്പെടുത്തണമെന്ന് സംസ്ഥാന സർക്കാർ ആവശ്യപ്പെട്ടിരുന്നു. സംസ്ഥാന സര്‍ക്കാറിന്റെ ഈ ആവശ്യത്തോട് വനംവകുപ്പിന് യോജിപ്പുണ്ടായിരുന്നില്ല.\nവിദ്വേഷ മുദ്രാവാക്യം മുഴക്കിയ കുട്ടിയെ തിരിച്ചറിഞ്ഞു; കുടുംബം ഒളിവിൽ, പിതാവിനെതിരെ കേസെടുക്കും\nതൃക്കാക്കരയിൽ കെ എസ് അരുൺകുമാർ LDF സ്ഥാനാർഥി, പ്രഖ്യാപനം ഉടൻ ഉണ്ടാവും\nസര്‍ക്കാര് ഓഫീസുകളില് ഇനി മുതല് കടലാസ് രശീതിയില്ല; പകരം ഫോണില് മെസെജ്\nആരോഗ്യമന്ത്രി വീണാ ജോര്‍ജിന് കോവിഡ് സ്ഥിരീകരിച്ചു\nവിദ്വേഷ മുദ്രാവാക്യം മുഴക്കിയ കുട്ടിയെ തിരിച്ചറിഞ്ഞു; കുടുംബം...\nPV Sreenijin | 'കുന്നംകുളം മാപ്പ്'; സാബു ജേക്കബിനെതിരായ...\nതൃക്കാക്കരയിൽ കെ എസ് അരുൺകുമാർ LDF സ്ഥാനാർഥി, പ്രഖ്യാപനം...\nകീഴാറ്റൂര് ഹൈവേ മൂന്ന് ദിവസം മഴ പെയ്തപ്പോള് പുഴയായി;...\nEditor Mar 19, 2022 0\nബ്രുവറി കേസില് സര്‍ക്കാരിന് കനത്ത തിരിച്ചടി; ചെന്നിത്തലയുടെ...\nആന്ധ്രയിലെ അനന്ത്പുരില് സംഘര്‍ഷത്തില് രണ്ടുപേര് കൊല്ലപ്പെട്ടു. ടിഡിപിയും വൈഎസ്ആര്...\nKerala Blasters FC | ഇന്‍സ്റ്റഗ്രാമില് കൊമ്പന്മാരുടെ കുതിപ്പ്;...\nഇന്‍സ്റ്റഗ്രാമില് (Instagram) മുപ്പത് ലക്ഷം ആളുകള് പിന്തുടരുന്ന ആദ്യ ഇന്ത്യന്...\nടി20 ലീഗുകളിലെ ഏറ്റവും ഗ്ലാമറസ് ലീഗുകളിൽ ഒന്നായ ഇന്ത്യൻ പ്രീമിയർ ലീഗ് (Indian Premier...\nIPL Media Rights |സംപ്രേഷണാവകാശം വിറ്റുപോയത് 44075 കോടി...\nഇന്ത്യന് പ്രീമിയര് ലീഗിന്റെ 2023 മുതല് 2027 വരെയുള്ള സംപ്രേഷണാവകാശം റെക്കോര്‍ഡ്...\nപന്തളത്ത് നിർത്തിയിട്ട ലോറിയിൽ ഉറങ്ങി; ഉണർന്നപ്പോൾ ആര്യങ്കാവ്\nഡ്രൈവർ അറിയാതെ നിർത്തിയിട്ടിരുന്ന ലോറിയിൽ കയറിക്കിടന്ന് ഉറങ്ങിയ ബാലൻ എഴുന്നേറ്റത്...


പി.കെ ശശി വീണ്ടും ജില്ലാ കമ്മിറ്റിയില്, സസ്‌പെന്‍ഷന് കാലയളവില് നടത്തിയത് മികച്ച പ്രവര്‍ത്തനമെന്ന്, ജില്ലാകമ്മിറ്റി നിര്‍ദേശത്തിന് സംസ്ഥാന കമ്മിറ്റിയുടെയും പച്ചക്കൊടി • Suprabhaatham\nപി.കെ ശശി വീണ്ടും ജില്ലാ കമ്മിറ്റിയില്, സസ്‌പെന്‍ഷന് കാലയളവില് നടത്തിയത് മികച്ച പ്രവര്‍ത്തനമെന്ന്, ജില്ലാകമ്മിറ്റി നിര്‍ദേശത്തിന് സംസ്ഥാന കമ്മിറ്റിയുടെയും പച്ചക്കൊടി\nSeptember 12, 2019 | 10:16 pm IST\nപാലക്കാട്: ലൈംഗികപീഡന പരാതിയില് ആരോപണ വിധേയനായതിനെ തുടര്‍ന്ന് സി.പി.എം സസ്‌പെന്‍ഡ് ചെയ്ത പി.കെ ശശി എം.എല്.എ വീണ്ടും സി.പി.എം ജില്ലാകമ്മിറ്റിയില് തിരിച്ചെത്തി. നിലവില് ഷൊര്‍ണൂര് എം.എല്.എയായ പി.കെ ശശിക്കെതിരേ ഡി.വൈ.എഫ്.ഐ പാലക്കാട് ജില്ലാക്കമ്മിറ്റി അംഗമായ യുവതിയാണ് പീഡന പരാതി നല്‍കിയത്. തുടര്‍ന്ന്\nപരാതി അന്വേഷിക്കാന് പാര്‍ട്ടി തന്നെ ഒരു സമിതിയെ നിയോഗിച്ചു. കേന്ദ്ര കമ്മറ്റിയംഗങ്ങളായ എ.കെ ബാലന്, പി.കെ ശ്രീമതി എന്നിവരുടെ ശുപാര്‍ശയുടെ അടിസ്ഥാനത്തിലായിരുന്നു പി.കെ ശശിയെ പാര്‍ട്ടിയുടെ പ്രാഥമിക അംഗത്വത്തില് നിന്ന് സസ്‌പെന്‍ഡ് ചെയ്തത്. ലൈംഗിക അതിക്രമം ഉണ്ടായിട്ടില്ലെന്നും ഫോണിലൂടെ മോശമായി സംസാരിച്ചതിന് നടപടിയെടുക്കാമെന്നുമായിരുന്നു കമ്മിഷന്റെ ശുപാര്‍ശ.\nഈ പരാതി അന്വേഷിച്ച സമിതിയിലെ അംഗമായ മന്ത്രി എ.കെ ബാലന് തന്നെയാണ് ഇന്നത്തെ ജില്ലാകമ്മിറ്റിയില് പി.കെ ശശി തിരിച്ചെത്തുന്ന കാര്യം റിപ്പോര്‍ട്ട് ചെയ്തത്. അടുത്ത ജില്ലാ കമ്മിറ്റി യോഗത്തില് പി.കെ ശശി പങ്കെടുക്കും.\nശശിയെ പാലക്കാട് ജില്ലാ കമ്മിറ്റിയില് ഉള്‍പ്പെടുത്താനാണ് തീരുമാനിച്ചത്. ശശിയെ തിരിച്ചെടുക്കണമെന്ന ജില്ലാ കമ്മിറ്റി നിര്‍ദ്ദേശം സംസ്ഥാന സമിതിയും അംഗീകരിക്കുകയായിരുന്നു. സസ്‌പെന്‍ഷന് കാലയളവില് ശശി മികച്ച പ്രവര്‍ത്തനം കാഴ്ചവച്ചെന്നായിരുന്നു ഭൂരിഭാഗം ജില്ലാ കമ്മിറ്റി അംഗങ്ങളുടെയും അഭിപ്രായം.\nസംസ്ഥാന സെക്രട്ടറി കോടിയേരി ബാലകൃഷ്ണന്റെ സാന്നിധ്യത്തില് ചേര്‍ന്ന പാലക്കാട് ജില്ലാ കമ്മിറ്റി യോഗമാണ് പി.കെ ശശിയെ തിരിച്ചെടുക്കുന്നത് സംബന്ധിച്ച നിര്‍ദേശം മുന്നോട്ടുവച്ചത്.


വീണ്ടും ഷോക്കടിപ്പിച്ച് വൈദ്യുതി ബില് വേണം ജാഗ്രത | KSEB Bill\nവീണ്ടും ഷോക്കടിപ്പിച്ച് വൈദ്യുതി ബില്; വേണം ജാഗ്രത\nമനോരമ ലേഖകൻ May 12, 2021 02:29 PM IST\nശരാശരി 800 രൂപ വൈദ്യുതി അടക്കുന്ന എനിക്ക് 4862 രൂപയുടെ ബില്. കഴിഞ്ഞ മാസം അധികം വൈദ്യുതി ഉപയോഗിച്ചിട്ടുമില്ല. മീറ്റര് റീഡിങ് പരിശോധിച്ചപ്പോള് 239 യൂനിറ്റ് ഉപയോഗിച്ച എനിക്ക് ബില്ലില് വന്നത് 685 യൂനിറ്റ്. അപ്പോ തന്നെ കെഎസ്ഇബിയില് വിളിച്ച് പരാതി കൊടുത്തു. തുടര്‍ന്നു അവര് തിരുത്തിയ ബില് തന്നു. 958 രൂപ മാത്രം. ഇപ്പോള് വാട്സാപ്പില് പ്രചരിക്കുന്ന ഒരു സന്ദേശമാണിത്.\nആദ്യ ലോക്ഡൗണ് കാലത്തും വൈദ്യുതി ബില്ലിലൂടെ നല്ലൊരു ശതമാനം കേരളീയരെ ഷോക്കടിപ്പിച്ച കെഎസ്ഇബി ഇപ്പോളിതാ കൊറോണ രണ്ടാം വരവിലും ജനത്തെ കണ്ണില് ചോരയില്ലാതെ വലയ്ക്കുകയാണോ? എന്തായാലും കഴിഞ്ഞ ഏതാനും ദിവസമായി ഉപഭോക്താക്കളില് പലര്‍ക്കും കിട്ടുന്നത് സാധാരണയുള്ളതിന്റെ മൂന്നും നാലും ഇരട്ടി തുയ്ക്കുള്ള ബില് ആണ്.\nപക്ഷേ ഇത്തവണ മീറ്റര് റീഡിങ്ങിലെ തെറ്റു ചൂണ്ടിക്കാണിച്ചു പരാതിപ്പെട്ടാല് വൈകാതെ പലര്‍ക്കും ബില് തുക കുറച്ചു കിട്ടുന്നുണ്ട്. അതുകൊണ്ട് തന്നെ ഇത്തവണ ബില് കിട്ടുമ്പോള് തന്നെ അല്‍പം ജാഗ്രത കാട്ടണം. ഇലക്ട്രിസിറ്റി ബില് കിട്ടിയാല് വലിയ തുക കണ്ട് ഷോക്കേറ്റതു പോലെ ഇരിക്കാതെ ഉടനെ മീറ്റര് റീഡിങ് ഒത്തു നോക്കുക. ബില്ലിലെ റീഡിങ്ങില് വലിയ അന്തരം ഉണ്ടെങ്കില് അപ്പോള് തന്നെ കെഎസ്ഇബിയില് വിളിച്ച് പരാതി നല്‍കുക.\nറീഡിങ് ചെക്ക് ചെയ്യാന് നിങ്ങളുടെ വീട്ടിലെ മീറ്റര് റീഡിംഗ് കൃത്യമാണോ എന്ന് ഉറപ്പു വരുത്താം. മീറ്ററിലെ ബട്ടണ് പ്രസ് ചെയ്യുമ്പോള് വ്യത്യസ്ത റീഡിംഗുകള് കാണിക്കും. അതില് kWh എന്ന് കാണിക്കുന്നതാണ് ഇപ്പോഴത്തെ റീഡിംഗ്. kVAh എന്ന റീഡിംഗ് എടുക്കരുത്. kWh ആണ് നിങ്ങളുടെ വൈദുതി ഉപഭോഗം കണക്കാക്കാന് ഉപയോഗിക്കേണ്ടത്. അതും കിട്ടിയ ബില്ലിലെ യൂണിറ്റും ഒത്തു നോക്കുക. തെറ്റെങ്കില് ഉടനെ ബോര്‍ഡില് പരാതി നല്‍കുക.\nEnglish Summary: Be alert about your lockdown KSEB bill


ഇന്ന് 26 പേര്‍ക്ക് കോവിഡ്; രോഗവ്യാപനം വിപത്തിനെ കാണിക്കുന്നു: മുഖ്യമന്ത്രി - The Editor\nതിരുവനന്തപുരം: ഇന്ന് സംസ്ഥാനത്ത് 26 പേര്‍ക്ക് കോവിഡ്-19 സ്ഥിരീകരിച്ചു.3പേര്‍ക്ക് നെഗറ്റീവായി. കാസര്‍കോട് 10, മലപ്പുറം 5, പാലക്കാട്, വയനാട് – മൂന്ന്, പത്തനംതിട്ട, ഇടുക്കി കോഴിക്കോട് എന്നിവിടങ്ങളില് ഒരോരുത്തര് എന്നിങ്ങനെയാണ് രോഗം ബാധിച്ചിരിക്കുന്നത്. ഇവരില് 14 പേര് പുറത്തുനിന്നുവന്നവരാണ്. ഇവരില്7പേര് വിദേശത്തു നിന്നു വന്നവരാണ്. ചെന്നൈ 2, മുംബൈ 4, ബെംഗളൂരു 1 എന്നിവിടങ്ങില് നിന്നു വന്നവരാണ് മറ്റുള്ളവര്. 11 പേര്‍ക്ക് സംമ്പര്‍ക്കം വഴിയാണ് രോഗം പിടിപെട്ടത്. കോവിഡ് നെഗറ്റീവ് ആയവരില് രണ്ടുപേര് കൊല്ലത്തുനിന്നുള്ളവരാണ്. ഒരാള് കണ്ണൂരില്‍നിന്നുള്ളയാളും. രോഗികളുടെ എണ്ണം വര്‍ധിച്ചത് നാം നേരിടുന്ന വിപത്തിനെയാണ് കാണിക്കുന്നതെന്ന് മുഖ്യമന്ത്രി വാര്‍ത്താസമ്മേളനത്തില് പറഞ്ഞു.\nകാസര്‍കോട് രോഗം സ്ഥിരീകരിച്ച2പേര് ആരോഗ്യപ്രവര്‍ത്തകരാണ്. വയനാട്ടില് ഒരു പൊലീസുകാരനും രോഗം സ്ഥിരീകരിച്ചു, 36,910 പേര് ഇപ്പോള് നിരീക്ഷണത്തിലുണ്ട്. ഇതില് 36,266 പേര് വീടുകളിലും 568 പേര് ആശുപത്രിയിലുമാണുള്ളത്. കേരളത്തില് ഇതുവരെ രോഗം സ്ഥിരീകരിച്ചത് 560 പേര്‍ക്കാണ്. ഇതില് 64 പേര് ഇപ്പോള് ചികിത്സയിലുണ്ട്. സംസ്ഥാനത്തെ ഹോട്‌സ്‌പോട്ടുകളുടെ എണ്ണം 15 ആയി കുറഞ്ഞു. ഇതുവരെ 40692 സാംപിള് പരിശോധനയ്ക്ക് അയച്ചു. 39619 എണ്ണത്തില് രോഗബാധ ഇല്ലെന്നു കണ്ടെത്തി.


Why Indian government is not banning Chinese products? - Malayalam Gizbot\nUpdated: Saturday, October 15, 2016, 11:27 [IST]\nചൈനീസ് മൊബൈല് കമ്പനി ഹുവായ് ഇന്ത്യയില് നിര്‍മ്മാണ യൂണിറ്റ് തുടങ്ങുന്നു. പ്രമുഖ കമ്പനികളെല്ലാം നിര്‍മ്മാണ പ്ലാനുകള് ഇന്ത്യയിലേയ്ക്ക് മാറ്റുന്നു. ലോകത്തിലെ തന്നെ സാമ്പത്തിക ശക്തിയായ ചൈനയില് വളര്‍ന്ന കമ്പനികള് ഇന്ത്യയില് വളര്‍ച്ച നേടുന്നതു മുതലെടുക്കാന് തന്നെയാണ് കമ്പനികളുടെ തീരുമാനം.\nമെയ്ക്ക് ഇന് ഇന്ത്യയുടെ കീഴില്\nമെയ്ക്ക് ഇന് ഇന്ത്യയുടെ ഭാഗമായി ചൈനീസ് മൊബൈല് കമ്പനിയായ ഹുവായ് ഇന്ത്യയില് നിര്‍മ്മാണ യൂണിറ്റ് തുടങ്ങാന് പോകുന്നു.\nഈ ഒരു പദ്ധതി ഇന്ത്യയില് കൂടുതല് തൊഴിലവസരങ്ങള് സൃഷ്ടിക്കുകയും ചൈനയിലെ തൊഴിലുകള് വെട്ടിക്കുറയ്ക്കുന്നതിന് വഴിയൊകുക്കുകയും ചെയ്യുമെന്നാണ് പറയപ്പെടുന്നത്.\nആപ്പിള് പോലുളള വന്‍കിട കമ്പനികള് ഇന്ത്യയിലേയ്ക്ക് ചേക്കേറാന് ശ്രമിക്കുന്ന സാഹചര്യത്തില് കുറഞ്ഞ വിലയ്ക്ക് മികച്ച സേവനം നല്‍കുന്ന ചൈനീസ് ഫോണുകളും ഇന്ത്യക്കാര്‍ക്ക് പ്രീയപ്പെട്ടതാണ്.\nചുരുങ്ങിയ മാസം കൊണ്ട് ഇന്ത്യന് വിപണിയില് മികച്ച പ്രകടനം കാഴ്ച വച്ച ഓപ്പോ, ലെനോവോ തുടങ്ങിയ കമ്പനികള്‍ക്ക് ഇന്ത്യയില് നിന്ന് മികച്ച വരുമാനം ഉണ്ടാക്കാന് കഴിഞ്ഞിട്ടുണ്ട്. ചൈയില് നിന്നുളള നിക്ഷേപങ്ങളും കൂടുന്നുണ്ട്.\nഇന്ത്യന് കമ്പനികളെ കുറിച്ച് ശരിയായ പഠനം നടത്തിയിട്ടു തന്നെയാണ് ചൈനീസ് കമ്പനികള് നിക്ഷേപം നടത്തുന്നതെന്നും ചൈനീസ് പത്രം ഗ്ലോബല് ടൈംസില് പ്രസിദ്ധീകരിച്ച ലേഖനത്തില് പറയുന്നു. എന്നാല് ഇതു കാരണം ചൈനാക്കാര് ഭയക്കുന്നുമുണ്ട്.\nസാമ്പത്തിക വളര്‍ച്ചയില് മുന്നില് ഇന്ത്യ\nഇപ്പോള് സാമ്പത്തിക വളര്‍ച്ചയില് സ്ഥിരത പുലര്‍ത്താന് ഇന്ത്യയ്ക്ക് കഴിയുന്നുണ്ട്. ഇതു തന്നെയാണ് വിദേശ നിക്ഷേപങ്ങള് കൂടുതല് ആകര്‍ഷിക്കപ്പെടാനു കാരണം.\nഅധികവും ഓണ്‍ലൈനിലൂടെ ലഭിക്കുന്ന ഒരു ചൈനീസ് മൊബൈല് ബ്രാന്‍ഡായ ഹുവായ് ഈ രണ്ടു വര്‍ഷങ്ങള് കൊണ്ടാണ് ഇന്ത്യയില് പ്രശസ്തിയാര്‍ജിച്ചത്. വളരെ കുറഞ്ഞ വിലയ്ക്ക് പ്രീമിയം സ്മാര്‍ട്ട്‌ഫോണുകളില് കണ്ടു വരുന്ന ഫീച്ചറുകളാണ് ഹുവായ് തങ്ങളുടെ ഫോണില് ഉള്‍പ്പെടുത്തിയിരിക്കുന്നത്.\nഹാര്‍ഡ്‌വയറും സോഫ്റ്റ്‌വയറും ഒത്തിണക്കിക്കൊണ്ട് ഹുവായ് സ്മാര്‍ട്ട്‌ഫോണ് നല്ല ഒരു പ്രകടനം വിപണിയില് കാഴ്ച വയ്ക്കുന്നു.\nChina is not imposing there products on India, it’s Indian’s who are running after it. Without depleting the demand or substituting it with other products it is nearly impossible to ban chinese products.


Dulquer Salmaan about his wife Amal Sufia's life changes after the arrival of Maryam Ameerah Salmaan| മറിയം വന്നതോടെ അമാലില് പ്രകടമായ മാറ്റത്തെക്കുറിച്ച് ദുല്‍ഖര്! വീട്ടിലെ സൂപ്പര് ഹീറോസ് ഇവരാണ്! - Malayalam Filmibeat\n| Updated: Wednesday, August 5, 2020, 10:42 [IST]\nയുവതാരനിരയില് പ്രധാനികളിലൊരാളാണ് ദുല്‍ഖര് സല്‍മാന്. മികച്ച സ്വീകാര്യതയും പിന്തുണയുമായി മുന്നേറുകയാണ് താരപുത്രന്. മമ്മൂട്ടിയുടെ മകന് എന്ന ഇമേജിലൂടെയാണ് സിനിമയില് തുടക്കം കുറിച്ചതെങ്കിലും സ്വന്തമായ ഇടം നേടിയെടുത്ത് മുന്നേറുകയായിരുന്നു താരം. വാപ്പച്ചിയെ പോലെ തന്നെ ഭാഷാഭേദമന്യേ അഭിനയിച്ച് ആരാധകപിന്തുണ മകനും സ്വന്തമാക്കിയിരുന്നു. ലോക് ഡൗണായതോടെ വാപ്പച്ചിയും മകനും വീട്ടിലേക്ക് തിരിച്ചെത്തുകയായിരുന്നു. പാചക പരീക്ഷണങ്ങളുമായി മകനെത്തിയപ്പോള് ഫോട്ടോഗ്രാഫിയിലായിരുന്നു വാപ്പച്ചി കഴിവ് തെളിയിച്ചത്.\nപിറന്നാളിനോടനുബന്ധിച്ച് കുട്ടികളുമായി ചാറ്റ് ഷോ നടത്തിയിരുന്നു ദുല്‍ഖര്. മനോരമ നടത്തിയ പരിപാടിയുടെ വീഡിയോയിലെ വിശേഷങ്ങള് സോഷ്യല് മീഡിയയിലൂടെ വൈറലായിക്കൊണ്ടിരിക്കുകയാണ്. താന് ഇടയ്ക്ക് കുറച്ച് ദിവസമൊക്കെ വീട്ടില് നിന്നിട്ടുണ്ടെങ്കിലും ഇതാദ്യമായാണ് ഇത്രയും ദിവസം നില്‍ക്കുന്നത്. വാപ്പച്ചിയും താനും വീട്ടിലുള്ളതിനാല് കുടുംബത്തിലെല്ലാവരും സന്തോഷത്തിലാണെന്ന് താരം പറയുന്നു. മറിയത്തിനൊപ്പം സമയം ചെലവഴിക്കുന്നതിനെക്കുറിച്ചും താരം സംസാരിച്ചിരുന്നു. മകളെ വളര്‍ത്തുമ്പോള് വാപ്പച്ചിയുടെ ഏത് ഗുണമാണ് ദുല്‍ഖര് സ്വീകരിക്കുന്നതെന്നായിരുന്നു ഒരു കുട്ടി ചോദിച്ചത്. ദുല്‍ഖര് പങ്കുവെച്ച വിശേഷങ്ങളിലൂടെ തുടര്‍ന്നുവായിക്കാം.\nവീട്ടിൽ ഭൂരിപക്ഷം സ്ത്രീകളാണ്. ഉമ്മച്ചി, എന്റെ ഭാര്യ പിന്നെ മകൾ... വാപ്പച്ചിയുടെ ഉമ്മ. അങ്ങനെ ഭൂരിപക്ഷം. അമാലും ഉമ്മച്ചിയും ഒരേ ടൈപ്പാണ്. എല്ലാവരോടും വളരെ കരുതലോടെയാണ് അവർ പെരുമാറാറുള്ളത്. എന്റെ സുഹൃത്തുക്കളോടും അങ്ങനെ തന്നെ. പിന്നെ, നല്ലപോലെ മൾട്ടി ടാസ്ക് ചെയ്യുന്നവരാണ് അവർ. സ്ത്രീകൾക്കുള്ള പ്രത്യേക കരുത്താണ് അത്. ആണുങ്ങൾക്ക് ഒരു സമയം ഒരു കാര്യമേ ചെയ്യാൻ കഴിയൂ. പക്ഷേ, സ്ത്രീകൾ അങ്ങനെയല്ല. എന്റെ സൂപ്പർ ഹീറോസ് എന്റെ വീട്ടിലെ സ്ത്രീകളാണ്.\nഅമ്മയുടെ റോളില് കൂടി\nമകൾ ജനിച്ച ശേഷം ഒരു അമ്മയുടെ റോളിൽ കൂടി ഞാൻ അമാലിനെ കാണുന്നു. ഒരു മൂന്നുവയസുകാരിയെ നോക്കുക എന്നത് എളുപ്പമല്ല. ഇപ്പോഴാണ് ഞാൻ മകളുടെ കൂടെ സമയം ചെലവഴിക്കുന്നത്. ശരിക്കും നല്ല എനർജി വേണ്ടി വരുന്ന കാര്യമാണത്. കാരണം, രാവിലെ ഏഴരയ്ക്ക് അവൾ എണീക്കുന്നതു മുതൽ രാത്രി ഒൻപതരക്ക് അവൾ ഉറങ്ങുന്നതു വരെ തുടർച്ചയായി ഓരോന്നു കളിച്ചിരിക്കാൻ അവൾക്കു കഴിയും.\nഓടിക്കളി. ഒളിച്ചു കളി. അതും നോൺസ്റ്റോപ്. ഞാൻ ആലോചിക്കും, ഈ എനർജി എവിടെ നിന്നാണെന്ന്. കാരണം ഒരു ദിവസം മുഴുവൻ ഷൂട്ട് ചെയ്യാൻ പോലും എനിക്ക് ഇത്രയും എനർജി വേണ്ടി വരാറില്ല. വാപ്പച്ചിയേയും മകനെയും പോലെ തന്നെ വാഹനപ്രേമം തനിക്കുമുണ്ടെന്നും മറിയം തെളിയിച്ചിരുന്നു. വീട്ടിനകത്ത് നിന്നും കാറോടിച്ച് പോവുന്നതിന്‍റെ ചിത്രങ്ങള് വൈറലായി മാറിയിരുന്നു. കുഞ്ഞുമറിയത്തിന്‍റെ വിശേഷങ്ങളെല്ലാം നിമിഷനേരം കൊണ്ടാണ് വൈറലായി മാറാറുള്ളത്.\nമകളുടെ പിതാവെന്ന നിലയില് വാപ്പച്ചിയുടെ ഏത് ഗുണമാണ് ഫോളോ ചെയ്യുന്നതെന്ന് ചോദിച്ചപ്പോള് അങ്ങനെയൊന്നുമില്ലെന്നായിരുന്നു ദുല്‍ഖര് പറഞ്ഞത്. വാപ്പച്ചിയും ഉമ്മച്ചിയുമൊക്കെ ഇപ്പോള് കൂടെയുണ്ടല്ലോ, അവള് ജനിച്ച സമയത്തൊക്കെ താന് നല്ല തിരക്കിലായിരുന്നു. അവള്‍ക്ക് വല്ലപ്പോഴും വന്ന് പോവുന്നൊരാളായി താന് മാറുമോയെന്ന തരത്തിലുള്ള ഭയമുണ്ടായിരുന്നു തുടക്കത്തില്. അവള് ഇടയ്ക്കല്ലേ തന്നെ കാണുന്നുള്ളൂ. തുടക്കത്തിലെ പേടിയൊക്കെ ഇപ്പോള് മാറിയെന്നും താരം പറയുന്നു.\nഅവള് എന്ത് കാര്യത്തിന് വിളിച്ചാലും സന്തോഷമാണ്. കുളിപ്പിക്കാനോ കൂടെ കളിക്കാനോ അങ്ങനെ എന്തിന് വിളിച്ചാലും നല്ല സന്തോഷമാണ്. ലോക് ഡൗണ് സമയത്താണ് ഇത്രയും കാലം ഭാര്യയ്ക്കും മകള്‍ക്കുമൊപ്പം ഒരുമിച്ച് ചെലവഴിച്ചത്. തന്റെ സിനിമകളിലൂടെ മോശം പറയരുതെന്നും മോശം വാക്കുകളൊന്നും അവള് കേട്ട് പഠിക്കരുതെന്നുമൊക്കെ നേരത്തെ തന്നെ തീരുമാനിച്ചിരുന്നു. കുട്ടികള് ജനിക്കുമ്പോള്‍ത്തന്നെ അത്തരത്തിലുള്ള കാര്യങ്ങളെക്കുറിച്ച് എല്ലാവരും ചിന്തിക്കുമെന്നും ദുല്‍ഖര് പറയുന്നു.\nDulquer Salmaan about his wife Amal Sufia's life changes after the entry of Maryam Ameerah Salmaan


കനത്ത ചൂടിന് ആശ്വാസമേകാന് വേനല് മഴ രണ്ടാഴ്ചയ്ക്കുള്ളില് കാലാവസ്ഥാനിരീക്ഷണകേന്ദ്രം – The End Time News\nകൊടും ചൂടിന് ആശ്വാസമായി സംസ്ഥാനമാകെ രണ്ടാഴ്ചക്കുളളിൽ വേനൽമഴയെത്തുമെന്ന് കാലാവസ്ഥാനിരീക്ഷണകേന്ദ്രം. മാർച്ചിലെ വേനൽമഴയിൽ 61 ശതമാനത്തിന്റെ കുറവാണ് രേഖപ്പെടുത്തിയത്.\nസംസ്ഥാനത്ത് ഇതുവരെ വേനൽമഴ ആവശ്യത്തിന് കിട്ടിയത് കൊല്ലവും വയനാടും പത്തനംതിട്ടയും മാത്രമാണ്. ഈ മാസം പകുതിയോടെ എല്ലാ ഇടങ്ങളിലും വേനൽമഴ എത്തുമെന്നാണ് വിലയിരുത്തൽ. പതിവു പോലെ തെക്കൻ ജില്ലകളിലായിരിക്കും വേനൽ മഴ കൂടുതൽ കിട്ടുക.\nകനത്ത ചൂട് സംസ്ഥാനമാകെ തുടരുകയാണ്. ആലപ്പുഴ ജില്ലയിൽ ശരാശരിക്കും നാല് ഡിഗ്രി മുകളിലാണ് താപനില. മറ്റിടങ്ങളിൽ ഈ ദിവസങ്ങളിൽ രണ്ട് മുതൽ മൂന്ന് ഡിഗ്രി വരെയാണ് താപനിലയിലെ വർദ്ധന. നിരവധിപേർക്ക് സൂര്യാതപമേൽക്കുന്നതായുളള വിവരം ദിവസവും പുറത്തുവരുന്നുണ്ട്. സൂര്യാഘാത ജാഗ്രതാനിർ‍ദ്ദേശം പിൻവലിച്ചെങ്കിലും ചൂടിനെതിരെ ജാഗ്രത പാലിക്കേണ്ടത് ആവശ്യമെന്ന് ചുരുക്കം.\nRelated Topics:Featuredsummer rain


കുരിശ് എന്തു പിഴച്ചു? മൂന്നാര് പൊളിക്കലില് അതൃപ്തി രേഖപ്പെടുത്തി മുഖ്യമന്ത്രി -\nകുരിശ് എന്തു പിഴച്ചു? മൂന്നാര് പൊളിക്കലില് അതൃപ്തി രേഖപ്പെടുത്തി മുഖ്യമന്ത്രി\nApril 20, 2017, 09:54:00 pm\nതിരുവനന്തപുരം: മൂന്നാറിലെ അനധികൃത കൈയേറ്റങ്ങള് നീക്കുന്നതിനിടെ, കുരിശ് പൊളിച്ച സംഭവത്തില് അതൃപ്തി രേഖപ്പടുത്തി മുഖ്യമന്ത്രി പിണറായി വിജയന്. വിഷയം കൈകാര്യം ചെയ്യുന്നതില് ജാഗ്രതക്കുറവുണ്ടായെന്നും ഒഴിപ്പിക്കല് നടപടികളില് കൂടിയാലോചന വേണമായിരുന്നുവെന്നും മുഖ്യമന്ത്രി പറഞ്ഞു. ഇടുക്കി കലക്ടറെ മുഖ്യമന്ത്രി വിളിച്ചു ശാസിച്ചതായി റിപ്പോര്‍ട്ടുണ്ട്.\nപാപ്പാത്തിച്ചോലയിലെ കൈയേറ്റ ഭൂമിയിലാണ് കുരിശ് സ്ഥാപിച്ചിരുന്നത്. ഇന്ന് രാവിലെ എത്തിയ റവന്യൂ സംഘമാണ് ഇതു പൊളിച്ചു നീക്കിയത്. സംഘര്‍ഷ സാധ്യത കണക്കിലെടുത്ത് നിരോധനാഞ്ജ പ്രഖ്യാപിച്ചായിരുന്നു ഒഴിപ്പിക്കല് നടപടികള്.\nകയ്യേറ്റങ്ങളോട് സര്‍ക്കാരിന് വിട്ടുവീഴ്ചയില്ലെന്ന് പിണറായി കോട്ടയത്ത് പറഞ്ഞു. കയ്യേറ്റമെന്ന പേരില് കുടിയേറ്റക്കാരെ ഒഴിപ്പിക്കില്ല. ഒഴിപ്പിക്കല് നടപടി ഇനിയും തുടരും. പാപ്പാത്തിച്ചോല മേഖലയിലെ കുരിശ് തകര്‍ത്ത സംഭവം തെറ്റിദ്ധാരണയുണ്ടാക്കി. കുരിശ് പൊളിക്കുന്നതിന് മുന്‍പ് സര്‍ക്കാരുമായി ആലോചിക്കണമായിരുന്നു. അനാവശ്യമായ വികാരം സൃഷ്ടിക്കാനാണ് ചിലര് ശ്രമിക്കുന്നത്- സി.ഐ.ടിയു 13ാം സംസ്ഥാന സമ്മേളനത്തിന്റെ ഭാഗമായ പൊതു സമ്മേളനം ഉദ്ഘാടനംചെയ്ത് സംസാരിക്കവെ മുഖ്യമന്ത്രി പറഞ്ഞു.\nമൂന്നാര്: ഉദ്യോഗസ്ഥരുടെ സ്ഥലംമാറ്റം റവന്യൂ മന്ത്രി മരവിപ്പിച്ചു